**ส่วนที่ ๓**

**รายละเอียดโครงการ / กิจกรรม / มาตรการ ตามแผนปฏิบัติการ**

**มิติที่ ๑ การสร้างสังคมที่ไม่ทนต่อการทุจริต**

**๑.๑ การสร้างจิตสํานึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการ**

**การเมืองฝ่ายสภาท้องถิ่น และฝ่ายประจําขององค์กรปกครองส่วนท้องถิ่น**

**๑.๑.๑ สร้างจิตสํานึกและความตระหนักในการปฏิบัติราชการตามอํานาจหน้าที่ให้บังเกิดประโยชน์สุข**

**แก่ประชาชนในท้องถิ่น**

**๑. ชื่อโครงการ** : **โครงการบริหารงานตามหลักธรรมาภิบาล**

**๒. หลักการและเหตุผล**

หลักธรรมาภิบาล หรือ การบริหารจัดการที่ดี (Good Governance) เป็นหลักสําคัญในการบริหารและการปฏิบัติงานจะต้องมีความสุจริต โปร่งใส และสามารถตรวจสอบได้ รวมทั้งเป็นการเสริมสร้างจิตสํานึกในการทํางานและความรับผิดชอบต่อหน้าที่ของตนเอง นอกจากนี้ยังต้องมีการส่งเสริมคุณธรรมและจริยธรรมเพื่อให้สามารถปฏิบัติงานร่วมกันได้อย่างมีประสิทธิภาพ และนําไปสู่การพัฒนาองค์กรอย่างต่อเนื่อง อีกทั้งสามารถแก้ปัญหาความขัดแย้งภายในองค์กรได้อีกด้วย จากสภาพปัญหาการทุจริตคอร์รัปชันที่เป็นปัญหาเรื้อรังที่มีส่วนบั่นทอนความเจริญของประเทศไทยมานาน จึงจําเป็นอย่างยิ่งที่จะต้องมีการป้องกันและแก้ไขปัญหาการทุจริตคอร์รัปชันอย่างจริงจัง ในสถานการณ์วิกฤติปัญหาการทุจริตคอร์รัปชันในสังคมไทยดังกล่าวทุกภาคส่วนในสังคมไทยต่างเห็นพ้องตรงกันว่าการที่จะทําให้ปัญหาการคอร์รัปชันลดน้อยลงและหมดไปได้ในที่สุดนั้นต้องนําหลักธรรมาภิบาลไปปรับใช้กับทุกภาคส่วนไม่ว่าจะเป็นภาคส่วนการเมือง ภาคราชการ ภาคธุรกิจเอกชน ตลอดจนภาคประชาสังคมอย่างเข้มงวดจริงจัง พร้อมทั้งสร้างทัศนคติใหม่ปลูกจิตสํานึกของคนไทยร่วมต้านภัยการทุจริตควบคู่กับการเปลี่ยนแปลงค่านิยมไปในทิศทางที่ไม่เอื้อหรือสนับสนุนการทุจริตคอร์รัปชันทั้งนี้ กลไกการนําหลักธรรมาภิบาล ซึ่งประกอบด้วย ความชอบธรรม ความโปร่งใส ความรับผิดชอบและการตรวจสอบได้ ความมีประสิทธิภาพและประประสิทธิผล และการมีส่วนร่วมของประชาชนไปเป็นแนวทางในการบริหารจัดการนั้น ปรากฏอยู่ในบทบัญญัติของกฎหมายรัฐธรรมนูญแห่งราชอาณาจักรไทยฉบับปัจจุบัน ซึ่งได้วางกรอบการนําหลักธรรมาภิบาลไปเป็นแนวทางการปฏิรูปการบริหารการปกครองของหน่วยงานองค์กรต่าง ๆ ของภาครัฐ จึงนับเป็นการส่งสัญญาณเชิงบวกให้เห็นว่าประเทศไทยมีพัฒนาการเปลี่ยนแปลงไปในทางที่ดีขึ้นแล้ว แต่อย่างไรก็ตามสําหรับกรอบการนําหลักธรรมาภิบาลไปเป็นแนวทาง การปฏิรูปการบริหารการปกครองของหน่วยงานหรือองค์กรภาครัฐนั้น ปัจจุบันยังคงอยู่บนความหลากหลายในองค์ประกอบหลักของธรรมาภิบาลซึ่งประกอบด้วย หลักความชอบธรรม (Legitimacy) หลักความโปร่งใส (Transparency) หลักความรับผิดชอบและการตรวจสอบได้ (Accountability) หลักความมีประสิทธิภาพ (Efficiency) และหลักการมีส่วนร่วม (Participation) ดังนั้น การพิจารณาคัดเลือกนําองค์ประกอบหลักของธรรมาภิบาลเหล่านั้นมาใช้เป็นเครื่องมือกลไกในการสร้างมาตรฐานด้านความโปร่งใสสําหรับหน่วยงานหรือองค์กรใด ๆ จะต้องคํานึงถึงกรอบเป้าหมาย วัตถุประสงค์แนวทาง หรือวิธีการดําเนินงานที่หน่วยงานองค์กรสามารถปฏิบัติ เพื่อสร้างระบบบริหารกิจการบ้านเมืองและสังคมที่ดีได้ต่อไป ดังนั้น เพื่อประโยชน์ในการบริหารราชการขององค์การบริหารส่วนตำบลหัวหนอง จึงจัดทําโครงการบริหารงานตามหลักธรรมาภิบาลขึ้น

**๓. วัตถุประสงค์**

๓.๑ เพื่อให้ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาล คุณธรรม และจริยธรรม

๓.๒ เพื่อให้ผู้บริหารท้องถิ่น บุคลากรมีความรู้ความเข้าใจและให้ความสําคัญกับการป้องกันและปราบปรามการทุจริตประพฤติมิชอบ (Anti Corruption)

๓.๓ เพื่อให้ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียงและสามารถนําไปประยุกต์ใช้ในการทํางานและการดําเนินชีวิตได้

๓.๔ เพื่อให้ผู้บริหารท้องถิ่น บุคลากรสามารถนําองค์ความรู้ต่าง ๆ ไปประยุกต์ใช้ในการทํางานให้กับองค์กรได้อย่างมีประสิทธิภาพ

**๔. เป้าหมาย**

ผู้บริหารท้องถิ่น สมาชิกสภาท้องถิ่น พนักงานส่วนตำบล และพนักงานจ้าง

**๕. พื้นที่ดําเนินการ**

องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําโครงการเพื่อขออนุมัติจากผู้บริหารท้องถิ่น

๖.๒ มอบงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

๖.๓ ประสานงานกับหน่วยงานที่เกี่ยวข้อง เพื่อจัดหาวิทยากร

๖.๔ จัดทํากําหนดการและหัวข้อการอบรม

๖.๕ สรุปผลในภาพรวมและรายงานผลการดําเนินการตามโครงการให้ผู้บริหารท้องถิ่นทราบ

**๗. ระยะเวลาการดําเนินงาน** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ผู้บริหารท้องถิ่น บุคลากรขององค์กรมีความรู้ความเข้าใจในเรื่องหลักธรรมาภิบาลคุณธรรม และจริยธรรม

๑๐.๒ ผู้บริหารท้องถิ่น บุคลากรมีความรู้ความเข้าใจและให้ความสําคัญกับการป้องกันและปราบปรามการทุจริตประพฤติมิชอบ (Anti Corruption)

๑๐.๓ ผู้บริหารท้องถิ่น บุคลากรมีความรู้ความเข้าใจในหลักและแนวคิดปรัชญาเศรษฐกิจพอเพียง และสามารถนําไปประยุกต์ใช้ในการทํางานและการดําเนินชีวิตได้

๑๐.๔ ผู้บริหารท้องถิ่น บุคลากรสามารถนําองค์ความรู้ต่าง ๆ ไปประยุกต์ใช้ในการทํางานให้กับองค์กรได้อย่างมีประสิทธิภาพ

**๑. ชื่อโครงการ** : **โครงการพัฒนาคุณธรรมจริยธรรม**

**๒. หลักการและเหตุผล / ความเป็นมา**

การพัฒนาประเทศให้ก้าวหน้าประชาชนมีความสุขอย่างยั่งยืนและสามารถก้าวพ้นทุกวิกฤตของโลกที่มากับกระแสโลกาภิวัตน์มีรากฐานสําคัญจากการพัฒนาบุคคลในประเทศนั้นๆ ให้เป็นคนดี ซึ่งมีความเกี่ยวข้องโดยตรงกับการพัฒนาคุณธรรมจริยธรรมของคนในสังคมโดยเฉพาะ “เจ้าหน้าที่ของรัฐ” ซึ่งได้รับมอบหมายภารกิจในการให้บริการสาธารณะแก่ประชาชน ใช้อํานาจที่ได้รับอย่างซื่อสัตย์ ต้องดูแลจัดการตัดสินใจเกี่ยวกับการให้บริการสาธารณะ การจัดการทรัพยากรของชาติให้เกิดประโยชน์สูงสุดต่อประชาชนและต่อประเทศชาติ คณะรัฐมนตรีในการประชุมเมื่อวันที่ ๒๖ สิงหาคม ๒๕๕๑ มีมติเห็นชอบในหลักการเกี่ยวกับยุทธศาสตร์การส่งเสริมคุณธรรมจริยธรรมในภาครัฐไว้ ๕ ยุทธศาสตร์ และยุทธศาสตร์ที่ ๔ การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม จากหลักการและเหตุผลดังกล่าว องค์การบริหารส่วนตำบลหัวหนองจึงเห็นความสําคัญในการพัฒนาบุคลากรในสังกัด เพื่อตระหนักถึงการสร้างจิตสํานึกให้มีคุณธรรม จริยธรรม และปฏิบัติงานด้วยความซื่อสัตย์ สุจริต มีจิตสํานึกที่ดีในการ ปฏิบัติงานประพฤติปฏิบัติตนเป็นแบบอย่างที่ดีแก่ประชาชน จึงได้ทําโครงการเสริมสร้างคุณธรรมและจริยธรรมเพื่อเพิ่มประสิทธิภาพการปฏิบัติงานและประโยชน์สูงสุดของประชาชน

**๓. วัตถุประสงค์**

๓.๑ เพื่อปลูกจิตสํานึกให้พนักงานเจ้าหน้าที่องค์การบริหารส่วนตำบลหัวหนอง มีคุณธรรมจริยธรรม เข้าใจหลักธรรมของพระพุทธศาสนา และน้อมนําเอาหลักปรัชญาเศรษฐกิจพอเพียงไปเป็นแนวทางในการดําเนินชีวิตส่วนตัว และในการปฏิบัติราชการ

๓.๒ เพื่อให้พนักงานได้รับการพัฒนาจิตใจและพัฒนาตนเองให้มีจิตสาธารณะ เกิดความสํานึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์แก่ครอบครัว ประชาชน และประเทศชาติ สร้างจิตสํานึกในการทําความดี รู้จักการให้ การเสียสละและการบําเพ็ญสาธารณะประโยชน์ร่วมกัน

๓.๓ เพื่อเป็นการสร้างภาพลักษณ์ที่ดีขององค์การบริหารส่วนตำบลหัวหนองในการเสริมสร้างคุณธรรม จริยธรรม และธรรมาภิบาล

**๔. เป้าหมาย / ผลผลิต**

ผู้บริหาร สมาชิกสภา พนักงานส่วนตำบล และพนักงานจ้างองค์การบริหารส่วนตำบลหัวหนอง

**๕. พื้นที่ดําเนินการ**

องค์การบริหารส่วนตำบลหัวหนอง

**๖. วิธีดําเนินการ**

จัดให้มีการดําเนินกิจกรรมส่งเสริมคุณธรรมจริยธรรม แบ่งเป็น ๓ แนวทาง คือ

๖.๑ การจัดกิจกรรมบรรยายเสริมสร้างคุณธรรมจริยธรรม โดยคณะผู้บริหาร ปลัดองค์การบริหารส่วนตำบลหัวหนอง บรรยายให้ความรู้แก่พนักงานเจ้าหน้าที่

๖.๒ จัดกิจกรรมบําเพ็ญประโยชน์นอกสถานที่ ส่งเสริมให้รู้รัก สามัคคี เสียสละ ช่วยเหลือ แบ่งปันและเห็นคุณค่าของการเสริมสร้างสังคมแห่งความดีมีคุณธรรม เช่น การช่วยเหลือผู้ด้อยโอกาสในสังคม หรือทําบุญถวายทานแก่พระภิกษุสงฆ์ที่ชราภาพ หรืออาพาธ เป็นต้น

๖.๓ การจัดกิจกรรมทําบุญถวายเครื่องไทยธรรม และบําเพ็ญประโยชน์ ณ วัดต่าง ๆ

**๗. ระยะเวลา** ในการดําเนินการ ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณในการดําเนินการ** ไม่ใช้งบประมาณ

**๙. ผู้รับผิดชอบ** งานบุคลากร สํานักปลัด องค์การบริหารส่วนตำบลหัวหนอง

**๑๐. ตัวชี้วัด / ผลลัพธ์**

๑๐.๑ พนักงาน เจ้าหน้าที่มีคุณธรรมจริยธรรม เข้าใจหลักธรรมของพระพุทธศาสนาและน้อมนําหลักปรัชญาเศรษฐกิจพอเพียงเป็นแนวทางในการดําเนินชีวิตและการปฏิบัติงาน

๑๐.๒ พนักงาน เจ้าหน้าที่ ได้รับการพัฒนาจิตใจ พัฒนาตนให้มีจิตสาธารณะเกิดความสํานึกร่วมในการสร้างสังคมแห่งคุณธรรมและสมานฉันท์ สร้างประโยชน์แก่ครอบครัวและประเทศชาติ รู้จักการให้และเสียสละเพื่อประโยชน์ส่วนรวม

๑๐.๓ สร้างภาพลักษณ์ที่ดีขององค์กร เสริมสร้างคุณธรรมจริยธรรมและธรรมาภิบาล

**๑. ชื่อโครงการ** : **โครงการสมุดความดีพนักงานจ้าง**

**๒. หลักการและเหตุผล**

การบันทึกการปฏิบัติงานประจําวัน โดยเฉพาะบุคลากรในองค์กรเป็นการสร้างระเบียบวินัย ในการปฏิบัติงาน ซึ่งในแต่ละวันหากมีการจดบันทึกว่าได้ทําอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทํางานในแต่ละกิจกรรมได้ รวมถึงหัวหน้าผู้บังคับบัญชาสามารถใช้เป็นหลักฐานในการอ้างอิงที่ใช้ในการประเมินผลงาน ยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสําเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ ประเมินทักษะและผลการปฏิบัติงานของพนักงานจ้างได้ ซึ่งจะส่งผลให้เห็นว่าค่าของคน อยู่ที่ผลของงาน หรืออาจจะมีผู้ร่วมงานอื่นมาอ่านแล้วมีกรณีศึกษาจากปัญหาที่เกิดขึ้นคล้ายกัน ทําให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร องค์การบริหารส่วนตำบลหัวหนอง เห็นความสําคัญของการบันทึกประจําวันดังกล่าว จึงได้จัดทําสมุดความดีพนักงานจ้าง โดยให้พนักงานจ้าง มีการบันทึกการปฏิบัติงานประจําวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสํานึกที่ดีในการปฏิบัติงานด้วยความซื่อสัตย์ สุจริต

**๓. วัตถุประสงค์**

๓.๑ เพื่อเป็นช่องทางในการสื่อสารระหว่างหัวหน้างาน ปลัดองค์การบริหารส่วนตำบล และพนักงาน

๓.๒ เพื่อเป็นประโยชน์ในการติดตามงานที่พนักงานจ้างได้ปฏิบัติ

๓.๓ เพื่อเป็นการสร้างจิตสํานึกในการปฏิบัติงานด้านความรับผิดชอบ ซื่อตรงซื่อสัตย์ สุจริตต่องานที่ได้รับมอบหมาย

**๔. เป้าหมาย** พนักงานจ้างองค์การบริหารส่วนตำบลหัวหนอง

**๕. ระยะเวลา** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๖. วิธีดําเนินการ**

๖.๑ กําหนดให้พนักงานและลูกจ้างทุกคนเขียนสมุดการบ้าน โดยบันทึกผลการปฏิบัติงานประจํา ทุกวันและส่งให้หัวหน้าส่วนราชการทุกวันจันทร์

๖.๒ รวบรวมเป็นข้อมูลสําหรับผู้บริหารให้พิจารณาผลการปฏิบัติงานพนักงานประจําปี

**๗. งบประมาณ** ไม่ใช้งบประมาณในการดําเนินโครงการ

**๘. สถานที่ดําเนินการ** องค์การบริหารส่วนตำบลหัวหนอง

**๙. ผู้รับผิดชอบ** องค์การบริหารส่วนตำบลหัวหนอง

**๑๐. ตัวชี้วัด / ผลลัพธ์**

๑๐.๑ มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

๑๐.๒ มีการติดตามผลงานทําให้สามารถทราบผลการทํางานเมื่อเกิดปัญหาสามารถแก้ไขได้

๑๐.๓ พนักงานจ้างทํางานด้วยความซื่อสัตย์ สุจริต เกิดความรับผิดชอบในหน้าที่ได้รับมอบหมายตามกําหนด

**๑. ชื่อโครงการ** : **โครงการส่งเสริมคุณธรรมและจริยธรรมในการป้องกันการทุจริต**

**๒. หลักการและเหตุผล**

บุคลากรหรือทรัพยากรบุคคลในองค์กรเป็นรากฐานสําคัญยิ่งในการพัฒนาและขับเคลื่อนองค์กรไปสู่ความสําเร็จ ทั้งด้านคุณภาพ ประสิทธิภาพและประสิทธิผล องค์กรนั้น ๆ ย่อมประสบความสําเร็จ มีความเจริญก้าวหน้าต่อไป ทั้งนี้ขึ้นอยู่กับบุคลากรที่มีคุณภาพสูง มีความรู้ความสามารถ มีทักษะต่าง ๆ ในการปฏิบัติงาน มีประสบการณ์มีความรู้และเข้าใจงานเป็นอย่างดี เมื่อได้รับบทบาทให้กระทําหน้าที่ใด ๆ แล้วย่อมสามารถแสดงบทบาทนั้น ๆ ได้อย่างถูกต้องและเหมาะสมเสมอ ในทางตรงกันข้ามหากบุคลากร ในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จําเป็นในการทํางาน ย่อมทําให้ องค์กรนั้น ๆ ด้อยพัฒนาหรือเจริญก้าวหน้าได้อย่างล่าช้า นอกจากบุคลากรที่มีความรู้ ความสามารถ มีทักษะและประสบการณ์การทํางานสูงแล้ว ย่อมมีคุณธรรมจริยธรรมในการป้องกันการทุจริต มีจรรยาบรรณ

ค่านิยม บุคลิกภาพหรือคุณลักษณะอันพึงประสงค์เป็นตัวชี้นําทางในการปฏิบัติงานตามตําแหน่งหน้าที่และบทบาทแห่งตนเอง บุคลากรที่ปฏิบัติหน้าที่โดยยึดมั่นในหลักคุณธรรม จริยธรรม มีจิตสํานึกที่ดี มีความซื่อสัตย์ สุจริต มีความรับผิดชอบ ตั้งใจทํางานด้วยความทุ่มเท เสียสละ มีความเมตตากรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือรักษาผลประโยชน์ของ ประชาชนและประเทศชาติแล้ว ย่อมนําพาองค์กรหรือหน่วยงานมุ่งไปสู่ความเจริญก้าวหน้ามากยิ่งขึ้น มีความโปร่งใสมีการป้องกันการทุจริต และสามารถตรวจสอบได้ตามหลักการแห่งธรรมาภิบาล องค์การบริหารส่วนตําบลหัวหนอง จึงได้จัดโครงการส่งเสริมคุณธรรมและจริยธรรมในการป้องกันการทุจริตขึ้น เพื่อเป็นการส่งเสริมและสนับสนุนให้บุคลากรภายใน ประกอบด้วยคณะผู้บริหาร สมาชิกสภา ฯ ข้าราชการและพนักงานจ้าง ตลอดทั้งประชาชนทั่วไปให้มีความรู้ ความเข้าใจในหลักธรรมทางพระพุทธศาสนา สามารถนํามาประยุกต์ใช้ในการปฏิบัติงานให้ห่างไกลจากการทุจริต และการดําเนินชีวิตประจําวันได้อย่างปกติสุข รู้จักความพอดีมีความพอเพียง ปฏิบัติตามระเบียบกฎหมายและข้อบังคับ มีเจตคติที่ดี มีจรรยาบรรณวิชาชีพ ต่อตนเอง ต่อการทํางาน ต่อเพื่อนร่วมงาน ต่อผู้มาขอรับบริการ ต่อผู้บังคับบัญชา และต่อประเทศชาติบ้านเมืองต่อไป

**๓. วัตถุประสงค์**

๓.๑ เพื่อให้บุคลากรมีความรู้ ความเข้าใจในหลักธรรมทางพระพุทธศาสนา

๓.๒ เพื่อให้บุคลากรสามารถนําหลักธรรมทางพระพุทธศาสนามาประยุกต์ใช้ในการปฏิบัติงานและการดําเนินชีวิตได้อย่างถูกต้อง

๓.๓ เพื่อปรับเปลี่ยนทัศนคติ ค่านิยมและเจตคติของบุคลากรต่อองค์กร ต่อการทํางาน ต่อเพื่อนร่วมงาน ต่อผู้มาขอรับบริการและต่อผู้บังคับบัญชาให้ดียิ่งขึ้น

๓.๔ เพื่อให้สถาบันทางศาสนามีบทบาทในการปลูกจิตสํานึกมีคุณธรรม จริยธรรม มีความซื่อสัตย์ สุจริต ให้แก่บุคลากรขององค์การบริหารส่วนตําบล

**๔. กลุ่มเป้าหมาย** คณะผู้บริหาร สมาชิกสภา ฯ ข้าราชการ/พนักงาน ทั้งหมด จํานวน ๕๒ คน

**๕. พื้นที่ดําเนินการ** องค์การบริหารส่วนตำบลหัวหนอง

**๖. ระยะเวลาดําเนินการ** จัดปฏิบัติธรรม (สวดมนต์ทําวัตรเช้า) ทุกวันพระ จํานวน ๓๖ ครั้ง ระหว่างเดือนมกราคม – ธันวาคม พ.ศ. ๒๕๖๑

**๗. กิจกรรมและวิธีการดําเนินการ**

๗.๑ ติดต่อประสานและขอความร่วมมือไปยังวัด (สถานที่ปฏิบัติธรรม/วิปัสสนากรรมฐาน)

๗.๒ ชี้แจงรายละเอียดและวางแผนการดําเนินงานตามโครงการ ฯ

๗.๓ จัดทํารายละเอียดโครงการ ฯ กําหนดการและหลักสูตรการจัดการอบรม ฯ

๗.๔ เสนอรายละเอียดโครงการ กําหนดการและหลักสูตร เพื่อพิจารณาปรับปรุงและแก้ไขให้ถูกต้องและเกิดความเหมาะสม

๗.๕ ประชาสัมพันธ์ให้ประชาชนทั่วไปที่สนใจเข้าร่วมกิจกรรมโครงการ ฯ

๗.๖ วัดและประเมินผลโครงการ ฯ

**๘. งบประมาณ** ไม่ใช้งบประมาณ

**๙. ผู้รับผิดชอบโครงการ** องค์การบริหารส่วนตำบลหัวหนอง

**๑๐. ผลที่คาดว่าจะได้รับ**

๑๐.๑ บุคลากรและประชาชนมีความรู้ ความเข้าใจในหลักธรรมทางพระพุทธศาสนาอย่างแท้จริง

๑๐.๒ บุคลากรและประชาชนสามารถนําหลักธรรมทางพระพุทธศาสนามาใช้ในการปฏิบัติงานและการดําเนินชีวิตได้อย่างแท้จริง

๑๐.๓ ปลูกจิตสํานึกให้บุคลากรและประชาชนมีทัศนคติ ค่านิยม ความซื่อสัตย์สุจริต และเจตคติต่อองค์กรต่อการทํางาน ต่อเพื่อนร่วมงานต่อผู้มาขอรับบริการและต่อผู้บังคับบัญชาที่ดี

**๑. ชื่อโครงการ** : **โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงาน**

**องค์การบริหารส่วนตำบลหัวหนอง**

**๒. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๗๙ บัญญัติให้มีประมวลจริยธรรม เพื่อกําหนดมาตรฐานทางจริยธรรมของผู้ดํารงตําแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมองค์การบริหารส่วนตำบลหัวหนอง ซึ่งหัวใจสําคัญของการทํางานร่วมกันเป็น หมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติปฏิบัติอันถูกต้องดีงาม ทั้งกาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทํางานร่วมกัน มีคุณธรรมและจริยธรรมประจําใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้น ๆ ประกอบกับองค์การบริหารส่วนตำบลหัวหนอง ได้รับการประเมินคัดเลือกจากสํานักงาน ป.ป.ช. ตามโครงการส่งเสริมท้องถิ่นปลอดทุจริตในการเป็นองค์กรปกครองส่วนท้องถิ่นดีเด่นและที่ดี และเพื่อเป็นการเตรียมความพร้อมทั้งในด้านคน ได้แก่ บุคลากร ทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และข้าราชการฝ่ายประจํา รวมถึงพนักงานจ้าง จึงได้มีการจัดทําโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานองค์การบริหารส่วนตำบลหัวหนอง ดังกล่าวนี้ขึ้น

**๓. วัตถุประสงค์**

๓.๑ เพื่อเป็นการปลูกและปลุกจิตสํานึกการต่อต้านการทุจริต

๓.๒ เพื่อเป็นการสร้างจิตสํานึกและความตระหนักในการปฏิบัติราชการตามอํานาจหน้าที่ให้เกิดประโยชน์สุขแก่ประชาชน

๓.๓ เพื่อสร้างจิตสํานึกและความตระหนักในการประพฤติปฏิบัติตามประมวลจริยธรรม

๓.๔ เพื่อสร้างจิตสํานึกและความตระหนักที่จะไม่กระทําการขัดกันแห่งผลประโยชน์หรือมีผลประโยชน์ทับซ้อน

**๔. เป้าหมาย** ผู้บริหาร สมาชิกสภา และพนักงานองค์การบริหารส่วนตำบลหัวหนอง จํานวน ๕๒ คน

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีการดําเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานองค์การบริหารส่วนตำบล หัวหนอง โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่าง ๆ ในการปลูกและปลุกจิตสํานึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทํากิจกรรมนอกสถานที่ในบางโอกาส

**๗. ระยะเวลา** การดําเนินการ ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณ** ในการดําเนินการ ๕๐,๐๐๐ บาท

**๙. ผู้รับผิดชอบโครงการ** งานบุคลากร สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**ตัวชี้วัด** ประชาชนผู้มารับบริการที่องค์การบริหารส่วนตำบลหัวหนอง ประเมินความพึงพอใจ การปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลกาประเมินไม่น้อยกว่าร้อยละ ๗๐

**ผลลัพธ์** ผู้บริหาร สมาชิกสภา และพนักงานองค์การบริหารส่วนตำบลหัวหนอง เกิดจิตสํานึกที่ดี ในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**๑.๑.๒ สร้างจิตสํานึกและความตระหนักในการประพฤติตามประมวลจริยธรรม**

**๑. ชื่อโครงการ** : **มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบล**

**หัวหนอง”**

**๒. หลักการและเหตุผล**

ตามที่องค์การบริหารส่วนตำบลหัวหนอง ได้ประกาศใช้ประมวลจริยธรรมขององค์การบริหารส่วนตำบลหัวหนอง พ.ศ. ๒๕๕๑ โดยกําหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทําผิดทางวินัย ซึ่งมีการกําหนดขั้นตอนการลงโทษตามความร้ายแรงแห่งการกระทํา ประกอบกับได้มีประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับจริยธรรมของพนักงานส่วนตำบล ลูกจ้างประจํา และพนักงานจ้าง กําหนดให้พนักงานองค์การบริหารส่วนตำบล ลูกจ้างประจํา และพนักงานจ้างขององค์การบริหารส่วนตำบล มีหน้าที่ดําเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อํานวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ๙ ประการ ได้แก่ ยึดมั่นในคุณธรรมและจริยธรรม , มีจิตสํานึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน , ยืนหยัดทําในสิ่งที่ถูกต้อง เป็นธรรม และถูกกฎหมาย , ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ , ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง , มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้ , ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สํานักงาน ก.พ. ได้กําหนดแนวทางการดําเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกําหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตําแหน่งหน้าที่และไม่กระทําการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสํานักงาน ก.พ. ที่ นร ๑๐๑๓.๗/ว ๑๑ ลงวันที่ ๒๕ ธันวาคม ๒๕๕๗ ซึ่งองค์การบริหารส่วนตำบลหัวหนอง ควรนําแนวทางการดําเนินการดังกล่าวมาปรับใช้เป็นแนวทางในการถือปฏิบัติโดยอนุโลม ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลหัวหนอง ได้จัดทํามาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลหัวหนอง ” ขึ้น เพื่อให้บุคลากรทั้งฝ่ายการเมืองและฝ่ายประจํา ทุกระดับนําไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทําการอันเป็นการขัดกันแห่งผลประโยชน์หรือการมีผลประโยชน์ทับซ้อน

**๓. วัตถุประสงค์**

๓.๑ เพื่อเป็นเครื่องมือกํากับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจน และเป็นสากล

๓.๒ เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทํางานด้านต่าง ๆ ขององค์การบริหารส่วนตำบลหัวหนอง เพื่อให้การดําเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

๓.๓ เพื่อทําให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

๓.๔ เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อํานาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลําดับ

๓.๕ เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**๔. เป้าหมาย/ผลผลิต** คณะผู้บริหาร สมาชิกสภา พนักงานส่วนตำบล ลูกจ้างประจํา และพนักงานจ้าง

ทั่วไป

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ เผยแพร่ประมวลจริยธรรมขององค์การบริหารส่วนตำบลหัวหนอง เพื่อใช้เป็นค่านิยมสําหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่น ๆ อย่างทั่วถึงและมีประสิทธิภาพ

๖.๒ เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลหัวหนอง เปิดเผยเป็นการทั่วไปแก่สาธารณชนให้มีส่วนร่วม รับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กําหนดให้ข้อมูลข่าวสารตามเกณฑ์ มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตาม มาตรา ๙ วรรคหนึ่ง (๘)

**๗. ระยะเวลาดําเนินการ** ปีงบประมาณ พ.ศ. ๒๕๖๑ -๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** งานบุคลากร สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** คณะผู้บริหาร สมาชิกสภา พนักงานส่วนตำบล ลูกจ้างประจํา พนักงานปฏิบัติงานตามประมวลจริยธรรมขององค์การบริหารส่วนตำบลหัวหนอง

**๑. ชื่อโครงการ** : **มาตรการ “เสริมสร้างองค์ความรู้ด้านการต่อต้านการทุจริต”**

**๒. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๕๖ – ๒๕๖๐) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกําหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔ ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ ฯ ข้างต้น งานบุคลากร สํานักปลัด องค์การบริหารส่วนตำบลหัวหนอง จึงได้กําหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ ว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๕๖ – ๒๕๖๐) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**๓. วัตถุประสงค์**

๓.๑ เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจํา ลูกจ้างประจํา ตลอดจนพนักงานทั่วไป

๓.๒ เพื่อสร้างจิตสํานึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจํา ลูกจ้างประจํา ตลอดจนพนักงานทั่วไป

**๔. เป้าหมาย/ผลผลิต** ข้อมูล/องค์กรความรู้ด้านการต่อต้านการทุจริตที่นํามาเผยแพร่มากกว่า ๕ เรื่องขึ้นไป

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสํานึกด้านการต่อต้านการทุจริต อาทิ กฎหมาย ป.ป.ช. มาตรา ๑๐๐ มาตรา ๑๐๓ มาตรา ๑๐๓/๗ สื่อประชาสัมพันธ์ต่าง ๆ ที่เกี่ยวข้องกับการปลูกจิตสํานึก

๖.๒ เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและ ถือปฏิบัติอย่างเคร่งครัด ผ่านโครงการ/กิจกรรม และสื่อช่องทางต่าง ๆ

**๗. ระยะเวลาดําเนินการ** ปีงบประมาณ พ.ศ. ๒๕๖๑-๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนข้อมูล/องค์กรความรู้ด้านการต่อต้านการทุจริตที่นํามาเผยแพร่

**๑. ชื่อโครงการ** : **โครงการเสริมสร้างความซื่อสัตย์ สุจริต และปลูกฝังทัศนคติ วัฒนธรรมที่ดี**

**ในการต่อต้านการทุจริต**

**๒. หลักการและเหตุผล**

ด้วยคณะผู้บริหาร สมาชิกสภาองค์กรปกครองส่วนท้องถิ่น และพนักงานขององค์กรปกครองส่วนท้องถิ่น เป็นผู้ที่มีบทบาทสําคัญและเป็นกลไกหลักของประเทศในการให้บริการสาธารณะเพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสําคัญในอันที่จะบําบัดทุกข์บํารุงสุขและสร้างคุณภาพชีวิตที่ดีให้แก่ประชาชนในท้องถิ่น โดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหาร สมาชิกสภาองค์กรปกครองส่วนท้องถิ่น และพนักงานขององค์กรปกครองส่วนท้องถิ่นทุกคนเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสํานึกที่จะตอบสนองคุณแผ่นดินด้วยการกระทําทุกสิ่ง เพื่อคุณประโยชน์ของประชาชนและประเทศชาติ คณะรัฐมนตรีในการประชุมเมื่อวันที่ ๒๖ สิงหาคม ๒๕๕๑ มีมติเห็นชอบในหลักการเกี่ยวกับยุทธศาสตร์การส่งเสริมคุณธรรม จริยธรรมในภาครัฐไว้ ๕ ยุทธศาสตร์ โดยในยุทธศาสตร์ที่ ๔ การส่งเสริมคุณธรรมในองค์กรเพื่อเป็นต้นแบบให้ข้าราชการได้เรียนรู้และปฏิบัติตาม โดยได้กําหนดแนวทางการพัฒนาข้าราชการทุกระดับอย่างจริงจังและต่อเนื่อง ให้ตระหนักในการเป็นข้าราชการที่มีเกียรติ ศักดิ์ศรี รู้จักความพอเพียงเป็นตัวอย่างที่ดีของสังคม ยึดมั่นในคุณธรรม ยืนหยัดในสิ่งที่ถูกต้อง ตระหนักในคุณความดีและกฎแห่งกรรม ซื่อสัตย์ สุจริต เสียสละ มีความรู้ความเข้าใจในเรื่องพฤติกรรมที่แสดงให้เห็นถึงการมีคุณธรรม จริยธรรม การตัดสินใจที่จะกระทําหรือไม่กระทําการใดได้อย่างเหมาะสม อันรวมถึงการป้องกันการกระทําทุจริตในระบบราชการด้วย ดังนั้น เพื่อเป็นการเสริมสร้างความซื่อสัตย์ สุจริต ปลูกฝังทัศนคติและวัฒนธรรมที่ดีในการต่อต้านการทุจริตและประพฤติมิชอบ องค์การบริหารส่วนตำบลหัวหนอง จึงได้จัดทําโครงการเสริมสร้างความซื่อสัตย์ สุจริต และปลูกฝังทัศนคติวัฒนธรรมที่ดีในการต่อต้านการทุจริตขึ้น

**๓. วัตถุประสงค์**

๓.๑ เพื่อปรับเปลี่ยนฐานความคิดของคณะผู้บริหาร สมาชิกสภา พนักงานส่วนตำบล และพนักงานจ้างขององค์การบริหารส่วนตำบลหัวหนอง ให้มีจิตสาธารณะและเห็นแก่ประโยชน์ส่วนรวมมากกว่าประโยชน์ส่วนตน

๓.๒ เพื่อปลูกฝังจิตสํานึกและค่านิยมที่ดีในการต่อต้านการทุจริตและประพฤติมิชอบให้แก่คณะผู้บริหาร สมาชิกสภา พนักงานส่วนตำบล และพนักงานจ้างขององค์การบริหารส่วนตำบลหัวหนอง

๓.๓ เพื่อให้ความรู้แก่คณะผู้บริหาร สมาชิกสภา พนักงานส่วนตำบล และพนักงานจ้าง ตามประมวลจริยธรรมข้าราชการส่วนท้องถิ่นเพื่อป้องกันผลประโยชน์ทับซ้อน

๓.๔ เพื่อให้คณะผู้บริหาร สมาชิกสภา พนักงานส่วนตำบล และพนักงานจ้าง ได้รับการพัฒนาจิตใจ และพัฒนาตนเองให้มีจิตสาธารณะเกิดความสํานึกร่วมในการเสริมสร้างสังคมแห่งคุณธรรมและสมานฉันท์ ประพฤติตนเป็นพลเมืองดี สร้างประโยชน์ให้แก่ครอบครัว ประชาชน และประเทศชาติ สร้างจิตสํานึกในการกระทําความดี รู้จักการให้ การเสียสละและการบําเพ็ญสาธารณะประโยชน์ร่วมกัน

**๔. กลุ่มเป้าหมาย** คณะผู้บริหาร สมาชิกสภา พนักงานส่วนตำบล และพนักงานจ้าง จํานวน ๕๒ คน

**๕. ระยะเวลาดําเนินการ** มกราคม – กันยายน ๒๕๖๑

**๖. งบประมาณ** ๑๐,๐๐๐ บาท

**๗. วิธีการดําเนินงาน**

๗.๑ บรรยายเรื่อง การป้องกันผลประโยชน์ทับซ้อนเกี่ยวกับการปฏิบัติงาน และการปรับเปลี่ยนฐานความคิดของเจ้าหน้าที่รัฐในการรักษาผลประโยชน์สาธารณะเพื่อการต่อต้านการทุจริต

๗.๒ บรรยายเรื่อง การปฏิบัติตามประมวลจริยธรรมของข้าราชการการเมืองท้องถิ่นฝ่ายบริหารและฝ่ายสภาท้องถิ่น และประมวลจริยธรรมของข้าราชการส่วนท้องถิ่น

๗.๓ แบ่งกลุ่มทํากิจกรรมเกี่ยวกับการเสริมสร้างความซื่อสัตย์ สุจริต และปลูกฝังทัศนคติและวัฒนธรรมที่ดีให้แก่คณะผู้บริหาร สมาชิกสภา พนักงานส่วนตำบล และพนักงานจ้างขององค์การบริหารส่วนตำบลหัวหนอง

๗.๔ ทดสอบก่อนและหลังการฟังบรรยาย

**๘. สถานที่ดําเนินการ** องค์การบริหารส่วนตำบลหัวหนอง

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ระดับความรู้ ความเข้าใจของผู้เข้าร่วมโครงการ ไม่น้อยกว่าร้อยละ ๗๕

๑๐.๒ จํานวนผู้เข้าร่วมโครงการ ไม่น้อยกว่าร้อยละ ๘๐

**๑.๑ สร้างจิตสํานึกและความตระหนักที่จะไม่กระทําการอันเป็นการขัดกันแห่งผลประโยชน์หรือการมี**

**ผลประโยชน์ทับซ้อน**

**๑. ชื่อโครงการ** : **กิจกรรมให้ความรู้ เรื่อง ผลประโยชน์ทับซ้อนให้กับพนักงานส่วนตําบลและ**

**พนักงานจ้างขององค์การบริหารส่วนตำบลหัวหนอง**

**๒. หลักการและเหตุผล**

ด้วยสถานการณ์หรือการกระทําของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตําแหน่ง การกระทําดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทําความผิดทางจริยธรรมของเจ้าหน้าที่ของรัฐที่ต้องคํานึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคํานึงถึงประโยชน์ของตนเองหรือพวกพ้อง “ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอํานาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จํากัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่น ๆ ที่ไม่ใช่รูปตัวเงิน หรือทรัพย์สินก็ได้ อาทิการแต่งตั้งพรรคพวกเข้าไปดํารงตําแหน่งในองค์กรต่าง ๆ ทั้งในหน่วยราชการ รัฐวิสาหกิจ และบริษัท จํากัด หรือการที่บุคคลผู้มีอํานาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดย มิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งใน ปีงบประมาณ พ.ศ. ๒๕๕๙ – ๒๕๖๐ หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดําเนินงานของหน่วยงานภาครัฐ โดยกําหนดให้หน่วยงานควรมีการประชุมหรือสัมมนาภายในองค์กรเพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ ทับซ้อน ดังนั้น องค์การบริหารส่วนตำบลหัวหนอง จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในองค์การบริหารส่วนตำบลหัวหนอง เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานองค์การบริหารส่วนตำบลหัวหนอง เพื่อให้พนักงานทุกคนทํางานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกํากับความประพฤติของตน เพื่อไม่ให้เกิดผลประโยชน์ทับซ้อน

**๓. วัตถุประสงค์**

๓.๑ เพื่อให้ความรู้ ความเข้าใจแก่พนักงานส่วนตําบล พนักงานจ้างเกี่ยวกับการป้องกันผลประโยชน์ทับซ้อน

๓.๒ เพื่อเสริมสร้างพฤติกรรมและวิธีการทํางานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลหัวหนอง

๓.๓ เพื่อเสริมสร้างให้ข้าราชการ และเจ้าหน้าที่ขององค์การบริหารส่วนตำบลหัวหนอง มีจิตสํานึก ค่านิยม และวัฒนธรรม เรื่องความซื่อสัตย์ สุจริต มุ่งมั่นทํางานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**๔. เป้าหมาย** พนักงานส่วนตําบลและพนักงานจ้างองค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีการดําเนินการ** จัดประชุมประจําเดือน และให้ความรู้เรื่องผลประโยชน์ทับซ้อน

**๗. ระยะเวลาการดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณในการดําเนินโครงการ** จำนวน ๑๐,๐๐๐ บาท

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**ตัวชี้วัด** พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

**ผลลัพธ์** พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**๑. ชื่อโครงการ** : **มาตรการ “มาตรการจัดทําคู่มือการป้องกันผลประโยชน์ทับซ้อน”**

**๒. หลักการและเหตุผล**

รัฐบาลภายใต้การนําของพลเอกประยุทธ์ จันทร์โอชา ได้ให้ความสําคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย ๑๑ ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากําลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ ปัจจุบันหน่วยงานต่าง ๆ เช่น สํานักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สํานักงานคณะกรรมการป้องกันและปราบปรามการทุจริตแห่งชาติ ร่วมกับสํานักงานคณะกรรมการป้องกันและปราบปรามการทุจริตในภาครัฐ และองค์กรตามรัฐธรรมนูญ ได้จัดทํายุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐-๒๕๖๔) และพัฒนาเครื่องมือการประเมินคุณธรรมและความโปร่งใสการดําเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. ๒๕๖๐ ครอบคลุมประเด็นการประเมิน ๕ ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดําเนินการเรื่องเกี่ยวกับผลประโยชน์ทับซ้อน ผ่านกิจกรรมต่าง ๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนําเครื่องมือการประเมินคุณธรรมและความโปร่งใสในการดําเนินงานของหน่วยงานภาครัฐการปฏิบัติให้เป็นกลไกสําคัญที่จะป้องกันการทุจริต โดยเฉพาะการกระทําที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ องค์การบริหารส่วนตำบลหัวหนอง จึงได้ตระหนัก และเห็นถึงความสําคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**๓. วัตถุประสงค์**

๓.๑ เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลหัวหนองให้บุคลากรผู้ปฏิบัติงานนําไปเป็นองค์ความรู้ในการทํางานให้เป็นไปด้วยความถูกต้อง

๓.๒ เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริตคอร์รัปชัน

**๔. เป้าหมาย/ผลผลิต** บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วน

ตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ศึกษาและรวบรวมข้อมูล

๖.๒ จัดทํา (ร่าง) คู่มือการป้องกันผลประโยชน์ทับซ้อน

๖.๓ ตรวจสอบความถูกต้อง

๖.๔ จัดทําคู่มือการป้องกันผลประโยชน์ทับซ้อน

๖.๕ แจกจ่ายให้บุคลากร

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** มีการจัดทําคู่มือการปฏิบัติงานเพื่อป้องกันผลประโยชน์ทับซ้อน

**๑. ชื่อโครงการ** : **มาตรการ “ปลูกฝังองค์ความรู้ให้มีความเข้าใจเกี่ยวกับ Conflict of Interest”**

**๒. หลักการและเหตุผล**

ด้วยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๔๒ และที่แก้ไขเพิ่มเติม มาตรา ๑๐๐ , ๑๐๓ และ ๑๐๓/๑ กําหนดเรื่องการขัดกันของผลประโยชน์ส่วนตัวและส่วนรวมไว้ เพื่อลดระบบอุปถัมภ์ในสังคมไทย ให้เจ้าหน้าที่ของรัฐมีจิตสํานึกแยกแยะประโยชน์ส่วนบุคคลและประโยชน์ส่วนรวมออกจากกันได้ หากเจ้าหน้าที่ของรัฐฝ่าฝืนให้ถือเป็นความผิดตามประมวลกฎหมายอาญาด้วย การขัดกันแห่งผลประโยชน์หรือ “Conflict of Interest” ได้รับการกล่าวถึงอย่างกว้างขวางในรอบหลายปีที่ผ่านมา โดยเฉพาะอย่างยิ่งในช่วงระยะเวลาที่ประเทศไทยกําลังเผชิญกับปัญหาการทุจริตคอร์รัปชันของผู้ดํารงตําแหน่งทางการเมือง หรือผู้ดํารงตําแหน่งระดับสูงในองค์กรต่าง ๆ ซึ่งได้ส่งผลกระทบต่อการพัฒนาเศรษฐกิจและสังคมของประเทศรวมทั้งได้สร้างความเสียหายให้กับประชาชนโดยส่วนรวม จากสถานการณ์ข้างต้น จําเป็นที่หน่วยงานภาครัฐต้องเร่งสร้างองค์ความรู้ให้บุคลากรมีความพร้อมที่จะเข้าใจสาเหตุและปัจจัยที่นําสู่การคอร์รัปชัน เพื่อจะได้หาทางป้องกันและปฏิบัติหน้าที่ให้ห่างไกลจากต้นเหตุต่าง ๆ ที่นําไปสู่การทุจริต คอร์รัปชัน โดยเฉพาะในเรื่องการปลูกฝังองค์ความรู้ให้มีความเข้าใจเกี่ยวกับความขัดแย้งระหว่างผลประโยชน์ส่วนตนและผลประโยชน์ส่วนรวม รวมทั้งให้ตระหนักถึงผลกระทบจากปัญหาความขัดแย้งกันระหว่างผลประโยชน์ส่วนตนและผลประโยชน์ส่วนรวม หรือเกิดเป็นผลประโยชน์ทับซ้อน ซึ่งเป็นปัญหาเชิงโครงสร้างที่เกี่ยวข้องกับหลายมิติ ทั้งมิติด้านสังคม การเมืองและการบริหารที่สําคัญสะท้อนถึงวัฒนธรรมและค่านิยมในการบริหารที่ด้อยพัฒนา ดังนั้น องค์การบริหารส่วนตำบลหัวหนอง จึงได้จัดทํามาตรการ “ปลูกฝังองค์ความรู้ให้มีความเข้าใจเกี่ยวกับ Conflict of Interest” ขึ้น เพื่อสร้างจิตสํานึกและเสริมสร้างจริยธรรมของบุคลากรในการทํางานเพื่อส่วนรวม ยึดถือหลักจริยธรรมและผลประโยชน์ส่วนรวมในการปฏิบัติราชการเป็นสําคัญ หากข้าราชการและพนักงานเจ้าหน้าที่ของรัฐขาดจิตสํานึกในหน้าที่ที่จะปกป้อง ผลประโยชน์ส่วนรวมของประเทศชาติ มีการใช้อํานาจทางราชการโดยมิชอบในการดําเนินกิจกรรมเพื่อเอื้อประโยชน์ต่อตนเอง กลุ่ม พรรค พวกพ้อง เหนือผลประโยชน์ส่วนรวมย่อมส่งผลกระทบต่อสถาบันราชการ และสร้างความเสียหายต่อประเทศชาติ และประชาชน

**๓. วัตถุประสงค์**

๓.๑ เพื่อเสริมสร้างองค์ความรู้เกี่ยวกับ Conflict of Interest แก่บุคลากรขององค์การบริหารส่วนตำบลหัวหนอง

๓.๒ เพื่อสร้างจิตสํานึกและเสริมสร้างจริยธรรมของบุคลากรในการทํางานเพื่อส่วนรวม ยึดถือหลักจริยธรรมและผลประโยชน์ส่วนรวมในการปฏิบัติราชการเป็นสําคัญ อันจะนํามาซึ่งการป้องกันผลประโยชน์ ทับซ้อนในองค์กร

**๔. เป้าหมาย/ผลผลิต** รายงานการประชุมหรือสัมมนาบุคลากรเพื่อปลูกฝังองค์ความรู้ให้มีความเข้าใจเกี่ยวกับ

Conflict of Interest

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ วางแผน/การถ่ายทอดองค์ความรู้

๖.๒ ออกแบบกิจกรรม

๖.๓ จัดเตรียมเอกสาร

๖.๔ ดําเนินการจัดประชุม

๖.๕ สรุปรายงานการประชุม

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** มีการประชุมหรือสัมมนาบุคลากรเพื่อปลูกฝังองค์ความรู้ให้มีความเข้าใจเกี่ยวกับ Conflict of Interest

**๑.๒ การสร้างจิตสํานึกและความตระหนักแก่ประชาชนทุกภาคส่วนในท้องถิ่น**

**๑. ชื่อโครงการ** : **ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่องค์การบริหารส่วนตำบล**

**หัวหนอง ประจําปี ๒๕๖๑ - ๒๕๖๔**

**๒. หลักการและเหตุผล/ความเป็นมา**

เนื่องด้วยปัจจุบันโลกกําลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทําให้อุณหภูมิโลกสูงขึ้น หรือที่เรียกว่าสภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทําลายป่าของมนุษย์ ดังนั้น ประเทศต่าง ๆ ทั่วโลกจึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สําคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย ๒ องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลหัวหนอง จึงได้จัดทําโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่องค์การบริหารส่วนตำบลหัวหนอง ประจําปี ๒๕๖๑ - ๒๕๖๔” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะใน วโรกาสมหามงคลดังกล่าว ดังนั้น องค์การบริหารส่วนตำบลหัวหนอง จึงได้จัดทําโครงการนี้ขึ้นมา เพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลหัวหนอง เพื่อให้เกิดความร่มรื่นแก่หมู่บ้าน พร้อมทั้งเป็นการเพิ่มคุณภาพชีวิตของประชาชนในตำบลหัวหนอง

**๓. วัตถุประสงค์**

๓.๑ เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

๓.๒ เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่ สีเขียวในตําบลหัวหนอง

๓.๓ เพื่อให้ประชาชนนําหลักปรัชญาเศรษฐกิจพอเพียงมาใช้ในชีวิตประจําวัน เกิดความสมดุล เพิ่มมูลค่าทรัพยากรที่มีและลดภาวะโลกร้อน

๓.๔ ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**๔. เป้าหมาย/ผลผลิต** ประชาชนร่วมกันปลูกต้นไม้ จํานวน ๓๐,๐๐๐ ต้น

**๕. พื้นที่ดําเนินการ** พื้นที่สาธารณะในเขตองค์การบริหารส่วนตำบลหัวหนอง

**๖. วิธีดําเนินงาน**

๖.๑ ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น เข้าร่วมกิจกรรม

๖.๒ ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

๖.๓ จัดซื้อกล้าไม้ พันธุ์ไม้ เพื่อใช้ในโครงการ

๖.๔ ดําเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

๖.๕ ดูแลรักษาและติดตามผลโดยงานส่งเสริมการเกษตร สำนักปลัด องค์การบริหารส่วนตำบล หัวหนอง

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** งานส่งเสริมการเกษตร สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ทําให้ผู้เข้าร่วมกิจกรรมมีความเข้าใจถึงความสําคัญของทรัพยากรธรรมชาติและสิ่งแวดล้อม

๑๐.๒ ทําให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

๑๐.๓ ทําให้ประชาชนมีจิตสํานึก ในการดูแลรักษาทรัพยากรธรรมชาติและสิ่งแวดล้อม

๑๐.๔ ทําให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความ ร่มรื่นในตำบล

**๑. ชื่อโครงการ** : **โครงการส่งเสริม อนุรักษ์ ฟื้นฟู ทรัพยากรธรรมชาติและสิ่งแวดล้อม แหล่งท่องเที่ยว**

**พัฒนาและปรับปรุงภูมิทัศน์ในหมู่บ้าน ประจําปีงบประมาณ พ.ศ. ๒๕๖๑ - ๒๕๖๔**

**๒. หลักการและเหตุผล/ความเป็นมา**

ประเทศไทยในอดีตเป็นพื้นที่ที่มีทรัพยากรป่าไม้อยู่เป็นจํานวนมาก แต่การลักลอบตัดไม้ทําลายป่าไม้ที่ผิดกฎหมายได้เพิ่มมากขึ้นอย่างรวดเร็ว ทําให้ปัจจุบันทรัพยากรป่าไม้ของประเทศไทยมีจํานวนลดน้อยลง ซึ่งส่งผลกระทบต่อธรรมชาติสิ่งแวดล้อมและระบบนิเวศต่าง ๆ ตลอดจนวิถีชีวิตความเป็นอยู่ของประชาชนเป็นอย่างมาก หน่วยงานต่าง ๆ ทั้งภาครัฐและภาคเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งจะสามารถช่วยให้ธรรมชาติของประเทศไทยกลับมามีความสมดุลเพิ่มมากขึ้น พระบาทสมเด็จพระเจ้าอยู่หัวและสมเด็จพระบรมราชินีนาถทรงมีความห่วงใยในปัญหาปริมาณป่าไม้ของประเทศ โดยทั้งสองพระองค์ท่านได้พยายามคิดค้นหาวิธีนานัปการที่จะเพิ่มปริมาณป่าไม้ของประเทศไทยให้มากขึ้นอย่างมั่นคง และยั่งยืน ซึ่งพระองค์ท่านได้เสนอวิธีที่เรียบง่ายและประหยัดในการดําเนินงาน คือ แนวคิดเรื่อง “ปลูกป่า ๓ อย่าง เพื่อประโยชน์ ๔ อย่าง” ปลูกป่า ๓ อย่าง ได้แก่ ปลูกไม้ให้พออยู่ พอกิน พอใช้ และระบบนิเวศน์ “พออยู่” หมายถึง ไม้เศรษฐกิจ ปลูกไว้ทําที่อยู่อาศัยและจําหน่าย “พอกิน” หมายถึง ปลูกพืชเกษตรเพื่อการกินและสมุนไพร “พอใช้” หมายถึง ปลูกไม้ไว้ใช้สอยโดยตรงและพลังงาน เช่น ไม้ฟืน และไม้ไผ่ เป็นต้น เพื่อประโยชน์ต่อระบบนิเวศน์ตามแนวปรัชญาเศรษฐกิจพอเพียง องค์การบริหารส่วนตำบล หัวหนอง ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนัก ถึงหน้าที่และความรับผิดชอบในการร่วมกันอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชน จึงได้จัดทําโครงการส่งเสริมการอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชนและในเขตองค์การบริหารส่วนตำบลหัวหนอง เพื่อส่งเสริมให้ประชาชนในชุมชนได้ร่วมกันอนุรักษ์ ดูแลรักษาทรัพยากรธรรมชาติและสิ่งแวดล้อมในชุมชนของตนเอง

**๓. วัตถุประสงค์**

๓.๑ เพื่อเป็นการรักษาประโยชน์สาธารณะ สร้างความสามัคคี และสร้างกลุ่มอาสาสมัครและพิทักษ์สิ่งแวดล้อมในชุมชน เพิ่มมากขึ้น

**๔. เป้าหมาย/ผลผลิต**

๔.๑ ปลูกต้นไม้และปลูกป่าชุมชนในเขตพื้นที่รับผิดชอบขององค์การบริหารส่วนตำบลหัวหนอง จํานวน ๖ หมู่บ้าน โดยปลูกพันธุ์ไม้ประเภทต่าง ๆ ทั้งไม้ยืนต้น ไม้ประดับ ไม้ผล ไม้ดอก และพืชผัก สวนครัวรั้วกินได้ เป็นต้น

๔.๒ ดูแล อนุรักษ์ ฟื้นฟู สภาพแหล่งน้ไ คูคลอง ที่เสื่อมโทรมในเขตพื้นที่รับผิดชอบขององค์การบริหารส่วนตำบลหัวหนอง จํานวน ๖ หมู่บ้าน และพื้นที่ทั้งหมดในเขตองค์การบริหารส่วนตำบลหัวหนอง โดยบูรณาการร่วมกันกับหน่วยงานต่าง ๆ ทั้งภาครัฐ ภาคเอกชน และองค์กรภาคประชาชนต่าง ๆ

๔.๓ ผู้เข้าร่วมโครงการ ประกอบด้วย คณะผู้บริหาร สมาชิกสภา พนักงานส่วนตำบล พนักงานจ้าง องค์การบริหารส่วนตำบลหัวหนอง ผู้นําชุมชนกลุ่มต่าง ๆ ทั้ง ๖ หมู่บ้าน ได้แก่ ประธานชุมชน ประธานกลุ่มผู้สูงอายุ ประธาน อสม. ประธานกลุ่มสตรี ฯลฯ กลุ่มเด็กและเยาวชน นักเรียน นักศึกษา หน่วยงานต่าง ๆ ทั้งภาครัฐ ภาคเอกชน และองค์กรภาคประชาชนทุกภาคส่วน เป็นต้น

**๕. พื้นที่ดําเนินการ**

พื้นที่สาธารณะประโยชน์ในเขตองค์การบริหารส่วนตำบลหัวหนอง และแหล่งน้ำ คูคลอง ในเขตองค์การบริหารส่วนตำบลหัวหนอง

**๖. วิธีการดําเนินงาน**

๖.๑ จัดอบรมผู้เข้าร่วมโครงการพร้อมชี้แจงความเป็นมาและแนวทางการดําเนินงานตามโครงการ (กลุ่มรวมทุกหมู่บ้าน)

๖.๒ จัดเวทีระดมความคิดเห็นการจัดกิจกรรมและการจัดตั้งกลุ่มพิทักษ์สิ่งแวดล้อมประจําหมู่บ้าน (กลุ่มย่อยแต่ละหมู่บ้าน)

๖.๓ จัดเวทีเสวนาติดตามผลการดําเนินงานกลุ่มพิทักษ์สิ่งแวดล้อมประจําหมู่บ้าน (กลุ่มย่อยแต่ละหมู่บ้าน)

๖.๔ จัดกิจกรรมร่วมกันปลูกต้นไม้ในหมู่บ้าน พัฒนา ขุดลอก คูคลอง กําจัดวัชพืชในแม่น้ำ คูคลอง ทําความสะอาดถนน และพื้นที่สาธารณะประโยชน์ต่าง ๆ ในหมู่บ้าน และในเขตองค์การบริหารส่วนตำบลหัวหนอง

๖.๕ จัดกิจกรรมพัฒนา ปรับปรุงภูมิทัศน์ และอนุรักษ์ฟื้นฟูทรัพยากรธรรมชาติในชุมชนให้มีความสวยงาม สะอาด ร่มรื่น น่าพักผ่อนหย่อนใจและเป็นสถานที่ออกกําลังกายของประชาชนในหมู่บ้านและหมู่บ้านอื่น ๆ ตลอดจนประชาชนทั่วไป

๖.๖ จัดกิจกรรมศึกษาดูงานหมู่บ้าน/ชุมชน หรือหน่วยงานที่ประสบความสําเร็จในการอนุรักษ์ทรัพยากรธรรมชาติและสิ่งแวดล้อม เพื่อเป็นกรณีตัวอย่างให้แก่หมู่บ้านต่าง ๆ ในเขตองค์การบริหารส่วนตำบลหัวหนอง

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** งานส่งเสริมการเกษตร สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** เกิดกลุ่มอาสาสมัครพิทักษ์ทรัพยากรธรรมชาติและสิ่งแวดล้อมในตำบลเพิ่มมากขึ้น ทรัพยากรธรรมชาติและ สิ่งแวดล้อมในชุมชนมีมากขึ้น

**๑. ชื่อโครงการ** : **โครงการปลูกผักริมรั้ว**

**๒. หลักการและเหตุผล/ความเป็นมา**

ปัจจุบันปัญหาเรื่องสุขภาพของประชาชนคนไทยเพิ่มทวีขึ้น ซึ่งเห็นได้จากสถิติของผู้ป่วยที่มารับบริการรักษาพยาบาลที่โรงพยาบาลมีจํานวนมากขึ้นเรื่อย ๆ และอัตราการป่วยจากโรคที่ไม่ติดต่อเพิ่มสูงขึ้น โรงพยาบาลก็ต้องเพิ่มขนาดของโรงพยาบาลเพื่อให้รองรับผู้ที่มารับบริการ ซึ่งเป็นภาระที่รัฐบาลจะต้องเสียงบประมาณในการดําเนินการเป็นอันมาก และเป็นการแก้ปัญหาที่ปลายเหตุเนื่องจากต้นเหตุของปัญหาสุขภาพที่สําคัญมีสาเหตุมาจากการบริโภคอาหารที่ไม่ถูกสุขลักษณะ อาหารที่มีการปลอมปนสารเคมี หรือผักผลไม้ที่ไม่ปลอดสารพิษ เพราะเกษตรกรผู้ผลิตใช้สารกําจัดศัตรูพืชอย่างไม่ถูกวิธีเพื่อเหตุผลทางการค้าและพาณิชย์ ทําให้สารเคมีที่เป็นโทษเหล่านั้น ตกอยู่กับผู้บริโภคอย่างยากที่จะหลีกเลี่ยง แนวทางในการป้องกันปัญหาที่เป็นการแก้ที่ต้นเหตุแบบยั่งยืน คือการให้สุขศึกษาแก่ประชาชน และการส่งเสริมการปลูกผักเพื่อบริโภคในครัวเรือน การปลูกผักรับประทานเองแบบผักอินทรีย์ก็เป็นหนทางหนึ่งที่จะช่วยให้ผู้บริโภคได้รับสารอาหารที่ดีมีประโยชน์ แต่กระนั้นสําหรับประชาชนที่ไม่เคยปลูกผักเลยก็เป็นปัญหาใหญ่ในการที่จะเริ่มต้นที่จะเรียนรู้การปลูกผักด้วยตนเอง หมู่บ้าน ตำบลหัวหนอง ตระหนักในปัญหานี้ จึงได้ร่วมกันจัดตั้งโครงการนี้ขึ้น

**๓. วัตถุประสงค์**

๓.๑ เพื่อแลกเปลี่ยนความรู้และนวัตกรรมในการปลูกผักอินทรีย์ระหว่างสมาชิกด้วยกันเอง

๓.๒ เพื่ออนุรักษ์พืชผักถิ่น พันธุ์พื้นเมือง และขยายพันธุ์พืชที่เป็นสารอาหารให้คงอยู่ไว้

๓.๓ เพื่อพัฒนาและปรับปรุงคุณภาพผลผลิต เพื่อให้เหมาะแก่การเกษตรแบบพอเพียงโดยปราศจากการใช้สารเคมีสังเคราะห์ใด ๆ

๓.๔ ลดรายจ่ายในครัวเรือนเสริมสร้างความรู้ความเข้าใจและใช้แนวทางตามทฤษฏีเศรษฐกิจพอเพียง

**๔. เป้าหมาย/ผลผลิต**

๔.๑ สมาชิกในหมู่บ้าน ตำบลหัวหนอง

๔.๒ ประชาชนทั่วไป

**๕. พื้นที่ดําเนินการ** พื้นที่ในเขตองค์การบริหารส่วนตำบลหัวหนอง

**๖. วิธีดําเนินการ**

**๖.๑ ขั้นเตรียมการ**

- มีการวางแผนการให้ความรู้ แบ่งกลุ่มย่อย แบ่งหัวข้อโครงงาน จัดตั้งทีมงานที่เป็น ผู้ประสาน

- รวบรวมบล็อกของสมาชิกที่ปลูกผักอินทรีย์ไว้รับประทานเองเพื่อสร้างแรงจูงใจ

- แบ่งกลุ่มย่อย แบ่งหัวข้อโครงงาน จัดตั้งทีมงานที่เป็นผู้ประสานงาน

**๖.๒ ขั้นปฏิบัติ**

- รวบรวมบล็อกของสมาชิก หรือลิงค์ภายนอกที่ให้ความรู้เกี่ยวกับการปลูกและดูแลผักอินทรีย์ เพื่อให้สมาชิกที่ร่วมโครงการได้ศึกษาก่อนลงมือปฏิบัติ

- แจกจ่ายและแลกเปลี่ยนพันธุ์ผัก

- กระตุ้นการนําเสนอของผู้เข้าร่วมโครงการในการแลกเปลี่ยน และถ่ายทอดวิทยาการซึ่งกันและกัน

- จัดให้มีการนําเสนอผลผลิตอย่างต่อเนื่อง โดยมีการกําหนดระยะเวลาตามความเหมาะสม

**๖.๓ ขั้นประเมินผล**

- การนําเสนอผลงานที่กําลังเพาะปลูก และผลผลิตที่สําเร็จแล้ว

- มีการสํารวจความก้าวหน้าของโครงการ โดยวัดจากอัตราการปลูกผักอินทรีย์เพื่อการบริโภค (จํานวน ครัวเรือน คิดเป็นร้อยละ)

- ปริมาณและคุณภาพของผลผลิตในการเพาะปลูกดีขึ้น

- ขั้นปรับปรุงและพัฒนา

- มีการสรุปปัญหาที่ได้ จากการดําเนินการที่ผ่านมา โดยดูตัวชี้วัดจากการประเมินผล และหาแนวทางแก้ไขร่วมกัน

- ส่งเสริมให้เกิดธนาคารพันธุ์พืชสวนครัวสําหรับให้บริการสมาชิก

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ สมาชิกที่ร่วมโครงการมีความรู้และนวัตกรรมในการปลูกผักอินทรีย์

๑๐.๒ สมาชิกสามารถนําความรู้ที่ได้รับไปปฏิบัติได้จริง

๑๐.๓ เพิ่มผลผลิตของสมาชิก มีคุณภาพดี และปลอดสารพิษ

๑๐.๔ ผู้เข้าร่วมโครงการได้รับประโยชน์จากการปลูกผักบริโภคเอง ได้เกิดการเรียนรู้ตามแนวทางเศรษฐกิจพอเพียง เกิดประโยชน์ต่อตนเองและเกิดการแบ่งปัน

**๑. ชื่อโครงการ** : **โครงการสร้างอาชีพ สร้างรายได้ ตามแนวทางเศรษฐกิจพอเพียง**

**๒. หลักการและเหตุผล/ความเป็นมา**

โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดําริของพระบาทสมเด็จพระเจ้าอยู่หัว ฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดําเนินงานให้หน่วยงานต่าง ๆ นําไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกขยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดําเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สําหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดําริจึงเป็นโครงการที่มุ่งพัฒนาราษฎรผู้ยากไร้ให้มีฐานะความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสําคัญคือ การแก้ไขปัญหาเฉพาะหน้า เป็นขั้นตอนตามลําดับความจําเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถ วางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมีส่วนร่วมของเกษตรกร องค์การบริหารส่วนตำบลหัวหนอง จึงจัดทําโครงการอบรมให้ความรู้การสร้างอาชีพ สร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดําริมาประยุกต์เผยแพร่ให้กับผู้มีรายได้น้อยด้อยโอกาสทางสังคมและประชาชนทั่วไปที่สนใจ

**๓. วัตถุประสงค์**

๓.๑ ส่งเสริมอาชีพให้กับคนยากจนในองค์การบริหารส่วนตำบลหัวหนอง

๓.๒ ส่งเสริมความรู้ความเข้าใจในการเพาะเห็ดให้กับคนยากจนในองค์การบริหารส่วนตำบลหัวหนอง

๓.๓ สามารถนําความรู้ไปสร้างรายได้ให้กับตนเอง

๓.๔ สามารถนําเห็ดไปแปรรูปเป็นสินค้าต่าง ๆ

๓.๕ สร้างแนวคิดตามแนวทางทฤษฎีเศรษฐกิจพอเพียง

**๔. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในองค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ประชาสัมพันธ์โครงการในกลุ่มเป้าหมายรับทราบ

๖.๒ จัดอบรมให้ความรู้เกี่ยวกับการเพาะเห็ดให้กับผู้ร่วมโครงการ

๖.๓ ศึกษาดูงานในสถานที่จริง

๖.๔ ฝึกปฏิบัติงานอย่างจริงจัง

**๗. ระยะเวลาดําเนินการ** เดือนธันวาคม พ.ศ. ๒๕๖๑ – กันยายน พ.ศ. ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ผู้เข้าร่วมโครงการมีความรู้ความเข้าใจเกี่ยวกับการเพาะเห็ด

๑๐.๒ ผู้เข้าร่วมโครงการมีความรู้ความเข้าใจเกี่ยวกับการแปรรูปเห็ด

๑๐.๓ ผู้เข้าร่วมโครงการสามารถนําไปประกอบอาชีพได้

๑๐.๔ มีรายได้เพิ่มขึ้น ลดรายจ่าย เกิดความพอเพียง

๑๐.๕ เกิดการเรียนรู้และเข้าใจหลักปรัชญาเศรษฐกิจพอเพียง

**๑.๓ การสร้างจิตสํานึกและความตระหนักแก่เด็กและเยาวชน**

**๑. ชื่อโครงการ** : **โครงการคุณธรรมสานสายใยครอบครัว**

**๒. หลักการและเหตุผล/ความเป็นมา**

ในสภาวะปัจจุบันสังคมมีความเจริญก้าวหน้าในการพัฒนาประเทศด้วยวิทยาการสมัยใหม่ คนส่วนใหญ่ยึดติดอยู่กับความสําเร็จทางวัตถุกันมาก ขาดความเอาใจใส่ในเรื่องศาสนา ศีลธรรม ประเพณี วัฒนธรรมท้องถิ่น ความจงรักภักดีต่อสถาบัน ชาติ ศาสนา พระมหากษัตริย์ ทําให้ปัญหาต่าง ๆ ที่เกิดโดยเฉพาะเยาวชนส่วนหนึ่งเป็นปัญหาที่ต้องแก้ไขศีลธรรม คุณธรรม และบนพื้นฐานความกตัญญู เริ่มจากสังคมเล็ก ๆ ก่อนคือสถาบันครอบครัว หากได้รับการเรียนรู้ อบรม ปลูกจิตสํานึกในเรื่อง ศีลธรรม คุณธรรมแล้วเยาวชนก็จะสามารถเป็นบุคคลที่มีคุณภาพ เก่ง ดี มีประโยชน์ เมื่อเป็นเช่นนี้แล้วปัญหาต่าง ๆ เช่น ยาเสพติด รักก่อนวัยอันควร ปัญหาต่าง ๆ ก็จะลดลง ดังนั้น องค์การบริหารส่วนตำบลหัวหนอง ได้เล็งเห็นความสําคัญจึงได้จัดทําโครงการคุณธรรมสานสายใยครอบครัว ร่วมกับคณะกรรมการพัฒนาการศึกษาโรงเรียนในเขตตําบลหัวหนอง โดยมีวัตถุประสงค์เพื่อสานสายใยครอบครัวระหว่างผู้ปกครองกับบุตรหลานให้เป็นสถาบันครอบครัวที่เข้มแข็ง ให้สมาชิกในครอบครัวมีความรักใคร่ปรองดองและเอื้ออาทรต่อกัน ตลอดจนสํานึกดีต่อบุพการี ครอบครัว สังคมและประเทศชาติ ลดภาวะความเสี่ยงที่เยาวชนจะหันไปหา ยาเสพติด และเสริมสร้างความรู้ในเรื่องโทษภัยของยาเสพติด

**๓. วัตถุประสงค์**

๓.๑ เพื่อให้ผู้เข้าร่วมโครงการมีบทบาทและมีโอกาสฝึกปฏิบัติทํากิจกรรมร่วมกัน อันก่อให้เกิดความสัมพันธ์สามัคคีในหมู่คณะ

๓.๒ เพื่อให้ผู้เข้าร่วมโครงการได้ฝึกความเอื้อเฟื้อเผื่อแผ่ และการรู้จักแบ่งปันซึ่งกันและกัน

๓.๓ เพื่อให้ผู้เข้าร่วมโครงการมีพัฒนาการในด้านร่างกาย จิตใจ อารมณ์ และการอยู่ร่วมกันในสังคม

๓.๔ เพื่อให้ผู้เข้าร่วมโครงการมีจิตสํานึก และตระหนักถึงบทบาทหน้าที่ของตนเองและการมีส่วนร่วม

๓.๕ เพื่อให้ผู้เข้าร่วมโครงการตระหนักในความซื่อสัตย์ มีจิตสาธารณะ มีระเบียบวินัย

๓.๖ เพื่อให้ผู้เข้าร่วมโครงการได้สํานึกดีต่อบุพการี ครอบครัว

**๔. เป้าหมาย/ผลผลิต**

ผู้ปกครอง นักเรียนระดับชั้น ป.๖ โรงเรียนในเขตตําบลหัวหนอง ครู อาจารย์ คณะผู้บริหาร สมาชิกสภา พนักงานส่วนตําบล และพนักงานจ้าง

**๕. พื้นที่ดําเนินการ** โรงเรียนในเขตองค์การบริหารส่วนตำบลหัวหนอง

**๖. วิธีดําเนินการ**

๖.๑ ประชุมผู้เกี่ยวข้องกําหนดจัดงาน

๖.๒ จัดทําโครงการเสนอพิจารณาอนุมัติ

๖.๓ ประสานการจัดงานให้กับหน่วยงานที่เกี่ยวข้องทราบ

๖.๔ ประสานคณะวิทยากร และประชาสัมพันธ์เชิญชวนโรงเรียนต่าง ๆ เข้าร่วมโครงการ

๖.๕ แต่งตั้งคณะกรรมการดําเนินงานและประชุมชี้แจง

๖.๖ ดําเนินการจัดซื้อจัดจ้างตามระเบียบ พร้อมทั้งภาพถ่ายกิจกรรม

๖.๗ ดําเนินการตามโครงการ

๖.๘ ติดตามและประเมินผลการจัดงาน

**๗. ระยะเวลาดําเนินการ** ประจําปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบ** งานการศึกษา ศาสนาและวัฒนธรรม สำนักปลัดร่วมกับคณะกรรมการพัฒนาการศึกษา

องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ผู้เข้าร่วมโครงการมีพัฒนาการทางด้านร่างกาย จิตใจ อารมณ์ สังคม และสติปัญญาแก่เด็ก

๑๐.๒ ผู้เข้าร่วมโครงการมีคุณธรรม จริยธรรม ตามค่านิยม ๑๒ ประการ มีลักษณะนิสัยอันพึงประสงค์

๑๐.๓ ผู้เข้าร่วมโครงการมีจิตสํานึก ตระหนักถึงบทบาท หน้าที่ของตนเอง

๑๐.๔ ผู้เข้าร่วมโครงการตระหนักในความซื่อสัตย์ สุจริต มีวินัย

๑๐.๕ ผู้เข้าร่วมโครงการได้รับความรู้เกี่ยวกับสิทธิของเด็กตามกฎหมายรัฐธรรมนูญ

๑๐.๖ เพื่อให้ผู้เข้าร่วมโครงการลดภาวะเสี่ยงในการติดยาเสพติด

**๑. ชื่อโครงการ** : **โครงการพาน้องท่องธรรมะ**

**๒. หลักการและเหตุผล/ความเป็นมา**

ในสภาวะปัจจุบันโลกมีการเปลี่ยนแปลงอย่างรวดเร็ว ทําให้เยาวชน นักเรียน นักศึกษา หลงเพลิดเพลินในกระแสค่านิยมโลกตะวันตก ละทิ้งคําสั่งสอนในพระพุทธศาสนา เห็นว่าเป็นสิ่งที่งมงาย ไร้สาระ ล้าสมัย จึงดําเนินชีวิตโดยขาดหลักธรรมยึดเหนี่ยวจิตใจ ที่จะทําให้ชีวิตมีความมั่นคงและสามารถแก้ปัญหาต่าง ๆ ในชีวิตที่เกิดขึ้นได้ จึงมีแนวโน้มในการดําเนินชีวิตที่ผิด ก่อให้เกิดความเครียดจนอาจจะแก้ปัญหาด้วยการฆ่าตัวตายหรือแก้ปัญหาด้วยการพึ่งยาเสพติด เด็กและเยาวชนคือพลังสําคัญในการพัฒนาประเทศชาติในอนาคต เป็นอนาคตของชาติเป็นกลุ่มคนที่มีพลังอันสําคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต เด็กและเยาวชนเป็นวัยที่มีความคิดสร้างสรรค์มีพลังและศักยภาพมาก การกระตุ้นให้เด็กและเยาวชนกล้าคิด กล้าทํา กล้าแสดงออกในสิ่งที่ดีพัฒนาศักยภาพและ พลังในเชิงสร้างสรรค์ สร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็นผู้พร้อมที่จะพัฒนาตนเองให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติเพื่อความเจริญก้าวหน้าและมั่นคงของชาติ เยาวชนจึงต้องมีความรู้และศีลธรรมควบคู่กันไป เพื่อให้เยาวชน มีจริยธรรม มีศีลธรรม และมีค่านิยมในการดําเนินชีวิตที่เหมาะสม โครงการอบรม “พาน้องท่องธรรมะ” เป็นโครงการที่ช่วยพัฒนาเยาวชนโดยการพัฒนาจิตใจและปลูกฝังจริยธรรม คุณธรรม และศีลธรรม ตามหลักพระพุทธศาสนาอันเป็นแนวทางการประพฤติตนที่ดี ให้มีทักษะในการดําเนินชีวิต “เก่ง ดี และมีความสุข” เพื่อให้เด็กและเยาวชนที่นําธรรมะนําหลักคําสอนที่รับไปประยุกต์ใช้ชีวิตประจําวัน คือการพัฒนากาย โดยการแสดงออกทางกิริยามารยาท ชาวพุทธ มีพฤติกรรมที่ดีงามเหมาะสม การพัฒนาศีล โดยการอยู่ร่วมกับครอบครัวและบุคคลในสังคมด้วยความเกื้อกูลและประกอบอาชีพที่สุจริต การพัฒนาจิต ให้เป็นจิตที่สมบูรณ์ทั้งคุณภาพจิต พลังจิตและสุขภาพจิต และสุดท้ายการพัฒนาปัญญาให้เกิดปัญญาในการรู้จริง รู้เท่าทันทางเจริญทางเสื่อมปัจจัยที่เกี่ยวข้อง รู้วิธีการป้องกัน รู้วิธีแก้ไขปัญหา สร้างภูมิต้านทานให้กับตนเองด้วยคุณธรรม ให้เป็นผู้มีชีวิตอยู่อย่างรู้เท่าทันโลก นําพาชีวิตสู่ความสําเร็จเพื่อ เกื้อกูลตนเองและประเทศชาติในที่สุด

**๓. วัตถุประสงค์**

๓.๑ เพื่อให้ผู้เข้าร่วมโครงการมีบทบาทและมีโอกาสฝึกปฏิบัติทํากิจกรรมร่วมกันอันก่อให้เกิดความสัมพันธ์สามัคคีในหมู่คณะ

๓.๒ เพื่อให้ผู้เข้าร่วมโครงการได้ฝึกความเอื้อเฟื้อเผื่อแผ่ และการรู้จักแบ่งปันซึ่งกันและกัน

๓.๓ เพื่อให้ผู้เข้าร่วมโครงการมีพัฒนาการในด้านร่างกาย จิตใจ อารมณ์และการอยู่ร่วมกันในสังคม

๓.๔ เพื่อให้ผู้เข้าร่วมโครงการมีจิตสํานึก และตระหนักถึงบทบาทหน้าที่ของตนเองและ การมีส่วนร่วม

๓.๕ เพื่อให้ผู้เข้าร่วมโครงการตระหนักในความซื่อสัตย์ มีจิตสาธารณะ มีระเบียบวินัย

**๔. เป้าหมาย/ผลผลิต** เด็กนักเรียนและเยาวชนตําบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ประชุมผู้เกี่ยวข้องกําหนดจัดงาน

๖.๒ จัดทําโครงการเสนอพิจารณาอนุมัติ

๖.๓ ประสานการจัดงานให้กับหน่วยงานที่เกี่ยวข้องทราบ

๖.๔ ประสานคณะวิทยากร และประชาสัมพันธ์เชิญชวนโรงเรียนต่าง ๆ เข้าร่วมโครงการ

๖.๕ แต่งตั้งคณะกรรมการดําเนินงานและประชุมชี้แจง

๖.๖ ดําเนินการจัดซื้อจัดจ้างตามระเบียบพร้อมทั้งภาพถ่ายกิจกรรม

๖.๗ ดําเนินการตามโครงการ

๖.๘ ติดตามและประเมินผลการจัดงาน

**๗. ระยะเวลาดําเนินการ** ระหว่างเดือนมิถุนายน พ.ศ. ๒๕๖๑ – ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบ** งานการศึกษา ศาสนาและวัฒนธรรม สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ผู้เข้าร่วมโครงการมีพัฒนาการทางด้านร่างกาย จิตใจ อารมณ์ สังคม และสติปัญญาแก่เด็ก

๑๐.๒ ผู้เข้าร่วมโครงการมีจิตสํานึกตระหนักถึงบทบาทหน้าที่ของตนเอง

๑๐.๓ ผู้เข้าร่วมโครงการตระหนักในความซื่อสัตย์ สุจริต มีวินัย

๑๐.๔ ผู้เข้าร่วมโครงการได้รับความรู้เกี่ยวกับสิทธิของเด็กตามกฎหมายรัฐธรรมนูญ

**๑. ชื่อโครงการ** : **โครงการเข้าค่ายพุทธบุตร**

**๒. หลักการและเหตุผล/ความเป็นมา**

การเปลี่ยนแปลงในโลกที่เกิดขึ้นอย่างรวดเร็ว ทําให้เยาวชนหลงเพลิดเพลินในกระแสค่านิยมโลกตะวันตก ละทิ้ง คําสั่งสอนในพระพุทธศาสนา เห็นว่าเป็นสิ่งงมงาย ไร้สาระ ล้าสมัย จึงดําเนินชีวิตโดยขาดหลักธรรมยึดเหนียวจิตใจที่จะทําให้ชีวิตมีความมั่นคงและสามารถแก้ไขปัญหาต่างๆ ในชีวิตที่เกิดขึ้นได้ จึงมีแนวโน้มในการดําเนินชีวิตที่ผิด ก่อให้เกิดความเครียด จนอาจจะแก้ปัญหาด้วยการฆ่าตัวตาย หรือแก้ปัญหาด้วยการพึ่งพายาเสพติด เด็กและเยาวชนคือพลังสําคัญในการพัฒนาประเทศชาติในอนาคตเป็นอนาคตของชาติเป็นกลุ่มคนที่มีพลังอันสําคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต เด็กและเยาวชนเป็นวัยที่มีความคิดสร้างสรรค์ มีพลังและศักยภาพมาก การกระตุ้นให้เด็กและเยาวชน กล้าคิด กล้าทํา กล้าแสดงออกในสิ่งที่ดีพัฒนาศักยภาพและพลังในเชิงสร้างสรรค์ และส่งเสริมให้เป็นคนที่มีคุณธรรม มีความซื่อสัตย์สุจริต มีสติปัญญา มีความอดทน รอบคอบในการดําเนินชีวิต จะช่วยสร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็นผู้พร้อมที่จะพัฒนาตนเองให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติ เพื่อความเจริญก้าวหน้าและมั่นคงของชาติ เยาวชนจึงต้องมีความรู้และศีลธรรมควบคู่กันไป เพื่อให้เยาวชนมีจริยธรรม มีศีลธรรม และมีค่านิยมในการดำเนินชีวิตที่เหมาะสม งานการศึกษา ศาสนา และวัฒนธรรม องค์การบริหารส่วนตำบลหัวหนอง จึงได้จัดทําโครงการ “เข้าค่ายพุทธบุตรโรงเรียน ทั้ง ๓ แห่ง” ซึ่งเป็นโครงการที่ช่วยพัฒนาเยาวชน โดยการพัฒนาและปลูกฝังจิตสํานึกจริยธรรม คุณธรรม และศีลธรรม ตามหลักพระพุทธศาสนาอันเป็นแนวทางการประพฤติตนที่ดีให้มีทักษะในการดําเนินชีวิตชีวิตประจําวัน

**๓. วัตถุประสงค์**

๓.๑ เพื่อให้เด็กและเยาวชนเข้าใจหลักธรรมคําสอนในพระพุทธศาสนาที่จําเป็นต่อการดําเนินชีวิตและนําหลักธรรมไปปฏิบัติในชีวิตประจําวัน

๓.๒ เพื่อให้เด็กและเยาวชนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญา เป็นแบบอย่างที่ดีในสังคม

๓.๓ เพื่อพัฒนาคุณภาพชีวิตตามหลักธรรมคําสอนทางศาสนาให้อยู่ร่วมกันอย่างสงบสุขและเหมาะสม

๓.๔ เพื่อปลูกฝังค่านิยมและพัฒนาจิตสํานึกที่ดีงาม มีคุณธรรม มีความซื่อสัตย์ สุจริต มีความรับผิดชอบต่อตนเอง และสังคม และประเทศชาติบ้านเมือง

**๔. เป้าหมาย** เด็กนักเรียนโรงเรียน ๓ แห่ง จํานวน ๑๐๐ คน

**๕. สถานที่ดําเนินการ** โรงเรียนในเขตพื้นที่ตำบลหัวหนอง

**๖. ระยะเวลาดําเนินการ** ระหว่างเดือนสิงหาคม ๒๕๖๑ – ๒๕๖๔

**๗. ผู้รับผิดชอบโครงการ** ระหว่างเดือนมิถุนายน พ.ศ. ๒๕๖๑ – ๒๕๖๔ ร่วมกับโรงเรียนในตำบลทั้ง

๓ แห่ง

**๘. วิธีดําเนินการ**

๘.๑ ประชุมปรึกษาหารือ/กําหนดแนวทางในการดําเนินการ

๘.๒ ติดต่อประสานงานกับหน่วยงานที่เกี่ยวข้อง

๘.๓ ประชาสัมพันธ์โครงการให้กับหมู่บ้าน ในเขตพื้นที่ได้รับทราบ

๘.๔ ดําเนินการจัดกิจกรรม

๘.๕ สรุปผลการดําเนินการตามโครงการเพื่อใช้เป็นแนวทางปฏิบัติในปีต่อไป

**๙. งบประมาณดำเนินการ** จำนวน ๑๐,๐๐๐ บาท

**๑๐. ตัวชี้วัด/ผลลัพธ์**

๑๐.๑ นักเรียนเข้าใจหลักธรรมคําสอนในพระพุทธศาสนา ที่จําเป็นต่อการดําเนินชีวิตและนําหลักธรรมไปปฏิบัติในชีวิตประจําวัน

๑๐.๒ นักเรียนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญาเป็นแบบอย่างที่ดีในสังคม

๑๐.๓ พัฒนาคุณภาพชีวิตตามหลักธรรมคําสอนทางศาสนาให้อยู่ร่วมกันอย่างสงบสุขและเหมาะสม

๑๐.๔ ปลูกฝังค่านิยม มีจิตสํานึกที่ดี มีคุณธรรม มีความซื่อสัตย์สุจริตมีความรับผิดชอบต่อตนเอง ครอบครัว และสังคม

**๑. ชื่อโครงการ** : **การประกวดคําขวัญต่อต้านการทุจริต**

**๒. หลักการและเหตุผล/ความเป็นมา**

ปัญหาการทุจริตคอร์รัปชันเป็นปัญหาที่ทําลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ ซึ่งการสร้างค่านิยมที่ถูกต้องนี้จะเป็นรากฐานสําคัญเพื่อทําให้ทุกคนเป็นพลเมืองที่มีคุณภาพ ปัจจุบันประชาชนจํานวนไม่น้อยเห็นปัญหาเรื่องการทุจริตคอร์รัปชันเป็นเรื่องที่ยอมรับได้หากตนเองได้รับผลประโยชน์ด้วย สะท้อนให้เห็นว่าเด็ก เยาวชนไทยขาดการปลูกฝังด้านคุณธรรม จริยธรรม อย่างยั่งยืน หากปล่อยให้ค่านิยมที่ไม่ถูกต้องเช่นนี้เกิดขึ้นต่อไป ความล้มเหลวของคุณธรรมจริยธรรมจะเกิดขึ้นกับสังคมไทยและส่งผลเสียต่อสังคมในด้านอื่น ๆ ตามมาอีกมากมาย องค์การบริหารส่วนตำบลหัวหนอง ตระหนักถึงปัญหาที่เกิดขึ้น จึงได้จัดกิจกรรมการประกวดคําขวัญต่อต้านการทุจริตขึ้น ทั้งนี้เพื่อกระตุ้นให้เด็กและเยาวชนตื่นตัวเห็นความสําคัญหันมาสนใจปัญหาที่เกิดขึ้นและพร้อมที่จะเป็นกําลังสําคัญในการต่อต้านการทุจริตคอร์รัปชันและการโกง ทุกรูปแบบ และเป็นการป้องกันและแก้ไขปัญหาทุจริตที่ได้ผลที่สุด ตามพระราชบัญญัติสภาตําบลและองค์การบริหารส่วนตําบล พุทธศักราช ๒๕๓๗ และแก้ไขเพิ่มเติมถึง (ฉบับที่ ๖ ) พ.ศ. ๒๕๕๒ มาตรา ๖๖ องค์การบริหารส่วนตําบลมีอํานาจหน้าที่ในการพัฒนาตําบลทั้งในด้านเศรษฐกิจ สังคมและวัฒนธรรม และมาตรา ๖๗ ภายใต้บังคับแห่งกฎหมาย องค์การบริหารส่วนตําบลมีหน้าที่ต้องทําในเขตองค์การบริหารส่วนตําบล (๕) ส่งเสริมการศึกษา ศาสนา วัฒนธรรม และ (๖) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ พระราชบัญญัติกําหนดแผนและขั้นตอนกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ ให้เทศบาล เมืองพัทยา และองค์การบริหารส่วนตําบล มีอํานาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (๙) จัดการศึกษา (๑๐) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช ๒๕๔๒ และแก้ไขเพิ่มเติมถึง (ฉบับที่ ๓) พ.ศ. ๒๕๕๓ มาตรา ๖ ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดํารงชีวิตสามารถอยู่ร่วมกับผู้อื่นได้อย่างมีความสุข

**๓. วัตถุประสงค์**

๓.๑ เพื่อเป็นการสร้างจิตสํานึกด้านจริยธรรมและคุณธรรมให้เด็กและเยาวชน ไม่ยอมรับพฤติกรรมทุจริตคอร์รัปชัน และการโกงทุกรูปแบบ

๓.๒ เพื่อเสริมสร้างค่านิยมที่ถูกต้องให้กับเด็กและเยาวชน และให้เกิดจิตสํานึกที่จะยึดมั่นในการทําความดี มีความซื่อสัตย์สุจริต

๓.๓ เพื่อส่งเสริมให้เด็ก และเยาวชนได้ฝึกฝนทักษะในการเขียนคําขวัญอย่างสร้างสรรค์ มีคุณค่าในทางภาษาที่สื่อถึงการต่อต้านการทุจริต

๓.๔ เพื่อให้เด็กและเยาวชน รู้จักใช้เวลาว่างให้เกิดประโยชน์ และสร้างสรรค์

**๔. เป้าหมาย**

**เชิงปริมาณ** เด็ก และเยาวชน ในเขตพื้นที่องค์การบริหารส่วนตำบลหัวหนอง

**เชิงคุณภาพ** เด็กและเยาวชนเกิดความตระหนักรู้ ตื่นตัวเห็นความสําคัญ หันมาสนใจปัญหาการทุจริตคอร์รัปชันที่เกิดขึ้นและพร้อมที่จะเป็นกําลังสําคัญในการต่อต้านการทุจริตคอร์รัปชันและการโกงทุกรูปแบบ

**๕. กิจกรรมและขั้นตอนการดําเนินงาน**

๕.๑ เสนอโครงการเพื่อพิจารณาอนุมัติ

๕.๒ แต่งตั้งคณะกรรมการดําเนินการประกวด

๕.๓ ประชาสัมพันธ์ให้เด็ก และเยาวชนส่งคําขวัญเข้าประกวด

๕.๔ ตัดสินการประกวดตามหลักเกณฑ์ที่องค์การบริหารส่วนตำบลหัวหนองกําหนด

๕.๕ ทําพิธีมอบรางวัล ณ องค์การบริหารส่วนตำบลหัวหนอง

**๖. พื้นที่ดําเนินการ** องค์การบริหารส่วนตำบลหัวหนอง

**๗. งบประมาณดําเนินการ** จำนวน ๑๐,๐๐๐ บาท

**๘. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๙. ผู้รับผิดชอบโครงการ** งานการศึกษา ศาสนาและวัฒนธรรม สํานักปลัด องค์การบริหารส่วนตำบล

หัวหนอง

**๑๐. ผลที่คาดว่าจะได้รับ**

๑๐.๑ เด็กและเยาวชนมีคุณธรรม จริยธรรม ไม่ยอมรับพฤติกรรมทุจริตคอร์รัปชันและการโกง ทุกรูปแบบ

๑๐.๒ เด็กและเยาวชนมีค่านิยมที่ถูกต้อง มีจิตสํานึกที่จะยึดมั่นในการทําความดี มีความซื่อสัตย์สุจริต

๑๐.๓ เด็กและเยาวชนได้ฝึกฝนทักษะในการเขียนคําขวัญอย่างสร้างสรรค์มีคุณค่าในทางภาษาที่สื่อถึงการต่อต้านการทุจริต

๑๐.๔ เด็กและเยาวชนรู้จักใช้เวลาว่างให้เกิดประโยชน์ และสร้างสรรค์

**๑. ชื่อโครงการ** : **โครงการสร้างภูมิคุ้มกันทางสังคมให้เด็กและเยาวชนองค์การบริหารส่วนตำบลหัวหนอง**

**(กิจกรรม “โตไปไม่โกง”)**

**๒. หลักการและเหตุผล/ความเป็นมา**

ในปัจจุบันการทุจริตคอร์รัปชันเป็นปัญหาที่ทําลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ โดยเฉพาะในกลุ่มเด็กและเยาวชน พระราชบัญญัติกําหนดแผนและขั้นตอนกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ ให้เทศบาล เมืองพัทยา และองค์การบริหารส่วนตําบลมีอํานาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (๙) จัดการศึกษา (๑๐) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติ การศึกษาแห่งชาติ พุทธศักราช ๒๕๔๒ และแก้ไขเพิ่มเติมถึง (ฉบับที่ ๓) พ.ศ. ๒๕๕๓ มาตรา ๖ ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดํารงชีวิตสามารถอยู่ร่วมกับผู้อื่นได้อย่างมีความสุข และมาตรา ๒๕ กําหนดให้รัฐต้องส่งเสริมการดําเนินงานและจัดตั้งแหล่งเรียนรู้ตลอดชีวิตทุกรูปแบบ นั้น องค์การบริหารส่วนตำบลหัวหนอง พิจารณาเห็นความสําคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชนองค์การบริหารส่วนตำบลหัวหนอง (กิจกรรม “โตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สําคัญที่ทําให้เด็กและเยาวชนเติบโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตคอร์รัปชันที่ได้ผลที่สุด โดยการปลูกฝังจิตสํานึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิดปฏิบัติต่อตนเองและผู้อื่นโดยชอบ ไม่คดโกง มีจิตสาธารณะ มีจิตสํานึกเพื่อส่วนรวม ตระหนักรู้และคํานึงถึงสังคมส่วนรวม มีความรับผิดชอบต่อตัวเองในการกระทําใด ๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**๓. วัตถุประสงค์**

๓.๑ เพื่อส่งเสริมและปลูกฝังให้เด็กและเยาวชนเป็นคนดีมีคุณธรรม จริยธรรม มีความซื่อสัตย์ สุจริต

๓.๒ เพื่อสร้างภูมิคุ้มกันทางสังคมให้เด็กและเยาวชนไม่ยอมรับพฤติกรรมทุจริตคอร์รัปชันและการโกงทุกรูปแบบ

๓.๓ เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**๔. เป้าหมาย**

**เชิงปริมาณ** เด็กและเยาวชนองค์การบริหารส่วนตำบลหัวหนอง จํานวน ๑๐๐ คน

**เชิงคุณภาพ** เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนําความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**๕. กิจกรรมและขั้นตอนการดําเนินงาน**

๕.๑ จัดทําโครงการเพื่อขออนุมัติ

๕.๒ แต่งตั้งคณะกรรมการและประสานงานคณะวิทยากร

๕.๓ ดําเนินการตามโครงการ

๕.๔ สรุปผลการดําเนินการตามโครงการ

**๖. พื้นที่ดําเนินการ** องค์การบริหารส่วนตำบลหัวหนอง

**๗. งบประมาณดําเนินการ** จำนวน ๑๐,๐๐๐ บาท

**๘. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ผลที่คาดว่าจะได้รับ**

๑๐.๑ เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

๑๐.๒ เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกง ทุกรูปแบบ

๑๐.๓ เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**๑. ชื่อโครงการ** : **โครงการสร้างภูมิคุ้มกันทางสังคมให้เด็กและเยาวชนองค์การบริหารส่วนตำบลหัวหนอง**

**(กิจกรรม “ส่งเสริมการเรียนรู้ปรัชญาเศรษฐกิจพอเพียง”)**

**๒. หลักการและเหตุผล/ความเป็นมา**

เนื่องจากปัจจุบันเด็กและเยาวชนไทยได้รับผลกระทบจากหลาย ๆ ด้านที่ทําให้เกิดปัญหา เช่น ผลกระทบด้านเศรษฐกิจ สังคม เทคโนโลยี ส่งผลให้เด็กและเยาวชนมีพฤติกรรมที่ไม่พึงประสงค์ เด็กและเยาวชนไทยไม่เห็นความสําคัญของการศึกษา สนใจแต่วัตถุนิยมไม่รู้จักการประมาณตน ซึ่งก่อให้เกิดผลเสียต่ออนาคตของชาติ ดังนั้นจึงควรทําให้เด็กและเยาวชนรู้จักความพอเพียง ปลูกฝังอบรมบ่มเพาะให้เด็กและเยาวชนมีความสมดุลทางเศรษฐกิจ สังคม สิงแวดล้อม และวัฒนธรรม โดยนําหลักปรัชญาของเศรษฐกิจพอเพียงมาถ่ายทอด เพื่อให้เด็กและเยาวชนรู้จักการใช้ชีวิตได้อย่างสมดุล ตามแนวทางเศรษฐกิจพอเพียง เห็นคุณค่าของทรัพยากรต่าง ๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสํานึกรักษ์สิ่งแวดล้อม และเห็นคุณค่าของวัฒนธรรมค่านิยมความเป็นไทยท่ามกลางการเปลี่ยนแปลงต่าง ๆ องค์การบริหารส่วนตำบลหัวหนอง พิจารณาเห็นความสําคัญของเด็กและเยาวชนซึ่งเป็นอนาคตของชาติ จึงได้จัดโครงการสร้างภูมิคุ้มกันทางสังคมให้เด็กและเยาวชนองค์การบริหารส่วนตำบลหัวหนอง (กิจกรรมส่งเสริมการเรียนรู้ปรัชญาเศรษฐกิจพอเพียง) ขึ้น เพื่อปลูกฝังแนวคิดปรัชญาเศรษฐกิจพอเพียงให้กับเด็กและเยาวชน เป็นการสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุลท่ามกลางการเปลี่ยนแปลงต่าง ๆ ที่เกิดขึ้น และเห็นคุณค่าของทรัพยากรต่าง ๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสํานึกรักษ์สิ่งแวดล้อม และเห็นคุณค่าของวัฒนธรรม ค่านิยมความเป็นไทย พระราชบัญญัติกําหนดแผนและขั้นตอนกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ มาตรา ๑๖ ให้เทศบาล เมืองพัทยา และองค์การบริหารส่วนตําบล มีอํานาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (๙) จัดการศึกษา (๑๐) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช ๒๕๔๒ และแก้ไขเพิ่มเติมถึง (ฉบับที่ ๓) พ.ศ. ๒๕๕๓ มาตรา ๖ ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรม และจริยธรรมในการดํารงชีวิต สามารถอยู่ร่วมกับผู้อื่นได้อย่างมีความสุข

**๓. วัตถุประสงค์**

๓.๑ เพื่อส่งเสริมและปลูกฝังให้เด็กและเยาวชนนําแนวคิดปรัชญาเศรษฐกิจพอเพียงมาใช้ในการดําเนินชีวิตประจําวันได้

๓.๒ เพื่อสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่าง ๆ ที่เกิดขึ้น

๓.๓ เพื่อส่งเสริมให้เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ ร่วมกับผู้อื่นได้อย่างมีความสุข

**๔. เป้าหมาย**

**เชิงปริมาณ** เด็กและเยาวชนองค์การบริหารส่วนตำบลหัวหนอง จํานวน ๘๐ คน

**เชิงคุณภาพ** เด็กและเยาวชนเกิดความตระหนักรู้ รู้จักการใช้ชีวิตแบบพอเพียง ตามแนวทางปรัชญาเศรษฐกิจพอเพียง เห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่ แบ่งปัน และรู้จักอยู่ร่วมกับผู้อื่นได้อย่างมีความสุข

**๕. กิจกรรมและขั้นตอนการดําเนินงาน**

๕.๑ จัดทําโครงการเพื่อขออนุมัติ

๕.๒ แต่งตั้งคณะกรรมการและประสานงานคณะวิทยากร

๕.๓ ดําเนินการตามโครงการ

๕.๔ สรุปผลการดําเนินการตามโครงการ

**๖. พื้นที่ดําเนินการ** องค์การบริหารส่วนตำบลหัวหนอง

**๗. งบประมาณดําเนินการ** จำนวน ๒๐,๐๐๐ บาท

**๘. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ผลที่คาดว่าจะได้รับ**

๑๐.๑ เด็กและเยาวชนสามารถนําแนวคิดปรัชญาของเศรษฐกิจพอเพียงมาใช้ในการดําเนินชีวิตประจําวันได้

๑๐.๒ เด็กและเยาวชนมีภูมิคุ้มกันทางสังคม สามารถใช้ชีวิตได้อย่างสมดุลท่ามกลางการเปลี่ยนแปลงต่างๆ ที่เกิดขึ้น ได้

๑๐.๓ เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**มิติที่ ๒ การบริหารราชการเพื่อป้องกันการทุจริต**

**๒.๑ แสดงเจตจํานงทางการเมืองในการต่อต้านการทุจริตของผู้บริหาร**

**๑. ชื่อโครงการ/กิจกรรม/มาตรการ** **กิจกรรม “ประกาศเจตจํานงต่อต้านการทุจริตของผู้บริหารองค์กร**

**ปกครองส่วนท้องถิ่น”**

**๒. หลักการและเหตุผล**

คณะกรรมการ ป.ป.ช. ได้จัดทํายุทธศาสตร์ชาติว่าด้วยการป้องกันและปราบปรามการทุจริตมาแล้ว ๓ ฉบับ ปัจจุบันที่ใช้อยู่เป็นฉบับที่ ๓ เริ่มจากปี พ.ศ. ๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริต ทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกําหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตําแหน่งหน้าที่ในทางทุจริตประพฤติมิชอบ โดยได้กําหนดยุทธศาสตร์การดําเนินงานออกเป็น ๖ ยุทธศาสตร์ ดังนี้ ยุทธศาสตร์ที่ ๑ สร้างสังคมที่ไม่ทนต่อการทุจริต ยุทธศาสตร์ที่ ๒ ยกระดับเจตจํานงทางการเมืองในการต่อต้านการทุจริต ยุทธศาสตร์ที่ ๓ สกัดกั้นการทุจริตเชิงนโยบาย ยุทธศาสตร์ที่ ๔ พัฒนาระบบป้องกันการทุจริตเชิงรุก ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perception Index : CPI) องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอํานาจการปกครองที่มุ่งเน้นการกระจายอํานาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทําบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทําบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกํากับดูแลองค์กรปกครองส่วนท้องถิ่นจะทําได้เท่าที่จําเป็นตามกรอบกฎหมายกําหนด และต้องเป็นไปเพื่อการคุ้มครอง ประโยชน์ของประชาชนในท้องถิ่น ทั้งนี้ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคําครหาที่ได้สร้างความขมขื่นใจให้แก่คนทํางานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจํานวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทํางานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทํานองเดียวกันนี้ก็สามารถเกิดขึ้นกับคนทํางานในหน่วยงานราชการอื่นได้ เช่นเดียวกัน เพียงแต่คนทํางานในองค์กรปกครองส่วนท้องถิ่นมีจํานวนมาก และมากกว่าคนทํางานในหน่วยราชการอื่น ๆ จึงมีโอกาสหรือความเป็นไปได้สูงที่คนทํางานในท้องถิ่น อาจต้องถูกครหาในเรื่องการใช้อํานาจหน้าที่โดยมิชอบมากกว่า แม้ว่าโอกาสหรือช่องทางที่คนทํางานในท้องถิ่นจะใช้อํานาจให้ออกนอกลู่นอกทางจะมีได้ไม่มากเท่ากับที่คนทํางานในหน่วยงานราชการอื่น และมูลค่าของความเสียหายของรัฐที่คนทํางานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น ดังนั้น จึงมีความจําเป็นที่ผู้บริหารองค์กรปกครองส่วนท้องถิ่นต้องแสดงเจตจํานงทางการเมืองในการต่อต้านการทุจริตอย่างเห็นชัดเป็นรูปธรรมด้วยการจัดทําแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่น บริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**๓. วัตถุประสงค์**

๓.๑ เพื่อแสดงเจตจํานงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทําแผนป้องกันการทุจริตในองค์กรที่บริหาร

**๔. เป้าหมาย/ผลผลิต**

๔.๑ ประกาศเจตจํานงการต่อต้านการทุจริตของผู้บริหาร อย่างน้อย ๑ ฉบับ

๔.๒ มีการประกาศเจตจํานงการต่อต้านการทุจริตของผู้บริหารต่อสาธารณะชน อย่างน้อย ๑ ครั้ง

๔.๓ แผนปฏิบัติการป้องกันการทุจริตขององค์กรปกครองส่วนท้องถิ่น ๔ ปี

**๕. พื้นที่ดําเนินการ**  องค์การบริหารส่วนตำบลหัวหนอง

**๖. วิธีดําเนินการ**

๖.๑ ประกาศเจตจํานงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

๖.๒ ประชุมหน่วยงาน/บุคคลที่เกี่ยวข้อง

๖.๓ จัดตั้งคณะทํางานการจัดทําแผนปฏิบัติการป้องกันการทุจริต

๖.๔ ประชุมคณะทํางานจัดทําแผนปฏิบัติการป้องกันการทุจริต

๖.๕ จัดทําแผนปฏิบัติการป้องกันการทุจริต

๖.๖ ประกาศใช้แผนปฏิบัติการป้องกันการทุจริต

๖.๗ ดําเนินการตามแผนปฏิบัติการป้องกันการทุจริต

๖.๘ รายงานผลการดําเนินงาน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๒)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต** มีประกาศเจตจํานงการต่อต้านการทุจริตของผู้บริหาร อย่างน้อย ๑ ฉบับ มีการประกาศเจตจํานงการต่อต้านการทุจริตของผู้บริหารต่อสาธารณะชน อย่างน้อย ๑ ครั้ง และมีแผนปฏิบัติการป้องกันการทุจริตขององค์กรปกครองส่วนท้องถิ่น ๔ ปี จํานวน ๑ ฉบับ

**๑๐.๒ ผลลัพธ์** การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากร องค์กรปกครองส่วนท้องถิ่นได้ ลดข้อร้องเรียนการดําเนินงานขององค์กรปกครองส่วนท้องถิ่น

**๒.๒ มาตรการสร้างความโปร่งใสในการปฏิบัติราชการ**

**๒.๒.๑ สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการ บรรจุ**

**แต่งตั้ง โยกย้าย โอน เลื่อนตําแหน่ง/เงินเดือน และมอบหมายงาน**

**๑.**  **ชื่อโครงการ/กิจกรรม/มาตรการ** **มาตรการการสร้างความโปร่งใสในการบริหารงานบุคคล**

**(ถือปฏิบัติตามระเบียบ)**

**๒. หลักการและเหตุผล**

พนักงานส่วนตำบล และพนักงานจ้างขององค์การบริหารส่วนตำบลหัวหนอง เป็นบุคลากรที่มีความสําคัญต่อองค์กรโดยการขับเคลื่อนการพัฒนางานขององค์การบริหารส่วนตำบลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสําคัญในการพัฒนางานให้มีคุณภาพ จะต้องมีมาตรฐานในการทํางานที่เป็นรูปธรรมชัดเจน และมีมาตรการในการทํางานที่โปร่งใส สามารถตรวจสอบการทํางานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนําไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมจนถึงปัจจุบัน ที่กําหนดให้การปฏิบัติงานตามอํานาจ หน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคํานึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๕๖ มาตรา ๖ ที่กําหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทํางาน มีความโปร่งใส และตรวจสอบการทํางานได้ จึงได้จัดให้มีมาตรการสร้างความโปร่งใสในการบริหารงาน บุคคลขึ้น

**๓. วัตถุประสงค์**

๓.๑ เพื่อกําหนดมาตรการด้านความโปร่งใสในการบริหารบุคคลขององค์การบริหารส่วนตำบล

๓.๒ เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

๓.๓ เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

๓.๔ เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลให้มีประสิทธิภาพได้คนดี คนเก่งเข้ามาทํางาน

**๔. เป้าหมาย/ผลผลิต** จัดทํามาตรการด้านการบริหารบุคคลขององค์การบริหารส่วนตำบล จํานวน

๑ มาตรการ

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ กําหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตําแหน่ง/เงินเดือน ตามประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล พ.ศ. ๒๕๕๘

๖.๒ นําหลักเกณฑ์การบริหารงานบุคคลมากําหนดเป็นมาตรการในการปฏิบัติงานบุคคล

๖.๓ ประกาศเผยแพร่มาตรการการบริหารงานบุคคล

๖.๔ ดําเนินการบริหารงานบุคคลตามหลักธรรมาภิบาล

๖.๕ สรุปผลการดําเนินการบริหารงาน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต**

- มีมาตรการดําเนินงานด้านบริหารงานบุคคลขององค์การบริหารส่วนตำบล จํานวน ๑ มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**๑๐.๒ ผลลัพธ์**

- ลดข้อร้องเรียนในการดําเนินการด้านบริหารงานบุคคลขององค์การบริหารส่วนตำบล ไม่น้อยกว่า ๙๐ %

- บุคลากรขององค์การบริหารส่วนตำบลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ ๓

- การบริหารงานบุคคลขององค์การบริหารส่วนตำบลมีความโปร่งใส สามารถป้องกันการทุจริตของเจ้าหน้าที่ได้

**๑. ชื่อโครงการ/กิจกรรม/มาตรการ** **มาตรการออกคําสั่งมอบหมายของนายกองค์การบริหารส่วนตำบล**

**ปลัดองค์การบริหารส่วนตำบล และหัวหน้าส่วนราชการ**

**๒. หลักการและเหตุผล**

องค์การบริหารส่วนตำบลหัวหนอง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอํานาจหน้าที่ในการจัดทําบริการสาธารณะให้แก่ประชาชนในท้องถิ่น ตามอํานาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ หน้าที่ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่ตามกฎหมายอื่นที่กําหนดให้องค์การบริหารส่วนตำบลมีหน้าที่ต้องทําอีกมากมายในการให้บริการสาธารณะแก่ประชาชนผู้มารับบริการติดต่อกับหน่วยงานต่า งๆ ขององค์การบริหารส่วนตำบลนั้น มักจะประสบปัญหาด้านการอํานวยความสะดวกในการติดต่อราชการ เนื่องจากภารกิจมีมากมายไปรวมอยู่กับฝ่ายผู้บริหารไม่มีการกระจายอํานาจหรือมอบหมายอํานาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสํานัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทําให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทําการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจําเป็นต้องมีมาตรการการมอบหมายอํานาจหน้าที่ขององค์การบริหารส่วนตำบลขึ้น

**๓. วัตถุประสงค์**

๓.๑ เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

๓.๒ เพื่อให้ประชาชนมีความพึงพอใจในการบริการจากหน่วยงาน

๓.๓ เพื่อเป็นการกระจายอํานาจการตัดสินใจในการสั่ง อนุญาต อนุมัติของผู้บริหารทุกระดับ

๓.๔ เพื่อป้องกันการผูกขาดอํานาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตําแหน่งหน้าที่ราชการ

**๔. เป้าหมาย/ผลผลิต**

จัดทําคําสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชกา จํานวน ๔ ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล รองปลัดองค์การบริหารส่วนตำบลหัวหนอง และหัวหน้าส่วนราชการ ปลัดองค์การบริหารส่วนตำบล มอบหมายให้รองปลัดองค์การบริหารส่วนตำบล และปลัดองค์การบริหารส่วนตำบลมอบหมายให้หัวหน้าส่วนราชการ

**๕. พื้นที่ดําเนินการ** สำนักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ ออกคําสั่งมอบหมายงานในการสั่ง อนุญาต อนุมัติ ตามกฎหมาย ระเบียบ ฯ ข้อบังคับและหนังสือสั่งการ

๖.๒ จัดทําหนังสือแจ้งเวียนให้ทุกส่วนราชการและผู้รับมอบอํานาจให้ปฏิบัติราชการแทนรับทราบและถือปฏิบัติ

๖.๓ จัดทําประกาศ ประชาสัมพันธ์ให้ประชาชนทราบ

๖.๔ ให้ผู้รับมอบหมายงานตามคําสั่งรายงานผลการปฏิบัติงานตามคําสั่งที่ได้รับมอบหมายในทุกเดือน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต** มีคําสั่งมอบหมายงานให้ผู้ที่เกี่ยวข้องปฏิบัติราชการแทน จํานวนไม่น้อยกว่า ๔ ฉบับ

**๑๐.๒ ผลลัพธ์** ประชาชนมีความพึงพอใจในบริการที่ได้รับอยู่ในระดับดี ประชาชนได้รับความสะดวก และลดการผูกขาดอํานาจหน้าที่อันเป็นช่องทางแห่งการทุจริต

**๑. ชื่อโครงการ/กิจกรรม/มาตรการ** **กิจกรรม “สร้างความโปร่งใสในการพิจารณาเลื่อนขั้นเงินเดือน”** **๒. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลหัวหนองได้ให้ความสําคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลําดับต้น ๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานส่วนตำบล จังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล ได้กําหนดให้นายกองค์การบริหารส่วนตำบลแต่งตั้งคณะกรรมการพิจารณาเลื่อนขั้นเงินเดือนข้าราชการ พนักงาน พนักงานจ้างขององค์การบริหารส่วนตำบล ด้วยเหตุผลข้างต้นนี้จึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**๓. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรม และสามารถตรวจสอบได้

**๔. เป้าหมาย/ผลผลิต** ข้าราชการ พนักงาน องค์การบริหารส่วนตำบลหัวหนอง

**๕. พื้นที่ดําเนินการ**  สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ แต่งตั้งคณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบลหัวหนอง โดยแต่งตั้งปลัดองค์การบริหารส่วนตำบลเป็นประธานกรรมการ และหัวหน้าส่วนราชการเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

๖.๒ แต่งตั้งคณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลหัวหนอง โดยประกอบด้วยนายกองค์การบริหารส่วนตำบลหัวหนองเป็นประธานกรรมการ หัวหน้าส่วนและผู้บริหารสถานศึกษาเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

๖.๓ ประชุมคณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบลหัวหนอง เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คําปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

๖.๔ คณะกรรมการพิจารณากลั่นกรองการประเมินผลการปฏิบัติราชการของข้าราชการองค์การบริหารส่วนตำบลหัวหนอง รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลหัวหนอง

๖.๕ คณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลหัวหนอง พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบลหัวหนองเสนอมา โดยใช้หลักเกณฑ์ตามที่กําหนดไว้ในประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล จังหวัดขอนแก่น

**๗. ระยะเวลาดําเนินการ** ช่วงระยะเวลา มีนาคม – เมษายน และ กันยายน – ตุลาคม ของทุกปีงบประมาณ

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** งานบุคลากร สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**๒.๒.๒ สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ใน ทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่าง เคร่งครัด**

**๑. ชื่อโครงการ/กิจกรรม/มาตรการ** **กิจกรรม “ควบคุมการเบิกจ่ายเงินตามข้อบัญญัติงบประมาณรายจ่าย**

**ประจําปี”**

**๒. หลักการและเหตุผล/ที่มาของโครงการ**

เพื่อให้การบันทึกบัญชี การจัดทําทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น จึงมีกิจกรรมควบคุมให้บุคลากรฝ่ายบัญชี กองคลัง องค์การบริหารส่วนตำบลหัวหนอง จัดทําทะเบียนคุมเงินรายจ่ายให้ความรู้ความเข้าใจในการปฏิบัติ ทําให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจําปี และดําเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสําคัญที่องค์กรปกครองส่วนท้องถิ่นจะต้องทําตามกฎหมาย ระเบียบ และมีความจําเป็นต่อการบริหารงานขององค์การบริหารส่วนตำบลหัวหนอง

**๓. วัตถุประสงค์**

๓.๑ เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

๓.๒ เพื่อลดข้อผิดพลาดในการปฏิบัติงานที่อาจจะทําให้เกิดความเสียหายแก่ทางราชการ

**๔. เป้าหมาย/ผลผลิต** บุคลากรฝ่ายบัญชี กองคลัง องค์การบริหารส่วนตำบลหัวหนอง

**๕. พื้นที่ดําเนินการ** กองคลัง องค์การบริหารส่วนตำบลหัวหนอง

**๖. วิธีดําเนินการ**

จัดทําทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**๗. ระยะเวลาดําเนินการ** ทุกปีงบประมาณ (ห้วงวันที่ ๑ ตุลาคม ถึงวันที่ ๓๐ กันยายน)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

๑๐.๒ ลดข้อผิดพลาดในการปฏิบัติงานที่อาจจะทําให้เกิดความเสียหายแก่ทางราชการ และเป็นไปในทิศทางเดียวกัน

๑๐.๓ เกิดความคุ้มค่าและมีประสิทธิภาพในการบริหารงบงบประมาณ

**๑. ชื่อโครงการ/กิจกรรม/มาตรการ** **กิจกรรม “การพัฒนาแผนและกระบวนการจัดหาพัสดุ”**

**๒. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกําหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี ๒๕๓๕ และแก้ไขเพิ่มเติมและกฎหมายอื่น ๆ ที่เกี่ยวข้อง

**๓. วัตถุประสงค์**

๓.๑ เพื่อปรับปรุงการดําเนินงานด้านจัดซื้อจัดจ้าง

๓.๒ เพื่อใช้เป็นข้อมูลในการรายงานผู้บริหาร

๓.๓ เพื่อใช้เป็นข้อมูลในการวางแผนจัดซื้อจัดจ้างของหน่วยงาน

๓.๔ เพื่อให้ทราบปัญหาและอุปสรรคในการปฏิบัติงาน

๓.๕ เพื่อใช้เป็นแนวทางในการปรับปรุงประสิทธิภาพของการจัดหาพัสดุ

๓.๖ เพื่อเป็นข้อมูลให้กับประชาชนสามารถตรวจสอบได้

**๔. เป้าหมาย/ผลผลิต**

๔.๑ ผู้อํานวยการกองคลัง

๔.๒ เจ้าหน้าที่ผู้ปฏิบัติงานด้านพัสดุ

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดเก็บข้อมูลในการจัดซื้อจัดจ้าง

๖.๒ จําแนกวิธีการจัดซื้อจัดจ้างและคิดเป็นร้อยละของจํานวนโครงการและร้อยละของจํานวนงบประมาณ

๖.๓ สรุปผลการจัดซื้อจัดจ้าง

๖.๔ สรุปปัญหาอุปสรรคในการปฏิบัติงาน

๖.๕ รายงานผลการจัดซื้อจัดจ้างประจําปี

๖.๖ รายงานการวิเคราะห์ผลการจัดซื้อจัดจ้างประจําปี

๖.๗ เผยแพร่ข้อมูลให้ประชาชนได้รับทราบ

**๗. ระยะเวลาดําเนินการ**  ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

๑๐.๒ ผู้บริหารมีข้อมูลในการวางแผนการบริหารงานให้มีประสิทธิภาพ

๑๐.๓ ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**๑. ชื่อโครงการ/กิจกรรม/มาตรการ**  **กิจกรรม “สร้างความโปร่งใสในการใช้จ่ายเงินงบประมาณ”**

**๒. หลักการและเหตุผล/ที่มาของโครงการ**

พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๕๘

**๓. วัตถุประสงค์**

๓.๑ เพื่อเป็นการปฏิบัติงานให้โปร่งใส สามารถตรวจสอบได้

๓.๒ เพื่อให้หน่วยงานมีระบบป้องกันผลประโยชน์ทับซ้อน

๓.๓ เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

**๔. เป้าหมาย/ผลผลิต** เจ้าหน้าที่ผู้ปฏิบัติงานด้านพัสดุ

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองานในการจัดหาพัสดุ

๖.๒ ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ**  ไม่ใช้งบประมาณ

**๙. ผู้รับผิดชอบ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ มีระบบป้องกันผลประโยชน์ทับซ้อน

๑๐.๒ มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

๑๐.๓ มีการปฏิบัติงานที่มีประสิทธิภาพ โปร่งใสตรวจสอบได้

**๑. ชื่อโครงการ/กิจกรรม/มาตรการ โครงการเผยแพร่ข้อมูลข่าวสารด้านการจัดซื้อ – จัดจ้าง**

**๒. หลักการและเหตุผล/ที่มาของโครงการ**

เนื่องจากองค์การบริหารส่วนตำบลหัวหนอง มีฐานะเป็นนิติบุคคล มีอํานาจหน้าที่ในการจัดทําบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทําบริการสาธารณะ แต่ต้องเป็นไปตามอํานาจหน้าที่และกฎหมายที่กําหนดไว้ ดังนั้น การที่องค์การบริหารส่วนตำบลจะบริหารงานให้มีประสิทธิภาพและเกิดประโยชน์สูงสุดแก่ประชาชนจะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ที่กําหนดให้การปฏิบัติงานตามอํานาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คํานึงถึงการมีส่วนร่วมของประชาชนในการจัดซื้อจัดจ้าง และการเปิดเผยข้อมูลข่าวสาร ทั้งนี้ ตามพระราชบัญญัติข้อมูลข่าวสารของราชการ พ.ศ. ๒๕๔๐ และพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๒๓ ที่กําหนดให้การจัดซื้อ จัดจ้าง ให้ส่วนราชการดําเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน ดังนั้น เพื่อให้การบริหารงบประมาณขององค์การบริหารส่วนตำบลเป็นไปอย่างโปร่งใส ตรวจสอบได้ เกิดประสิทธิภาพและเกิด ประโยชน์สูงสุดแก่ประชาชนในท้องถิ่น จึงมีความจําเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลหัวหนองทุกโครงการและกิจกรรม

**๓. วัตถุประสงค์**

๓.๑ เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลหัวหนอง

๓.๒ เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลัก ธรรมาภิบาล

๓.๓ เพื่อป้องกันการทุจริตในหน่วยงาน

**๔. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่าง ๆ ขององค์การบริหารส่วนตำบล หัวหนองที่ดําเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. ๒๕๓๕ แก้ไขเพิ่มเติม (ฉบับที่ ๙) พ.ศ. ๒๕๕๓ จํานวน ๔ ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ และระบบกระจายเสียงไร้สาย

**๕. พื้นที่ดําเนินการ** องค์การบริหารส่วนตำบลหัวหนอง และหมู่บเนต่าง ๆ ภายในเขตองค์การบริหารส่วนตำบลหัวหนอง

**๖. วิธีดําเนินการ**

๖.๑ รวบรวมข้อมูลกระบวนการจัดหาพัสดุเพื่อจัดทําประกาศ ดังนี้

- ประกาศการจัดซื้อ – จัดจ้าง

- ประกาศการกําหนดราคากลางในการจัดซื้อ – จัดจ้าง

- ประกาศกําหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

๖.๒ นําส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลหัวหนอง ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต**  เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า ๓ ช่องทาง

**๑๐.๒ ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ ๗๐ ของโครงการที่จัดซื้อ - จัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อ - จัดจ้างได้

**๒.๒.๓ สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจ**

**แก่ประชาชนโดยทัดเทียมกันและโดยไม่เลือกปฏิบัติ**

**๑. ชื่อโครงการ/กิจกรรม/มาตรการ** **กิจกรรมการจัดบริการสาธารณะและการบริการประชาชนเพื่อให้เกิด**

**ความพึงพอใจแก่ประชาชนโดยทัดเทียมกันและ ไม่เลือกปฏิบัติ**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง บริหารจัดการโดยการอํานวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยดําเนินการจัดตั้งศูนย์บริการร่วมหรือศูนย์บริการเบ็ดเสร็จ ณ จุดเดียว ( One Stop Service) ณ สํานักงานองค์การบริหารส่วนตำบลหัวหนอง เป็นศูนย์บริการประชาชนในการติดต่อสอบถามข้อมูล ยื่นคําขออนุมัติ อนุญาตในเรื่องที่เป็นอํานาจหน้าที่และภารกิจขององค์การบริหารส่วนตำบล ติดตามความคืบหน้า และแจ้งผลการดําเนินการให้ประชาชนผู้รับบริการทราบ โดยมีการปรับระบบการทํางานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกําหนดระยะเวลาดําเนินการของแต่ละกระบวนงาน ใช้ระบบเทคโนโลยีสารสนเทศช่วยอํานวยความสะดวกในการปฏิบัติงาน ใช้ระบบบัตรคิวอัตโนมัติ เพื่อให้บริการตามลําดับ จัดสถานที่สิ่งอํานวยความสะดวกอื่น ๆ เพื่อให้บริการที่ดีกับประชาชน เพื่ออํานวยความสะดวกแก่ประชาชนให้ได้รับความพึงพอใจโดยทัดเทียมกันและไม่เลือกปฏิบัติ นอกจากนี้ องค์การบริหารส่วนตำบล หัวหนอง ยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง ๑๗ ประเด็น (ด้านถนน ทางเดิน และทางเท้า , ด้านไฟฟ้าสาธารณะ , ด้านระบบระบายน้ำ , ด้านน้ำเพื่อการบริโภค , ด้านการพัฒนาเด็กและเยาวชน , ด้านการส่งเสริมกีฬา , ด้านการส่งเสริมผู้สูงอายุ , ด้านการส่งเสริมผู้ด้อยโอกาส , ด้านงานสาธารณสุข , ด้านการส่งเสริมการพัฒนาสตรี , ด้านการส่งเสริมอาชีพ , ด้านการป้องกันและบรรเทาสาธารณภัย , ด้านการส่งเสริมศาสนา ศิลปะ วัฒนธรรม ประเพณีท้องถิ่น , ด้านการส่งเสริมการท่องเที่ยว , ด้านการจัดการทรัพยากรธรรมชาติและสิ่งแวดล้อม , ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกําจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกําเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอนกระบวนปฏิบัติภารกิจ คํานึงถึงการอํานวยความสะดวกแก่ประชาชน สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริตคอร์รัปชัน

**๓. วัตถุประสงค์**

๓.๑ สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกัน ไม่เลือกปฏิบัติ

๓.๒ เพื่อเป็นมาตรการในการป้องกันการทุจริตคอร์รัปชัน

**๔. เป้าหมาย/ผลผลิต** ทุกสํานัก/กอง ดําเนินการปฏิบัติงานบริการสาธารณะ ให้ประชาชนได้รับความ พึงพอใจโดยทัดเทียมกันและไม่เลือกปฏิบัติ

**๕. พื้นที่ดําเนินการ** ทุกสํานัก/กอง องค์การบริหารส่วนตำบลหัวหนอง

**๖. วิธีดําเนินการ**

๖.๑ ดําเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติให้ได้มาตรฐานทั้ง ๑๗ ประเด็น (ด้านถนน ทางเดิน และทางเท้า , ด้านไฟฟ้าสาธารณะ , ด้านระบบระบายน้ำ , ด้านน้ำเพื่อการบริโภค , ด้านการพัฒนาเด็กและเยาวชน , ด้านการส่งเสริมกีฬา , ด้านการส่งเสริมผู้สูงอายุ , ด้านการส่งเสริมผู้ด้อยโอกาส , ด้านงานสาธารณสุข , ด้านการส่งเสริมการพัฒนาสตรี , ด้านการส่งเสริมอาชีพ , ด้านการป้องกันและบรรเทาสาธารณภัย , ด้านการส่งเสริมศาสนา ศิลปะ วัฒนธรรม ประเพณีท้องถิ่น , ด้านการส่งเสริมการท่องเที่ยว , ด้านการจัดการทรัพยากรธรรมชาติและสิ่งแวดล้อม , ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอก ควัน การกําจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกําเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่)

๖.๒ ประเมินมาตรฐาน/รายงานผลการดําเนินกิจกรรม

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ใช้จ่ายจากงบประมาณรวมในค่าวัสดุ/ค่าใช้สอย ฯ

**๙. ผู้รับผิดชอบ** ทุกสํานัก/กอง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ

๑๐.๒ ไม่มีการทุจริตคอร์รัปชันในกระบวนการสาธารณะแก่ประชาชน

**๑. ชื่อโครงการ/กิจกรรม/มาตรการ โครงการจ้างสํารวจความพึงพอใจของผู้รับบริการ**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง มีหน้าที่ในการจัดทําบริการสาธารณะให้แก่ประชาชนในท้องถิ่นตามอํานาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และหน้าที่ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่อื่นตามที่กฎหมายกําหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคํานึงถึงการมีส่วนร่วมของประชาชนในการจัดทําแผนพัฒนาองค์การบริหารส่วนตำบล การจัดทํางบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทําบริการสาธารณะให้แก่ประชาชนในท้องถิ่น นั้น องค์การบริหารส่วนตำบลในฐานะผู้ให้บริการก็จะไม่ทราบว่าภารกิจที่ให้บริการไปนั้นประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสํารวจความ พึงพอใจของผู้รับบริการ เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ที่กําหนดให้การปฏิบัติงานตามหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คํานึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ ที่กําหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอํานวยความสะดวก และได้รับการตอบสนองความต้องการ โดยให้องค์การบริหารส่วนตำบลดําเนินการสํารวจความพึงพอใจจากประชาชนผู้มาขอรับบริการสาธารณะจากองค์การบริหารส่วนตำบล ของตัวชี้วัดที่ ๑ มิติที่ ๒ มิติด้านคุณภาพการให้บริการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจําเป็นต้องมีโครงการนี้ขึ้นมา

**๓. วัตถุประสงค์**

๓.๑ เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความ พึงพอใจ

๓.๒ เพื่อเป็นการสร้างจิตสํานึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

๓.๓ เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

๓.๔ เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**๔. เป้าหมาย/ผลผลิต**

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทําการสํารวจความพึงพอใจของประชาชนในเขตองค์การบริหารส่วนตำบล จํานวน ๑ ครั้ง ต่อปี

**๕. พื้นที่ดําเนินการ** พื้นที่ในเขตองค์การบริหารส่วนตำบลหัวหนอง

**๖. วิธีดําเนินการ**

๖.๑ ขออนุมัติดําเนินการตามโครงการ และดําเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอกเขตจังหวัดตามระเบียบพัสดุฯ

๖.๒ ดําเนินการสํารวจความพึงพอใจจากประชาชนในเขตองค์การบริหารส่วนตำบลงตามรูปแบบที่กําหนด

๖.๓ สรุปประมวลผลการสํารวจความพึงพอใจแจ้งให้องค์การบริหารส่วนตำบลทราบ

๖.๔ ดําเนินการเบิกจ่ายเงินให้แก่สถาบันผู้ทําการประเมิน

๖.๕ ปิดประกาศผลสํารวจความพึงพอใจให้ประชาชนทราบ

๖.๖ นําผลการประเมินมาปรับปรุงการทํางานด้านบริการสาธารณะ เพื่อประโยชน์สุขแก่ประชาชน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ**

เบิกจ่ายตามงบประมาณรายจ่ายประจําปี แผนงานบริหารงานทั่วไป งานบริหารทั่วไป งบรายจ่ายอื่น ประเภทรายจ่ายรายจ่ายอื่น โครงการจ้างสํารวจความพึงพอใจของผู้รับบริการ งบประมาณ ๕,๐๐๐ บาท/ปี

**๙. ผู้รับผิดชอบ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต** ผลการสํารวจความพึงพอใจของประชาชนที่มีต่อการบริหารงานขององค์การบริหารส่วนตำบลหัวหนอง จํานวน ๑ ฉบับ

**๑๐.๒ ผลลัพธ์**

- ประชาชนผู้รับบริการมีความพึงพอใจไม่ต่ำกว่าร้อยละ ๘๐

- การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**๑. ชื่อโครงการ/กิจกรรม/มาตรการ** : **กิจกรรมการใช้บัตรคิวในการติดต่อราชการ**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอํานาจหน้าที่ในการจัดทําบริการสาธารณะให้แก่ประชาชนในท้องถิ่นตามอํานาจหน้าที่ขององค์การบริหารส่วนตำบล ทั้งที่เป็นหนาที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ หน้าที่ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่ตามกฎหมายอื่นที่กําหนดให้องค์การบริหารส่วนตำบลมีหน้าที่ต้องทําอีกมากมายในการให้บริการสาธารณะแก่ประชาชนผู้มาขอรับบริการติดต่อกับหน่วยงานต่าง ๆ ขององค์การบริหารส่วนตำบลนั้นมักจะประสบปัญหาด้านการอํานวยความสะดวกอย่างเสมอภาค เป็นธรรม อันเนื่องมาจากภารกิจ และผู้มาขอรับบริการเป็นจํานวนมากซึ่งเจ้าหน้าที่ไม่สามารถให้บริการได้อย่างทันท่วงที การตอบสนองความต้องการเกิดความล่าช้าไม่เป็นธรรม และการให้บริการไม่เป็นระบบมีการลัดคิว ซึ่งเป็นช่องทางหนึ่งในการทุจริต ประพฤติมิชอบของเจ้าหน้าที่ถือเป็นพฤติกรรมที่ไม่พึงประสงค์ ทั้งผู้มาขอรับบริการและผู้ให้บริการ ส่งผลต่อมาตรฐานการให้บริการภาครัฐเสื่อมประสิทธิภาพ เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ที่กําหนดให้การปฏิบัติงานตามอํานาจ หน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คํานึงถึงการมีส่วนร่วมของประชาชนในการตรวจสอบการประเมินผลการปฏิบัติงานและการเปิดเผยข้อมูลข่าวสารอย่างโปร่งใสตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๖ ที่กําหนดให้การบริหารกิจการบ้านเมืองที่ดี ได้แก่ การบริหารราชการเพื่อบรรลุเป้าหมายโดยก่อให้เกิดประโยชน์สุขแก่ประชาชน มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานเกิดความจําเป็น และประชาชนได้รับการอํานวยความสะดวก และ ได้รับการตอบสนองความต้องการ ทั้งนี้ ตามพระราชบัญญัติการอํานวยความสะดวกในการพิจารณาอนุญาตของทางราชการ พ.ศ. ๒๕๕๘

ดังนั้น องค์การบริหารส่วนตำบลหัวหนอง ได้มุ่งเน้นที่จะให้บริการประชาชนแล้วเสร็จในระยะเวลาที่เหมาะสม ให้บริการโดยจัดลําดับก่อน – หลัง เพื่อเป็นการสร้างความพึงพอใจ และความทัดเทียมกันในการให้บริการประชาชนโดยไม่เลือกปฏิบัติ จึงได้จัดกิจกรรมการใช้บัตรคิวในการติดต่อราชการสําหรับผู้มาติดต่อราชการ

**๓. วัตถุประสงค์**

๓.๑ เพื่อสร้างกลไกในการปฏิบัติราชการด้านการอํานวยความสะดวก ความเสมอภาค เป็นธรรมต่อผู้มารับบริการ

๓.๒ เพื่อให้ประชาชนผู้มาขอรับบริการได้รับความสะดวก รวดเร็ว สามารถตอบสนองความต้องการของประชาชน

๓.๓ เพื่อให้ประชาชนมีความพึงพอใจในการบริการที่ให้และเกิดความคุ้มค่าในการขอรับบริการ

๓.๔ เพื่อเป็นเกราะป้องกันในการปฏิบัติหน้าที่ของเจ้าหน้าที่มิให้กระทําการแสวงหาประโยชน์หรือกระทําการประพฤติมิชอบต่อตําแหน่งหน้าที่ อันเป็นเหตุแห่งการทุจริตต่อหน้าที่

**๔. เป้าหมาย/ผลผลิต** การจัดทําบัตรคิวในการให้บริการแก่ประชาชนทั่วถึงเป็นธรรม

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําคําสั่งคณะทํางานเพื่อกําหนดตัวบุคลากรผู้รับผิดชอบในการดูแล กํากับการให้บริการ

๖.๒ ประชุมชี้แจง แนวทาง กําหนดรูปแบบวิธีการ ขั้นตอนการปฏิบัติ

๖.๓ จัดทําบัตรคิวในรูปแบบต่าง ๆ ตามความจําเป็นและเหมาะสม

๖.๔ ปิดประกาศประชาสัมพันธ์ให้ประชาชนทราบถึงขั้นตอนการรับบริการบัตรคิว และการใช้บริการตามลําดับคิว

๖.๕ จัดทําแบบประเมินผลความพึงพอใจของผู้มาขอรับบริการ

๖.๖ สรุปผลการให้บริการตามแบบประเมินความพึงพอใจเป็นรายสัปดาห์/รายเดือน เพื่อนํามาปรับปรุง แก้ไขการ ให้บริการอย่างมีคุณภาพ

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ได้เบิกจ่ายงบประมาณ

**๙. ผู้รับผิดชอบ** ทุกสํานัก/กอง ขององค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต** มีการใช้บัตรคิวสําหรับให้บริการแก่ประชาชนตามลําดับก่อนหลัง สําหรับหน่วยงานที่ให้บริการ

**๑๐.๒ ผลลัพธ์**

- ประชาชนมีความพึงพอใจในบริการที่ให้ไม่น้อยว่าร้อยละ ๗๐ ของผู้มาขอรับบริการ

- การให้บริการเกิดความโปร่งใส ลดข้อร้องเรียนการทุจริตต่อหน้าที่

**๑. ชื่อโครงการ/กิจกรรม/มาตรการ** : **มาตรการ “ยกระดับคุณภาพการบริการประชาชน”**

**๒. หลักการและเหตุผล/ที่มาของโครงการ**

ด้วยประชาชนในพื้นที่เขตองค์การบริหารส่วนตำบลหัวหนอง มีความหลากหลายทางวัฒนธรรม กล่าวได้ว่าเป็นสังคมพหุวัฒนธรรม องค์การบริหารส่วนตำบลหัวหนอง จึงได้ให้ความสําคัญในการสร้างความเป็นธรรม/ไม่เลือกปฏิบัติในการให้บริการสาธารณะ/บริการประชาชนให้เกิดขึ้นในพื้นที่มากที่สุด โดยนําแนวทางตามหลักการบริหารจัดการตามหลักธรรมาภิบาล (Good Governance) หรือหลักการ บริหารกิจการบ้านเมืองที่ดีมาประยุกต์ใช้ โดยเฉพาะหลักความโปร่งใส (Transparency) และหลักเสมอภาค (Equity) โดยไม่แบ่งแยกด้านเพศ ถิ่นกําหนด เชื้อชาติ ภาษา อายุ ความพิการ สภาพทางกายภาพหรือสุขภาพ สถานะของบุคคล ฐานะทางเศรษฐกิจและสังคม ความเชื่อทางศาสนา การศึกษา การฝึกอบรมและอื่น ๆ สอดคล้องกับมาตรา ๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ ที่ได้กําหนดให้ส่วนราชการจะต้องดําเนินการโดยถือว่าประชาชนเป็นศูนย์กลางที่จะได้รับการบริการจากรัฐและการปฏิบัติภาคกิจของส่วนราชการต้องเป็นไปโดยความซื่อสัตย์ สุจริต สามารถตรวจสอบได้ ดังนั้น เพื่อให้หน่วยงานมีการใช้ระบบหรือเกณฑ์ที่ชัดเจน องค์การบริหารส่วนตำบลหัวหนอง จึงมีการนําเทคโนโลยีมาช่วยในการปฏิบัติงาน เพื่อลดการใช้ดุลยพินิจของเจ้าหน้าที่ มีการแสดงขั้นตอนการให้บริการแก่ประชาชนอย่างชัดเจน มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ในการให้บริการ รวมถึงการอํานวยความสะดวกและการตอบสนองความต้องการของประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ซึ่งจะช่วยให้การบริการของหน่วยงานมีความเป็นธรรมโปร่งใสยิ่งขึ้น

**๓. วัตถุประสงค์**

๓.๑ เพื่อให้เจ้าหน้าที่ผู้ปฏิบัติงานในภารกิจตามที่กฎหมายกําหนดของหน่วยงานให้บริการอย่างมีความเป็นธรรม และไม่เลือกปฏิบัติ

๓.๒ เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ

**๔. เป้าหมาย/ผลผลิต** ความพึงพอใจเฉลี่ยของประชาชนผู้รับบริการ ร้อยละ ๘๐

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดให้มีระบบ เกณฑ์ หรือเครื่องมือการปฏิบัติงานที่มีความเป็นธรรม/ไม่เลือกปฏิบัติเป็นมาตรฐานเดียวกัน โปร่งใส และมีประสิทธิภาพ ได้แก่ ระบบบัตรคิวในการให้บริการ ระบบการให้บริการออนไลน์ เป็นต้น

๖.๒ จัดให้มีการแสดงขั้นตอนการปฏิบัติงาน อัตราค่าบริการ (ถ้ามี) และระยะเวลาที่ใช้ในการดําเนินการให้ผู้ใช้บริการหรือผู้มีส่วนได้ส่วนเสียทราบอย่างชัดเจน

๖.๓ จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ ได้แก่ จัดให้มีกล้องวงจรปิดภายในสถานที่ให้บริการ

๖.๔ จัดให้มีสถานที่สําหรับผู้สูงอายุและผู้พิการโดยไม่เลือกปฏิบัติ ได้แก่ ทางลาดชัน ห้องน้ำสําหรับผู้พิการ

๖.๕ จัดให้มีป้ายสามภาษา ได้แก่ ภาษาไทย ภาษาอังกฤษ ภาษามาลายูกลาง

๖.๖ มีการนําระบบออนไลน์ ซอฟต์แวร์ สกอร์คาร์ด สมาร์ท บ๊อกซ์ (Scorecard Smart Box) มาประยุกต์ใช้ในการประเมินผลการให้บริการประชาชน (Services Level Agreement : SLA)

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ได้เบิกจ่ายงบประมาณ

**๙. ผู้รับผิดชอบโครงการ** สํานักปลัด กองคลัง กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ร้อยละความพึงพอใจของประชาชนผู้รับบริการ

**๒.๓ มาตรการการใช้ดุลยพินิจและใช้อํานาจหน้าที่ให้เป็นไปตามหลักการบริหารกิจการบ้านเมืองที่ดี**

**๒.๓.๑ มีการจัดทําแผนภูมิขั้นตอนและระยะเวลาการดําเนินการเกี่ยวกับการบริการประชาชน**

**รายละเอียดที่เกี่ยวข้องในแต่ละขั้นตอน เปิดเผย ณ ที่ทําการและในระบบเครือข่ายสารสนเทศ**

**ขององค์กรปกครองส่วนท้องถิ่น**

**๑. ชื่อโครงการ** : **กิจกรรม การลดขั้นตอนการปฏิบัติงาน**

**๒. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. ๒๕๔๖ มาตรา ๕๒ กําหนดให้องค์กรปกครองส่วนท้องถิ่น จัดทําหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงาน การอํานวยความสะดวกและตอบสนองความต้องการของประชาชน ตลอดจนจัดให้มีการรับฟังและสํารวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดําเนินการตามโครงการดังกล่าวอย่างต่อเนื่องทุกปีนั้น เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ํากว่าปีที่ผ่านมา องค์การบริหารส่วนตำบลหัวหนอง จึงได้จัดทําโครงการปรับปรุงกระบวนการทํางานหรือลดขั้นตอนการทํางานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอํานาจหน้าที่ขององค์การบริหารส่วนตำบลตามกฎหมายเป็นสําคัญ

**๓. วัตถุประสงค์**

๓.๑ เพื่อลดขั้นตอนในการปฏิบัติงานการบริการประชาชน

๓.๒ เพื่ออํานวยความสะดวกและตอบสนองความต้องการของประชาชน

๓.๓ เพื่อรับฟังและสํารวจความคิดเห็นของประชาชนผู้รับบริการ

๓.๔ เพื่อปรับปรุงและเพิ่มประสิทธิภาพในการให้บริการประชาชน

**๔. เป้าหมาย/ผลผลิต**

๔.๑ เพื่อลดขั้นตอนในการทํางานขององค์การบริหารส่วนตำบลหัวหนองให้สั้นลง

๔.๒ ประชาชนในพื้นที่องค์การบริหารส่วนตำบลหัวหนอง

๔.๓ ประชาชนนอกพื้นที่ และประชาชนทั่วไป

๔.๔ พนักงานและเจ้าหน้าที่ขององค์การบริหารส่วนตำบลหัวหนอง

๔.๕ ผู้บังคับบัญชามอบอํานาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใด ๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดําเนินการเรื่องนั้นโดยตรง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

๖.๒ ประชุมคณะกรรมการเพื่อสํารวจงานบริการที่องค์กรปกครองส่วนท้องถิ่นต้องปฏิบัติปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอํานาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใด ๆ ให้แก่ผู้ใต้บังคับบัญชา

๖.๓ ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกองค์การบริหารส่วนตำบลมอบอํานาจให้รองนายกองค์การบริหารส่วนตำบล หรือปลัดองค์การบริหารส่วนตำบล ให้ประชาชนทราบโดยทั่วไปพร้อมทั้งจัดทําแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

๖.๔ มีระบบการรับฟังข้อร้องเรียนหรือมีการสอบถามจากภาคประชาชน และนําผลดังกล่าวมาปรับปรุงการปฏิบัติราชการ

๖.๕ รายงานผลการปฏิบัติงาน ความคิดเห็นและอุปสรรคต่าง ๆ ให้นายกองค์การบริหารส่วนตำบลหัวหนอง และคณะผู้บริหารทราบ

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** ทุกกอง/สํานัก ในองค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

๑๐.๒ การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

๑๐.๓ การปฏิบัติราชการมีความสอดคล้องกับนโยบายปฏิรูประบบราชการ

๑๐.๔ ทําให้ภาพลักษณ์ของเทศบาลตําบลเขาพระงามเปลี่ยนไปในทิศทางที่ดีขึ้นและทําให้ประชาชนมีความศรัทธา ต่อคณะผู้บริหารมากยิ่งขึ้น

**๑. ชื่อโครงการ** : **โครงการลดขั้นตอนและระยะเวลาการปฏิบัติราชการ**

**๒. หลักการและเหตุผล**

ในมาตรา ๓/๑ แห่งพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จําเป็น การกระจายอํานาจตัดสินใจ การอํานวยความสะดวกและตอบสนอง ความต้องการของประชาชน” และเพื่อให้การดําเนินการดังกล่าวเป็นไปตามกรอบรวมทั้งทิศทางและแนวทางการบริหาร ราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ โดยกําหนดให้องค์กรปกครองส่วนท้องถิ่นจัดทําหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอํานวยความสะดวกในการตอบสนองต่อความต้องการของประชาชน องค์การบริหารส่วนตำบลหัวหนอง เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอํานาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกคนจะต้องร่วมกันปรับปรุงและแก้ไขกระบวนการทํางานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทําให้เกิดความรวดเร็วในการตอบสนองความต้องการของประชาชน อํานวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่าง ๆ ที่เกิดขึ้นในเขตองค์การบริหารส่วนตำบลหัวหนองให้กับประชาชนได้อย่างมีประสิทธิภาพและประสิทธิผล

**๓. วัตถุประสงค์**

๓.๑ เพื่อให้ประชาชนได้รับการบริการได้อย่างสะดวกรวดเร็วและถูกต้อง

๓.๒ เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

๓.๓ เพื่อปรับทัศนคติ วิธีคิด วิธีการทํางานของบุคลากรให้คํานึงถึงผลลัพธ์ในด้านการบริการประชาชนผู้มาติดต่อขอรับบริการ

๓.๔ เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดําเนินงานได้

**๔. เป้าหมาย/ผลผลิต** ประชาชนในเขตองค์การบริหารส่วนตำบลหัวหนอง และผู้ที่มาติดต่อราชการกับองค์การบริหารส่วนตำบลหัวหนอง

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําโครงการเพื่อขออนุมัติ

๖.๒ จัดให้มีการประชุมคณะทํางานปรับปรุงขั้นตอนและระยะเวลาการปฏิบัติราชการ

๖.๓ จัดทําประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

๖.๔ ดําเนินการจัดทํากิจกรรมอํานวยความสะดวกแก่ประชาชน

๖.๔.๑ ปรับปรุงแผนผังกําหนดผู้รับผิดชอบให้เป็นปัจจุบัน

๖.๔.๒ ปรับปรุงป้ายแสดงขั้นตอนและระยะเวลาการให้บริการแก่ประชาชน

๖.๔.๓ จัดทําเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

๖.๔.๔ จัดให้มีกล่อง/ตู้รับความคิดเห็นของประชาชน

๖.๔.๕ จัดทํา/เตรียมแบบฟอร์มคําร้องต่างๆ พร้อมตัวอย่างการกรอกแบบฟอร์มทุกงานบริการ

๖.๔.๖ จัดทําคําสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทําการ ช่วงพักกลางวัน และในวันหยุดราชการ

๖.๔.๗ การมอบอํานาจการตัดสินใจ การอนุญาต การอนุมัติ การรักษาราชการแทน

๖.๕ มีการสํารวจความพึงพอใจของประชาชนต่อการให้บริการ

๖.๖ มีการติดตามประเมินผลโครงการลดขั้นตอนและระยะเวลาการให้บริการ เพื่อนําจุดบกพร่องในการจัดทําโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**๗. ระยะเวลาดําเนินการ** ตลอดปีงบประมาณ

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด กองคลัง กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ประชาชนได้รับการบริการได้อย่างสะดวกรวดเร็วและถูกต้อง

๑๐.๒ สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

๑๐.๓ มีทัศนคติ วิธีคิด วิธีการทํางานของบุคลากรคํานึงถึงผลลัพธ์ ในด้านการบริการประชาชนผู้มาติดต่อขอรับบริการ

๑๐.๔ การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดําเนินงานได้

**๒.๓.๒ มีการกระจายอํานาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือ**

**การดําเนินการอื่นใดของผู้มีอํานาจในองค์กรปกครองส่วนท้องถิ่น**

**๑. ชื่อโครงการ** : **มาตรการ การมอบอํานาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**๒. หลักการและเหตุผล**

การมอบหมายอํานาจหน้าที่ให้กับผู้ใต้บังคับบัญชาในการบริหารงานในด้านต่าง ๆ ภายในองค์กรนั้นก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชาจะพิจารณาถึงความสําคัญ คุณสมบัติ ความรู้ ความสามารถในการที่จะดําเนินการเรื่องนั้นเป็นอย่างดีด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ ดังนั้น การดําเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการ ต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอํานาจการตัดสินใจ การอํานวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**๓. วัตถุประสงค์**

เพื่อให้การบริหารราชการขององค์การบริหารส่วนตำบลหัวหนอง ภายใต้กรอบอํานาจหน้าที่ตามที่กฎหมายกําหนดให้เป็นไปอย่างมีประสิทธิภาพ รวดเร็ว และเกิดประโยชน์สูงสุดแก่ราชการ

**๔. เป้าหมาย**

คณะผู้บริหาร ปลัดองค์การบริหารส่วนตำบล รองปลัดองค์การบริหารส่วนตำบล หรือหัวหน้าส่วนราชการ องค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเองค์การบริหารส่วนตำบล รองปลัดองค์การบริหารส่วนตำบล หรือหัวหน้าส่วนราชการ เพื่อลดขั้นตอนการปฏิบัติราชการ

๖.๒ ดําเนินการออกคําสั่ง ฯ

๖.๓ สําเนาคําสั่ง ฯ แจ้งคณะผู้บริหาร ปลัดองค์การบริหารส่วนตำบล รองปลัดองค์การบริหารส่วนตำบล หรือหัวหน้าส่วนราชการทุกส่วนที่ได้รับมอบหมายทราบ

**๗. ระยะเวลาดําเนินการ** ปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด / กองคลัง / กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

การบริหารราชการ การดําเนินงาน การปฏิบัติงานเกิดความคล่องตัวและรวดเร็ว ตลอดจนการอํานวยความสะดวก และการให้บริการประชาชน/บริการสาธารณะได้อย่างมีประสิทธิภาพ

**๑. ชื่อโครงการ** : **มาตรการ มอบอํานาจของนายกองค์การบริหารส่วนตำบล**

**๒. หลักการและเหตุผล**

ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ได้บัญญัติเกี่ยวกับอํานาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอํานาจหน้าที่ของนายกองค์การบริหารส่วนตำบลเอาไว้ การที่ นายกองค์การบริหารส่วนตำบลจะดําเนินการในเรื่องต่าง ๆ เพียงผู้เดียวก็อาจทําให้เกิดช่องว่างในการประพฤติมิชอบในขั้นตอนต่าง ๆ เกิดขึ้น ได้ ดั งนั้น เพื่อเป็นการแก้ไขปัญหาต่าง ๆ ที่อาจเกิดขึ้น องค์การบริหารส่วนตำบล จึงได้กําหนดมาตรการให้มีการมอบอํานาจของนายกองค์การบริหารส่วนตำบลให้รองนายกองค์การบริหารส่วนตำบล ปลัดเองค์การบริหารส่วนตำบล และรองปลัดองค์การบริหารส่วนตำบล ได้ปฏิบัติราชการแทนนายกองค์การบริหารส่วนตำบล

**๓. วัตถุประสงค์**

๓.๑ เพื่อให้การใช้ดุลยพินิจต่าง ๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

๓.๒ เพื่อให้เป็นการป้องกันการทุจริตคอร์รัปชันของเจ้าหน้าที่

**๔. เป้าหมาย/ผลผลิต** มีการมอบอํานาจอย่างน้อยจํานวน ๕ เรื่อง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ รวบรวมภารกิจที่อยู่ในอํานาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

๖.๒ ออกคําสั่งมอบหมายหน้าที่ของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล และรองปลัดองค์การบริหารส่วนตำบล ปฏิบัติราชการแทน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานบุคลากร สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ร้อยละ ๘๐ ของเป้าหมายดําเนินการแล้วเสร็จ

**๑. ชื่อโครงการ** : **มอบอํานาจเจ้าพนักงานท้องถิ่นตามพระราชบัญญัติควบคุมอาคาร พ.ศ. ๒๕๒๒**

**๒. หลักการและเหตุผล**

ตามพระราชบัญญัติควบคุมอาคาร พ.ศ. ๒๕๒๒ ได้บัญญัติกําหนดอํานาจหน้าที่ของนายกเองค์การบริหารส่วนตำบล ในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อํานาจอยู่กับนายกเทศมนตรีก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทําให้เกิดการทุจริตขึ้นมาได้ ดังนั้น จึงได้กําหนดมาตรฐานการมอบอํานาจ เจ้าพนักงานท้องถิ่นตามพระราชบัญญัติควบคุมอาคาร พ.ศ. ๒๕๒๒

**๓. วัตถุประสงค์**

๓.๑ เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. ๒๕๒๒ เป็นไปอย่างรอบคอบ

๓.๒ เพื่อป้องกันการทุจริตคอร์รัปชันของเจ้าหน้าที่

**๔. เป้าหมาย/ผลผลิต**

คําสั่งนายกองค์การบริหารส่วนตำบล มอบอํานาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. ๒๕๒๒ ให้กับรองนายกองค์การบริหารส่วนตำบล

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

เสนอคําสั่งองค์การบริหารส่วนตำบลหัวหนอง มอบอํานาจเจ้าพนักงานท้องถิ่นให้รององค์การบริหารส่วนตำบล เป็นผู้ปฏิบัติราชการแทนนายกองค์การบริหารส่วนตำบลท ในการใช้อํานาจเจ้าพนักงานท้องถิ่นตามพระราชบัญญัติควบคุมอาคาร พ.ศ. ๒๕๒๒

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

มีการออกคําสั่งมอบอํานาจนายกองค์การบริหารส่วนตำบล ในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. ๒๕๒๒

**๑. ชื่อโครงการ** : **มาตรการการออกคําสั่งมอบหมายของนายกองค์การบริหารส่วนตำบล** **ปลัดองค์การ**

**บริหารส่วนตำบล** **และหัวหน้าส่วนราชการ**

**๒. หลักการและเหตุผล**

องค์การบริหารส่วนตำบลหัวหนอง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอํานาจหน้าที่ในการจัดทําบริการสาธารณะให้แก่ประชาชนในท้องถิ่นตามอํานาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ หน้าที่ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. ๒๕๔๒ และหน้าที่ตามกฎหมายอื่นที่กําหนดให้องค์การบริหารส่วนตำบลมีหน้าที่ต้องทําอีกมากมายในการให้บริการสาธารณะแก่ประชาชนผู้มารับบริการ ติดต่อกับหน่วยงานต่าง ๆ ขององค์การบริหารส่วนตำบลนั้น มักจะประสบปัญหาด้านการอํานวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอํานาจ หรือมอบหมายอํานาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสํานัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทําให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทําการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ที่กําหนดให้การปฏิบัติงานตามอํานาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดีตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองทีดี พ.ศ. ๒๕๔๖ มาตรา ๖ และมาตรา ๓๗ ที่กําหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจําเป็น ประชาชนได้รับการอํานวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจําเป็นต้องมีมาตรการการมอบหมายอํานาจหน้าที่ขององค์การบริหารส่วนตำบลขึ้น

**๓. วัตถุประสงค์**

๓.๑ เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

๓.๒ เพื่อให้ประชาชนมีความพึงพอใจในการให้บริการจากหน่วยงาน

๓.๓ เพื่อเป็นการกระจายอํานาจการตัดสินใจในการสั่ง อนุญาต อนุมัติของผู้บริหารทุกระดับ

๓.๔ เพื่อป้องกันการผูกขาดอํานาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตําแหน่งหน้าที่ราชการ

**๔. เป้าหมาย**

จัดทําคําสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล รองปลัดองค์การบริหารส่วนตำบล และหัวหน้าส่วนราชการ จํานวน ๔ ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบล มอบหมายให้ปลัดองค์การบริหารส่วนตำบล รองปลัดองค์การบริหารส่วนตำบล และหัวหน้าส่วนราชการ ปลัดองค์การบริหารส่วนตำบลมอบหมายให้รองปลัดองค์การบริหารส่วนตำบล และปลัดองค์การบริหารส่วนตำบลมอบหมายให้หัวหน้าส่วนราชการ

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ ออกคําสั่งมอบหมายงานในการสั่ง อนุญาต อนุมัติ ตามกฎหมาย ระเบียบ ฯ ข้อบังคับและหนังสือสั่งการ

๖.๒ จัดทําหนังสือแจ้งเวียนให้ทุกส่วนราชการและผู้รับมอบอํานาจให้ปฏิบัติราชการแทนรับทราบและถือปฏิบัติ

๖.๓ จัดทําประกาศ ประชาสัมพันธ์ให้ประชาชนทราบ

๖.๔ ให้ผู้รับมอบหมายงานตามคําสั่งรายงานผลการปฏิบัติงานตามคําสั่งที่ได้รับมอบหมายในทุกเดือน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**๑๐.๑ ผลผลิต** มีคําสั่งมอบหมายงานให้ผู้ที่เกี่ยวข้องปฏิบัติราชการแทน จํานวนไม่น้อยกว่า ๔ ฉบับ

**๑๐.๒ ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอํานาจหน้าที่อันเป็นช่องทางแห่งการทุจริต

**๒.๔ การเชิดชูเกียรติแก่หน่วยงาน/บุคคลในการดําเนินกิจการ การประพฤติปฏิบัติตนให้เป็นที่ประจักษ์**

**๒.๔.๑ ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**๑. ชื่อโครงการ** : **โครงการพ่อ – แม่ดีเด่น**

**๒. หลักการและเหตุผล**

เนื่องในวโรกาส ๕ ธันวาคม ของทุกปี เป็นวันเฉลิมพระชนมพรรษาพระบาทสมเด็จ พระปรมินทรมหาภูมิพลอดุลยเดช เป็นวันพ่อแห่งชาติ และในวโรกาส ๑๒ สิงหาคมของทุกปี เป็นวันเฉลิมพระชนมพรรษาสมเด็จพระนางเจ้าสิริกิต์ พระราชชนนี เป็นวันแม่แห่งชาติ ซึ่งองค์การบริหารส่วนตำบลได้กําหนดเป็นนโยบายในการจัดงานวันพ่อวันแม่แห่งชาติเป็นประจําทุกปีติดต่อกันมา เพื่อน้อมลำรึกในพระมหากรุณาธิคุณของพระบาทสมเด็จพระพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระราชชนนที่ทรงมีต่อพสกนิกรชาวไทยอย่างนานัปการ พระองค์ทรงเป็นพ่อและแม่ของปวงชนชาวไทยที่เปี่ยมล้นด้วยพระเมตตา ทรงห่วงใยอย่างหาที่เปรียบมิได้ และเป็นการเผยแพร่พระคุณของพ่อและแม่ที่มีต่อครอบครัว สังคมและประเทศชาติ เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ กําหนดให้องค์การบริหารส่วนตำบล มีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับองค์การบริหารส่วนตำบลมีแนวทางในการปฏิบัติงานให้สอดคล้องกับสํานักงาน คณะกรรมการป้องกันและปราบปรามการทุจริตแห่งชาติ การบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดําเนินกิจการการประพฤติตนให้เป็นที่ประจักษ์โดยการยกย่องเชิดชูเกียรติ ผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติผู้ที่ให้ความช่วยเหลือกิจการสาธารณะของท้องถิ่น ดังนั้น องค์การบริหารส่วนตำบลจึงได้จัดกิจกรรมวันพ่อ วันแม่แห่งชาติ คือการคัดเลือกพ่อและแม่ดีเด่นในพื้นที่องค์การบริหารส่วนตำบล เพื่อมอบโล่ประกาศเกียรติคุณฯ เป็นการสร้างแบบฉบับที่ดีให้ปรากฏแก่สาธารณชน และให้สังคมได้ตระหนักถึงหน้าที่อันสําคัญยิ่งของพ่อ และแม่ ที่สําคัญเพื่อเป็นแบบอย่างที่ดีของคนในชุมชนต่อไป

**๓. วัตถุประสงค์**

๓.๑ เพื่อยกย่องเชิดชูเกียรติแก่พ่อ แม่ ผู้มีความซื่อสัตย์ สุจริต ตั้งมั่นอยู่ในหลักคุณธรรม จริยธรรม

๓.๒ เพื่อให้พ่อ แม่ ที่ได้รับการคัดเลือกได้เป็นแบบอย่างที่ดีแก่บุตร ธิดา และสังคมสืบไป

**๔. เป้าหมาย** จัดพิธีมอบโล่ประกาศเกียรติคุณแก่พ่อ แม่ดีเด่น จํานวน ๒ ครั้ง/ปี ครั้งละ ๙๐ คน

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําประกาศกําหนดหลักเกณฑ์และวิธีการคัดเลือกพ่อ แม่ ดีเด่น ที่มีคุณสมบัติที่จะได้รับการคัดเลือกให้เป็น พ่อ แม่ ดีเด่น ประจําปี เพื่อประกาศให้ประชาชนทราบ

๖.๒ แจ้งประกาศหลักเกณฑ์ในการคัดเลือกให้ทุกหมู่บ้านในเขตตำบลหัวหนอง จํานวน ๖ หมู่บ้าน เพื่อให้แต่ละหมู่บ้าน ดําเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบล เพื่อให้คณะกรรมการพิจารณา กลั่นกรองได้พิจารณาอีกครั้งหนึ่ง

๖.๓ แต่งตั้งคณะกรรมการพิจารณากลั่นกรองเพื่อทําหน้าที่กลั่นกรองคุณสมบัติผู้ที่ถูกเสนอชื่อจากหมู่บ้านต่าง ๆ ภายในเขตองค์การบริหารส่วนตำบล

๖.๔ คณะกรรมการ ฯ เสนอชื่อพ่อ แม่ ดีเด่น ที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบ และเห็นชอบ

๖.๕ ดําเนินการจัดพิธีการมอบโล่ ตามระเบียบ ฯ ในวันสําคัญที่ตรงกับวันเฉลิมพระชนมพรรษาของพระบาทสมเด็จพระเจ้าอยู่หัวภูมิพลอดุลยเดช และของสมเด็จพระนางเจ้าสิริกิตติ์พระบรมราชินีนาถ จํานวน ๒ ครั้ง/ปี โดยเชิญนายอำเภอบ้านไผ่มาเป็นประธานในพิธีมอบโล่

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๕,๐๐๐ บาท

**๙. ผู้รับผิดชอบโครงการ** งานพัฒนาชุมชน สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลสัมฤทธิ์**

**๑๐.๑ ผลผลิต** มีพ่อแม่ดีเด่น ที่ได้รับเชิดชูเกียรติไม่น้อยกว่าร้อยละ ๘๐ ของจํานวนกลุ่มเป้าหมาย

**๑๐.๒ ผลลัพธ์** พ่อแม่ดีเด่นที่ได้รับมอบโล่ประกาศเกียรติคุณ มีความพึงพอใจไม่น้อยกว่าระดับดี มีพ่อแม่ดีเด่นที่เป็นบุคคลต้นแบบแก่บุตร ธิดา และสังคมสืบไป

**๑. ชื่อโครงการ** **: กิจกรรมการมอบประกาศเกียรติคุณแก่สตรีดีเด่น**

**๒. หลักการและเหตุผล**

เนื่องจากในวันที่ ๘ มีนาคมของทุกปี จะมีการจัดกิจกรรมเพื่อฉลองเนื่องในโอกาสวันสตรีสากลและระลึกถึงความเป็นมาแห่งการต่อสู้เพื่อให้ได้ซึ่งความเสมอภาค ยุติธรรม สันติภาพ และการพัฒนาและจัดตั้งขึ้นเพื่อเทิดพระเกียรติสมเด็จพระนางเจ้า ฯ พระบรมราชินีนาถ เนื่องในวันมหามงคล ๑๒ สิงหาคม ซึ่งเป็นวันเฉลิมพระชนม์พรรษาของพระองค์ ฯ ด้วยสํานึกในพระมหากรุณาธิคุณที่ทรงมีพระวิริยะอุตสาหะตรากตรําบําเพ็ญพระราชกรณียกิจเพื่อให้คนไทยได้มีโอกาสและได้พระราชทานให้วันที่ ๑ เดือนสิงหาคมเป็นวันสตรีไทยของทุกปี เพื่อให้ผู้ให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๖๖ ที่กําหนดให้องค์การบริหารส่วนตำบลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับองค์การบริหารส่วนตำบลมีแนวทางในการปฏิบัติงานให้สอดคล้องกับสํานักงาน คณะกรรมการป้องกันและปราบปรามการทุจริตแห่งชาติการบริหารราชการเพื่อป้องกันการทุจริตในการเชิดชูเกียรติแก่ หน่วยงาน/บุคคลในการดําเนินกิจการการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรมยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น ดังนั้น องค์การบริหารส่วนตำบลหัวหนองจึงได้จัดให้มีกิจกรรมการมอบรางวัลสตรีดีเด่น โดยการมอบเกียรติบัตรสตรีดีเด่นให้กับสตรีที่มีคุณสมบัติ ดังนี้

๑. เป็นผู้มีความขยันหมั่นเพียร ซื่อสัตย์ สุจริต มานะอดทน มีความประพฤติดีเป็นสมาชิกที่ดีของสังคม

๒. เป็นผู้ทําคุณประโยชน์ต่อสังคม และประเทศชาติอย่างเด่นชัด สมควรเป็นแบบอย่างแก่คนทั่วไป

๓. เป็นผู้ทําประโยชน์ต่อสังคมและประเทศชาติ ในด้านการศึกษา พัฒนาสังคม เศรษฐกิจ การสาธารณสุข สังคม สงเคราะห์ ฯลฯ ด้วยความเสียสละ เป็นที่ยอมรับของสังคมและสมควรเป็นแบบอย่างแก่คนทั่วไป

**๓. วัตถุประสงค์**

๓.๑ เพื่อยกย่องเชิดชูเกียรติสตรีที่มีความซื่อสัตย์ สุจริต มีคุณธรรม จริยธรรม ให้อยู่ในสังคมได้อย่างภาคภูมิใจ

๓.๒ เพื่อยกย่องเชิดชูเกียรติสตรีที่ประพฤติปฏิบัติตนที่เป็นประโยชน์ต่อสังคม ให้มีขวัญและกําลังใจในการบําเพ็ญตนที่เป็นประโยชน์ต่อสังคมสืบไป

**๔. เป้าหมาย** มอบประกาศเกียรติคุณให้แก่สตรีได้รับการคัดเลือกเป็นสตรีดีเด่น จํานวน ๑๘ คน

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําประกาศกําหนดหลักเกณฑ์และวิธีการคัดเลือกสตรีดีเด่น ที่มีคุณสมบัติที่จะได้รับการคัดเลือกให้เป็นสตรีดีเด่นประจําปี เพื่อประกาศให้ประชาชนทราบ

๖.๒ แจ้งประกาศหลักเกณฑ์ในการคัดเลือกให้สมาชิกชมรมสตรีองค์การบริหารส่วนตำบลหัวหนองทราบทั่วกัน เพื่อให้แต่ละตําบลดําเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือก ในชั้นต้นมายังองค์การบริหารส่วนตำบลหัวหนอง เพื่อให้คณะกรรมการพิจารณา กลั่นกรองได้พิจารณา อีกครั้งหนึ่ง

๖.๓ แต่งตั้งคณะกรรมการพิจารณากลั่นกรองเพื่อทําหน้าที่กลั่นกรองคุณสมบัติผู้ที่ถูกเสนอชื่อจาก แต่ละตําบลภายในเขตองค์การบริหารส่วนตำบลหัวหนอง

๖.๔ คณะกรรมการ ฯ เสนอรายชื่อสตรีดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

๖.๕ ดําเนินการจัดพิธีการมอบประกาศเกียรติคุณให้แก่สตรีดีเด่นตามระเบียบ ฯ ในวันสตรีสากล จํานวน ๑ ครั้ง/ปี โดยเชิญนายกองค์การบริหารส่วนตำบลหัวหนองเป็นประธานในพิธี

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานพัฒนาชุมชน สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลสัมฤทธิ์**

**๑๐.๑ ผลผลิต** สตรีดีเด่นผู้บําเพ็ญประโยชน์ต่อสังคมตามหลักเกณฑ์ที่กําหนดได้รับการยกย่องเชิดชูเกียรติ ไม่น้อยกว่าร้อยละ ๘๐

**๑๐.๒ ผลลัพธ์** สตรีดีเด่นผู้ได้รับการเชิดชูเกียรติมีความพึงพอใจอยู่ในระดับดี และมีสตรีที่เป็นบุคคลต้นแบบที่ดีปรากฏต่อสังคมสืบไป

**๑. ชื่อโครงการ** : **ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์**

**๒. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทําให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่น ๆ เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง องค์การบริหารส่วนตำบลหัวหนอง จึงจัดให้มีการยกย่อง เชิดชู เผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทําความดี เพื่อส่งเสริมสร้างขวัญและกําลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสําคัญในการพัฒนาสังคม สู่ความอยู่เย็นเป็นสุข

**๓. วัตถุประสงค์**

๓.๑ เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม

๓.๒ เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

๓.๓ เพื่อยกย่องเชิดชูเกียรติแก่หน่วยงาน/บุคคลที่ดํารงตนตามหลักเศรษฐกิจพอเพียง

๓.๔ เพื่อสร้างขวัญกําลังใจ ตลอดจนปลุกจิตสํานึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสํานึกให้สังคมตระหนักถึงคุณค่าแห่งความดีมากยิ่งขึ้น

**๔. เป้าหมาย/ผลผลิต** มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดีจํานวนไม่น้อยกว่า ๑๐ คน/ปี

**๕. พื้นที่ดําเนินการ** พื้นที่องค์การบริหารส่วนตำบลหัวหนอง

**๖. วิธีดําเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่าง ๆ ได้แก่ วารสารองค์การบริหารส่วนตำบลหัวหนอง เว็บไซต์องค์การบริหารส่วนตำบลหัวหนอง สื่อสังคม ( Social Media) เป็นต้น

**๗. ระยะเวลาดําเนินการ** ปีงบประมาณ พ.ศ. ๒๕๖๑-๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนหน่วยงาน/บุคคลที่ได้รับการยกย่องเชิดชูเกียรติ

**๒.๔.๒ ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

**๑. ชื่อโครงการ** : **กิจกรรมการมอบประกาศเกียรติคุณแก่คณะกรรมการชุมชน**

**๒. หลักการและเหตุผล**

ด้วยองค์การบริหารส่วนตำบลหัวหนอง เป็นองค์กรปกครองส่วนท้องถิ่นมีพื้นที่รับผิดชอบจํานวน ๒๔.๗๙ ตารางกิโลเมตร ประกอบด้วย ๑ ตําบล ๖ หมู่บ้าน มีประชากรทั้งสิ้น ๓,๖๓๖ คน ครัวเรือนจํานวน ๑,๑๙๖ ครัวเรือน ในการบริหารงานขององค์การบริหารส่วนตำบลมุ่งส่งเสริมให้ประชาชนในท้องถิ่นได้เข้ามามีส่วนร่วมในการพัฒนางานและแก้ไขปัญหาได้ตรงกับความต้องการของประชาชนมากที่สุด ประกอบกับมีหนังสือกระทรวงมหาดไทย ที่ มท ๐๔๑๓/ว ๑๕๕๓ ลงวันที่ ๒๙ ธันวาคม ๒๕๓๐ มีวัตถุประสงค์ที่จะให้มีคณะกรรมการหมู่บ้านเข้ามาเป็นตัวแทนของประชาชนในชุมชนต่าง ๆ ทําหน้าที่ในการประสานงานกับองค์การบริหารส่วนตำบลและหน่วยงานอื่น ๆ รวมตลอดทั้งการดูแลทุกข์สุขของพี่น้องประชาชนในหมู่บ้าน เนื่องจากคณะกรรมการหมู่บ้านที่มาจากการเลือกตั้งจากประชาชนในแต่ละชุมชนต่างอุทิศเวลา แรงกาย แรงใจ ปฏิบัติหน้าที่โดยไม่ได้รับค่าตอบแทน ประกอบกับองค์การบริหารส่วนตำบล มีแนวทางในการปฏิบัติงานให้สอดคล้องกับสํานักงานคณะกรรมการป้องกันและปราบปรามการทุจริตแห่งชาติการบริหารราชการเพื่อป้องกันการทุจริตในการเชิดชูเกียรติแก่หน่วยงาน/บุคคล ในการดําเนินกิจการการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น ดังนั้น องค์การบริหารส่วนตำบลหัวหนองจึงได้จัดให้มีกิจกรรมการมอบประกาศเกียรติคุณแก่คณะกรรมการชุมชนที่อุทิศเวลา แรงกายแรงใจ ปฏิบัติหน้าที่ครบวาระการดํารงตําแหน่ง

**๓. วัตถุประสงค์**

๓.๑ เพื่อยกย่องเชิดชูเกียรติแก่คณะกรรมการชุมชนที่อุทิศเวลา แรงกายแรงใจ ปฏิบัติหน้าที่เป็นกรรมการชุมชนมาด้วยดี จนครบวาระการดํารงตําแหน่ง

๓.๒ เพื่อยกย่องเชิดชูสตรีแก่คณะกรรมการชุมชนที่ประพฤติปฏิบัติตนเป็นประโยชน์ต่อสังคมให้มีขวัญและกําลังใจ

**๔. เป้าหมาย** มอบประกาศเกียรติคุณให้แก่คณะกรรมการชุมชนที่อุทิศเวลา แรงกายแรงใจ ปฏิบัติหน้าที่จนครบวาระการดํารง ตําแหน่ง จํานวน ๖ หมู่บ้าน

**๕. พื้นที่ดําเนินการ** ห้องประชุมองค์การบริหารส่วนตำบลหัวหนอง

**๖. วิธีดําเนินการ**

๖.๑ ตรวจสอบรายชื่อของคณะกรรมการหมู่บ้านที่ครบวาระการดํารงตําแหน่ง

๖.๒ จัดทําประกาศเกียรติคุณ

๖.๓ จัดพิธีมอบประกาศเกียรติคุณแก่คณะกรรมการหมู่บ้านในการประชุมเวทีชาวบ้าน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานพัฒนาชุมชน สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลสัมฤทธิ์**

**๑๐.๑ ผลผลิต** คณะกรรมการหมู่บ้านที่อุทิศเวลา แรงกายแรงใจ ปฏิบัติหน้าที่จนครบวาระ ๔ ปี ได้รับการยกย่องเชิดชูเกียรติ ไม่น้อยกว่าร้อยละ ๑๐๐

**๑๐.๒ ผลลัพธ์**

- คณะกรรมการหมู่บ้านผู้ได้รับการเชิดชูเกียรติมีความพึงพอใจอยู่ในระดับดี

- มีคณะกรรมการหมู่บ้านต้นแบบที่ดี ด้านการบําเพ็ญประโยชน์สาธารณะในท้องถิ่น

**๑. ชื่อโครงการ** : **กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์**

**หรือเข้าร่วมในกิจกรรมขององค์การบริหารส่วนตำบลหัวหนอง**

**๒. หลักการและเหตุผล**

การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสําคัญในการพัฒนาสังคมสู่ความอยู่เย็นเป็นสุข โดยเฉพาะเน้นการส่งเสริมและสนับสนุนให้คนดํารงชีวิตตามแนวปรัชญาเศรษฐกิจพอเพียง การมีคุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนรวม ถือว่าเป็นหลักสําคัญของการทําความดี ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทําความดีอย่างต่อเนื่องเป็นแบบอย่างแก่ประชาชนตําบลหัวหนอง ผู้ที่ทําคุณประโยชน์หรือเต็มใจเข้าร่วมในกิจกรรมขององค์การบริหารส่วนตำบลหัวหนองอย่างสม่ำเสมอ องค์การบริหารส่วนตำบลหัวหนอง จึงจัดกิจกรรมยกย่องและเชิดชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น ผู้ทําความดี มีความซื่อสัตย์สุจริต และผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลหัวหนอง โดยการมอบใบประกาศ เกียรติคุณเพื่อยกย่องบุคคลผู้เสียสละและทําคุณประโยชน์ให้กับองค์การบริหารส่วนตำบลหัวหนองที่ควรได้รับการยกย่องชมเชย และเป็นบุคคลตัวอย่าง และจัดกิจกรรมรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลหัวหนอง มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**๓. วัตถุประสงค์**

๓.๑ เพื่อสร้างขวัญและกําลังใจแก่ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลหัวหนอง

๓.๒ เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหัวหนอง ตระหนักถึงความซื่อสัตย์สุจริต เสียสละเพื่อประโยชน์ส่วนรวม

๓.๓ เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลหัวหนอง มีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**๔. เป้าหมาย/ผลผลิต**

- ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหัวหนอง

- ผู้ทําคุณประโยชน์ และมีส่วนร่วมในกิจกรรมขององค์การบริหารส่วนตำบลหัวหนอง

**๕. พื้นที่ดําเนินการ** พื้นที่ในเขตองค์การบริหารส่วนตำบลหัวหนอง

**๖. วิธีดําเนินการ**

๖.๑ จัดประชุมชี้แจงแนวทางการดําเนินกิจกรรมเพื่อสร้างมาตรการร่วมกันในการกําหนดหลักเกณฑ์การพิจารณาใน การคัดเลือกบุคคล หน่วยงาน องค์กรดีเด่น

๖.๒ คัดเลือกและประกาศยกย่องบุคคล หน่วยงาน องค์กรทําความดี เพื่อให้เป็นแบบอย่าง

๖.๓ จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้คะแนนสูงสุด

**๗. ระยะเวลาดําเนินการ** ตลอดปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** จำนวน ๕,๐๐๐ บาท

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทําคุณประโยชน์หรือเข้าร่วมในกิจกรรมขององค์การบริหารส่วนตำบลหัวหนอง

๑๐.๒ ประชาชน หน่วยงาน องค์กรในเขตองค์การบริหารส่วนตำบลหัวหนอง มีค่านิยม ยกย่อง เชิดชู และเห็นคุณค่าของการประพฤติ ปฏิบัติตนตามหลักคุณธรรมและจริยธรรม

**๑. ชื่อโครงการ** : **กิจกรรมเชิดชูเกียรติประชาชนผู้มีจิตสาธารณะ**

**๒. หลักการและเหตุผล**

ในปัจจุบันสังคมไทยให้ความสําคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดําเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคม และประเทศชาติ เพื่อเป็นขวัญกําลังใจให้บุคคลหรือองค์กรมีความมุ่งมั่น ตั้งใจร่วมเป็นแกนนําในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป องค์การบริหารส่วนตำบลหัวหนอง จัดทํากิจกรรมเชิดชูเกียรติประชาชนผู้มีจิตสาธารณะ เพื่อนําผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกําลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน

**๓. วัตถุประสงค์**

๓.๑ เพื่อยกย่องบุคคล เด็ก และเยาวชน ที่ให้การสนับสนุนการดําเนินการกิจกรรมด้านศาสนา ศิลปวัฒนธรรม ที่เป็นประโยชน์แก่หมู่บ้าน สังคม และประเทศชาติอย่างต่อเนื่องให้สังคมได้รับรู้

๓.๒ เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

๓.๓ เพื่อเป็นขวัญและกําลังใจให้บุคคล เด็ก และเยาวชน ร่วมสนับสนุนและส่งเสริมการดําเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น

**๔. เป้าหมาย** เด็ก เยาวชน และประชาชนในพื้นที่ตําบลหัวหนอง

**๕. สถานที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

๖.๒ ประสานกํานัน ผู้ใหญ่บ้าน และสมาชิกสภา อบต. เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

๖.๓ จัดทําเอกสารผู้ทําคุณประโยชน์ด้านต่าง ๆ เพื่อเสนอผู้บังคับบัญชา ดังนี้

- ด้านช่วยเหลือสังคมดีเด่น (ประชาชน)

- ด้านถ่ายทอดภูมิปัญญาท้องถิ่นดีเด่น การจักสาน (ประชาชน)

- ด้านถ่ายทอดภูมิปัญญาท้องถิ่นดีเด่น เพลงพื้นบ้าน (ประชาชน)

- ด้านถ่ายทอดภูมิปัญญาท้องถิ่นดีเด่น การสอนกลองยาว (ประชาชน)

- ด้านอนุรักษ์ศิลปวัฒนธรรมการแสดงกลองยาว (เด็กและเยาวชน)

๖.๔ ดําเนินการจัดทํากิจกรรมเชิดชูเกียรติประชาชนผู้มีจิตสาธารณะ

๖.๕ สรุปผลการจัดทํากิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑– ๒๕๖๔)

**๘. งบประมาณดําเนินการ**  ไม่ใช้งบประมาณ

**๙. ผู้รับผิดชอบโครงการ** งานการศึกษา ศาสนาและวัฒนธรรม องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ผู้ทําคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน

**๒.๔.๓ ยกย่องเชิดชูเกียรติที่ดํารงตนตามหลักเศรษฐกิจพอเพียง**

**๑. ชื่อโครงการ** : **กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**๒. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดํารัสชี้แนะ แนวทางการดําเนินชีวิตแก่พสกนิกรชาวไทยมาโดยตลอดนานกว่า ๒๕ ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดํารงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่าง ๆ ซึ่งการเกษตรในสมัยก่อนเกษตรกรจะทําการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจําหน่าย ทําให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทําให้ต้องหันกลับมาทําการเกษตรเพื่อการบริโภคและจําหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็ก ๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทําให้สภาพแวดล้อมของบริเวณบ้านน่าอยู่น่าอาศัย และที่สําคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย องค์การบริหารส่วนตำบลหัวหนอง ได้เห็นความสําคัญของการส่งเสริมการดําเนินชีวิตตามหลักเศรษฐกิจพอเพียงเริ่มจากการดําเนินชีวิตในครัวเรือนเป็นลําดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจําตําบลหัวหนองคัดเลือกประชาชนที่ปฏิบัติตนตามปรัชญาเศรษฐกิจพอเพียงที่สามารถลดการใช้ทรัพยากรน้ําและต้นทุนในการใช้จ่ายลงได้ และสามารถนําผลิตผลที่เหลือจากการบริโภคไปเพิ่มราบได้อีกทางหนึ่ง โดยเฉพาะเกษตรกรในเขตชลประทานที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจน สามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทํากิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง และแต่งตั้งให้เป็นวิทยากรประจําศูนย์เรียนรู้ โครงการอันเนื่องมาจากพระราชดําริ ศูนย์สาธิตเกษตรผสมผสาน อีกทั้งยังเป็นตัวอย่างให้แก่เกษตรกรได้น้อมนําแนวทาง ปรัชญาเศรษฐกิจพอเพียงของพระบาทสมเด็จ พระเจ้าอยู่หัวมาใช้ในการดําเนินชีวิตอีกด้วย

**๓. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร ประจําศูนย์เรียนรู้ โครงการอันเนื่องมาจากพระราชดําริ ศูนย์สาธิตเกษตรผสมผสาน ถ่ายทอดให้แก่เกษตรกร

**๔. สถานที่ดําเนินการ** ศูนย์เรียนรู้โครงการอันเนื่องมาจากพระราชดําริ ศูนย์สาธิตเศรษฐกิจพอเพียง

**๕. วิธีดําเนินการ**

๕.๑ ประชุมคณะกรรมการศูนย์บริการ ฯ ประจําตําบลหัวหนอง

๕.๒ ดําเนินโครงการเศรษฐกิจพอเพียงประจําปี

๕.๓ มอบใบประกาศนียบัตร และแต่งตั้งให้เป็นวิทยากรประจําศูนย์เรียนรู้โครงการอันเนื่องมาจากพระราชดําริ ศูนย์สาธิตเกษตรผสมผสาน

๕.๔ ประชาสัมพันธ์ศูนย์เรียนรู้โครงการอันเนื่องมาจากพระราชดําริ ศูนย์สาธิตเกษตรผสมผสาน

๕.๕ สรุปและรายงานผลการดําเนินงานตามโครงการเศรษฐกิจพอเพียง

**๖. ระยะเวลาดําเนินการ** ระหว่างเดือนเมษายน – สิงหาคม ของทุกปีงบประมาณ

**๗. งบประมาณดําเนินการ** ไม่ใช้งบประมาณ

**๘. ผู้รับผิดชอบโครงการ ฯ** งานส่งเสริมการเกษตร สํานักปลัด องค์การบริหารส่วนตำบลหัวหนอง

**๙. ตัวชี้วัด**

**๙.๑ ตัวชี้วัดที่ ๑** ระดับความสําเร็จของเกษตรกรสมัครใจเข้าร่วมโครงการเศรษฐกิจพอเพียง เพื่อสนองพระราชดําริตามหลักปรัชญาเศรษฐกิจพอเพียง

**๙.๒ ตัวชี้วัดที่ ๒** ระดับความสําเร็จกิจกรรมถ่ายทอดให้ความรู้ของศูนย์เรียนรู้โครงการ อันเนื่องมาจากพระราชดําริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการ ฯ จํานวน ๑๐๐ คน

**๑๐. ผลลัพธ์**

๑๐.๑ เกษตรกรที่ผ่านการอบรมสมัครใจเข้าร่วมโครงการเศรษฐกิจพอเพียงเพื่อสนองพระราชดําริ ตามหลักปรัชญาเศรษฐกิจพอเพียง และนํากลับไปดําเนินการอย่างเป็นรูปธรรม

๑๐.๒ ศูนย์เรียนรู้โครงการอันเนื่องมาจากพระราชดําริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน ดําเนินงานอย่างเป็นรูปธรรม และเป็นศูนย์เรียนรู้มีชีวิตของตําบลหัวหนองได้

๑๐.๓ ศูนย์เรียนรู้โครงการอันเนื่องมาจากพระราชดําริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน มีเกษตรกรมาเรียนรู้อย่างต่อเนื่อง

**๒.๕ มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**๒.๕.๑ ดําเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความ ซื่อสัตย์**

**สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**๑. ชื่อโครงการ** : **มาตรการ “จัดทําข้อตกลงการปฏิบัติราชการ”**

**๒. หลักการและเหตุผล**

จากการประเมินคุณธรรมและความโปร่งใสในการดําเนินงานของหน่วยงานภาครัฐได้กําหนดดัชนีในการประเมินที่คํานึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้น ภายในหน่วยงานของภาครัฐ สาเหตุส่วนมากเกิดจากการดําเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของ ต่าง ๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นําไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ ถึงแม้จะเป็นสิ่งที่ยากต่อการดําเนินงานก็ตามแต่เป็นสิ่งสําคัญที่หน่วยงานต้องสร้างให้เกิดการ เปลี่ยนแปลงเพื่อนําไปสู่องค์กรที่มีคุณธรรมและความโปร่งใสในการดําเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ ดังนั้น องค์การบริหารส่วนตำบลหัวหนอง จึงได้จัดทํามาตรการ “จัดทําข้อตกลงการปฏิบัติราชการ” ที่กําหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดําเนินงานภายในองค์กรที่จะนําไปสู่การยกระดับคุณธรรมและความโปร่งใสในการดําเนินงานให้สูงขึ้น

**๓. วัตถุประสงค์**

๓.๑ เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

๓.๒ เพื่อให้ทุกส่วนราชการ (สํานัก/กอง) นําไปยึดถือและปฏิบัติ

๓.๓ เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**๔. เป้าหมาย/ผลผลิต** บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมือง ที่ดี

๖.๒ รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

๖.๓ ประชาสัมพันธ์พร้อมแจ้งให้ทุกส่วนราชการถือปฏิบัติ

**๗. ระยะเวลาดําเนินการ** ปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** ทุกสํานัก/กอง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** มีการจัดทําข้อตกลงการปฏิบัติราชการ

**๑. ชื่อโครงการ** : **กิจกรรม “การจัดทําข้อตกลงการปฏิบัติราชการขององค์การบริหารส่วนตำบลหัวหนอง”**

**๒. หลักการและเหตุผล**

ตามพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ มาตรา ๓/๑ บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คํานึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๑๒ กําหนดไว้ว่าเพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกําหนดมาตรการกํากับการปฏิบัติราชการ โดยวิธีการจัดทําความตกลงเป็นลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา ๔๕ กําหนดให้ส่วนราชการ จัดให้มีคณะ ผู้ประเมินอิสระดําเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กําหนด องค์การบริหารส่วนตำบลหัวหนอง จึงได้จัดให้มีการจัดทําข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกองค์การบริหารส่วนตำบลกับปลัดองค์การบริหารส่วนตำบล และหัวหน้าสํานักปลัด/ผู้อํานวยการกอง และให้มีการลงนามจัดทําข้อตกลงทุกปี เพื่อประเมินผลการปฏิบัติราชการตามคํารับรองการปฏิบัติราชการขององค์การบริหารส่วนตำบลหัวหนอง

**๓. วัตถุประสงค์**

๓.๑ เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสํานัก/กอง/ฝ่าย เป็นไปอย่างมีประสิทธิภาพ ประสิทธิผล และบรรลุผลสัมฤทธิ์ตามที่กําหนด

๓.๒ เพื่อให้หน่วยงานระดับสํานัก/กอง/ฝ่าย มีความเข้าใจเกี่ยวกับขั้นตอน วิธีการ และรายละเอียดการประเมินผลการปฏิบัติราชการตามกรอบและแนวทางการประเมินผลการปฏิบัติราชการ

๓.๓ เพื่อใช้เป็นแนวทางในการประเมินผลการปฏิบัติราชการระดับสํานัก/กอง/ฝ่าย ตามข้อตกลงการปฏิบัติราชการ ประจําปีงบประมาณ ๒๕๖๑ - ๒๕๖๔

๓.๔ เพื่อให้หน่วยงานระดับสํานัก/กอง/ฝ่าย สามารถจัดเตรียมเอกสาร และหลักฐานของตัวชี้วัดผลการปฏิบัติราชการตามคํารับรองการปฏิบัติราชการ เพื่อเป็นข้อมูลประกอบการประเมินผลการปฏิบัติราชการ

**๔. การประเมินผล**

การปฏิบัติราชการตามข้อตกลงการปฏิบัติราชการของหน่วยงานระดับสํานัก/กอง/ฝ่าย องค์การบริหารส่วนตำบลหัวหนอง ได้ทําข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทําข้อตกลงการปฏิบัติราชการ ในระดับสํานัก/กอง/ฝ่าย เพื่อให้การดําเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กําหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์การบริหารส่วนตําบลกับปลัดองค์การบริหารส่วนตําบล และปลัดองค์การบริหารส่วนตําบลกับหัวหน้าหน่วยงานในสังกัด พร้อมคณะทํางานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

๑) การบริหารราชการเพื่อให้เกิดประโยชน์สุขของประชาชน

๒) การบริหารราชการเพื่อให้เกิดผลสัมฤทธิ์ต่อภารกิจ

๓) การบริหารราชการอย่างมีประสิทธิภาพและเกิดความคุ้มค่าในเชิงภารกิจ

๔) การลดขั้นตอนการปฏิบัติงาน

๕) การอํานวยความสะดวกและการตอบสนองความต้องการของประชาชน

๖) การพัฒนาความรู้และการประเมินผลการปฏิบัติราชการ

**๕. การติดตามและประเมินผลการปฏิบัติราชการ วิธีติดตามและประเมินผลการปฏิบัติราชการ**

๑.๑ ชี้แจงสํานัก/กอง/ฝ่ายต่าง ๆ และผู้ปฏิบัติงานทราบ และทําความเข้าใจเกี่ยวกับตัวชี้วัด และกรอบการประเมินผลการปฏิบัติราชการตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ และหนังสือกระทรวงมหาดไทยที่ มท ๐๘๙๒.๔/ว ๔๓๕ ลงวันที่ ๑๑ กุมภาพันธ์ ๒๕๔๘

๑.๒ ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่าง ๆ เช่น รายงานผลการปฏิบัติราชการตามคํารับรองการปฏิบัติราชการรอบ ๖ เดือน ๙ เดือน และ ๑๒ เดือน และเอกสารที่เกี่ยวข้องกับการดําเนินการตามตัวชี้วัด เป็นต้น

- ติดตามผลการดําเนินงานตามตัวชี้วัด โดยการประสานงานกับผู้กํากับดูแลตัวชี้วัด และผู้จัดเก็บข้อมูล เพื่อให้การดําเนินการเป็นไปตามเป้าหมายที่กําหนด และการมีส่วนร่วมของผู้บริหารของหน่วยงานในการกํากับดูแลและติดตามผลการดําเนินงานดังกล่าว

๑.๓ รับฟังความคิดเห็นของหน่วยงานที่รับผิดชอบตัวชี้วัด เพื่อให้การดําเนินงานบรรลุตามเป้าหมายหรือตัวชี้วัดที่กําหนด

๑.๔ วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

๑.๕ ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กําหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กําหนดไว้

**๖. การคำนวณผลการประเมินการปฏิบัติราชการ**

|  |  |
| --- | --- |
| **ผลการประเมิน** | **ระดับคะแนนที่ได้รับ** |
| มีผลการปฏิบัติราชการอยู่ในระดับดีเลิศ/ดีเยี่ยม | ๕ |
| มีผลการปฏิบัติราชการอยู่ในระดับดีมาก | ๔ |
| มีผลการปฏิบัติราชการอยู่ในระดับดี | ๓ |
| มีผลการปฏิบัติราชการอยู่ในระดับพอใช้ | ๒ |
| มีผลการปฏิบัติราชการอยู่ในระดับปรับปรุง | ๑ |

**๒.๕.๒ มีการให้ความร่วมมือกับหน่วยงานราชการ จังหวัด อําเภอ ที่ได้ดําเนินการตามอํานาจ หน้าที่**

**เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**๑. ชื่อโครงการ** : **กิจกรรม ให้ความร่วมมือกับหน่วยตรวจสอบที่ได้ดําเนินการตามอํานาจหน้าที่เพื่อการ**

**การตรวจสอบ ควบคุม ดูแล การปฏิบัติราชการขององค์การบริหารส่วนตำบลหัวหนอง**

**๒. หลักการและเหตุผล**

องค์การบริหารส่วนตำบลหัวหนองให้ความร่วมมือกับหน่วยตรวจสอบที่ได้ดําเนินการตามอํานาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลหัวหนอง เนื่องจากเห็นความสําคัญของการตรวจสอบที่จะเป็นปัจจัยสําคัญช่วยให้การดําเนินงานตามภารกิจขององค์การบริหารส่วนตำบลหัวหนองเป็นไปอย่างมีประสิทธิภาพและประสิทธิผล ช่ วยป้องกันหรือลดความเสี่ยงจากการดําเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช. , สตง. , จังหวัด , อําเภอ) แล้ว องค์การบริหารส่วนตำบลหัวหนองยังให้ความสําคัญกับการตรวจสอบภายในด้วย โดยให้มีเจ้าหน้าที่ที่รับผิดชอบงานตรวจสอบภายในทําหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการ การให้ความร่วมมือกับสํานักงานการตรวจเงินแผ่นดิน ในการตรวจสอบบัญชีและงบการเงินประจําปี ได้มอบหมายให้หน่วยงาน ผู้เบิก/หัวหน้าหน่วยคลัง มีหน้าที่ให้คําชี้แจงและอํานวยความสะดวกแก่เจ้าหน้าที่ของสํานักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน ๔๕ วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง. แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วงก็จะดําเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน ๔๕ วัน นับจากวันที่ได้รับทราบผลการวินิจฉัยตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๓) พ.ศ. ๒๕๔๗ ในกรณีที่มีการตรวจสอบการทุจริตมีการมอบหมายให้งานสอบสวนและดําเนินการทางวินัย งานนิติการและดําเนินการทางวินัย สำนักปลัดมีหน้าที่ดําเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอํานาจหน้าที่โดยมิชอบ นอกจากนี้ยังให้ความร่วมมือกับสํานักงาน ป.ป.ช./สํานักงาน ป.ป.ช. จังหวัดที่ได้ดําเนินการตามอํานาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลหัวหนอง เพื่อความโปร่งใส และป้องกันการทุจริต และผลการบริหารงานที่ผ่านมาในรอบ ๑๐ ปี ไม่พบการทุจริตแต่อย่างใด

**๓. วัตถุประสงค์**

๓.๑ เพื่อให้เป็นมาตรการจัดการกรณีได้รับทราบหรือรับแจ้งหรือตรวจสอบพบการทุจริต

๓.๒ เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**๔. เป้าหมาย/ผลผลิต** ทุกสํานัก/กอง จัดทําข้อตกลงการปฏิบัติราชการต่อผู้บริหาร

**๕. พื้นที่ดําเนินการ** ทุกสํานัก/กอง องค์การบริหารส่วนตำบลหัวหนอง

**๖. วิธีดําเนินการ**

- ทุกสํานัก/กอง/งาน ให้ความร่วมมือกับหน่วยตรวจสอบที่ได้ดําเนินการตามอํานาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลหัวหนอง

- ปฏิบัติตามข้อทักท้วงฯ ตามระเบียบ ฯ ภายในกําหนด

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** ทุกสํานัก/กอง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ องค์การบริหารส่วนตำบลหัวหนอง มีมาตรการจัดการกรณีได้รับทราบหรือรับแจ้ง หรือตรวจสอบพบการทุจริต

๑๐.๒ องค์การบริหารส่วนตำบลหัวหนอง มีความโปร่งใส และป้องกันการทุจริตตามหลักการบริหารกิจการบ้านเมืองที่ดี

**๑. ชื่อโครงการ** : **มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**๒. หลักการและเหตุผล**

กลไกการกํากับดูแลองค์กรปกครองส่วนท้องถิ่นตามกฎหมายองค์กรปกครองส่วนท้องถิ่น แต่ละประเภทได้ให้อํานาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอําเภอกํากับดูแลให้องค์กรปกครองส่วนท้องถิ่นดําเนินกิจการเป็นไปตามกฎหมายอย่างเคร่งครัดและมีประสิทธิภาพตามอํานาจหน้าที่ที่กําหนดไว้ในกฎหมาย กลไกองค์กรอิสระเพื่อตรวจสอบการใช้อํานาจขององค์กรปกครองส่วนท้องถิ่น ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดําเนินกิจการต่าง ๆ อย่างโปร่งใสและสุจริต ซึ่งหน่วยงานทั้งสํานักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สําคัญ ดังนั้น องค์การบริหารส่วนตำบลหัวหนอง จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**๓. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**๔. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการขององค์การบริหารส่วนตำบลหัวหนอง จากหน่วยงานภาครัฐและองค์กรอิสระเป็นอย่างมีประสิทธิภาพ

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ** ให้ความร่วมมือกับหน่วยงานตรวจสอบทั้งจากผู้กํากับดูแลและองค์กรอิสระ อาทิ

- การรับการตรวจจากสํานักงานตรวจเงินแผ่นดิน

- การรับการตรวจจากคณะทํางานตรวจประเมินมาตรฐานการปฏิบัติราชการประจําปี หรือคณะทํางาน LPA จังหวัด

- การรับการตรวจจากสํานักงาน ป.ป.ท. ตามโครงการ ITA

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** ทุกสํานัก/กอง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** องค์การบริหารส่วนตำบลหัวหนอง ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลหัวหนอง จากหน่วยงานภาครัฐ และองค์กรอิสระ

**๒.๕.๓ ดําเนินการให้มีเจ้าหน้าที่ที่รับผิดชอบดําเนินการให้เป็นไปตามกฎหมาย กรณีมีเรื่องร้องเรียน**

**กล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอํานาจหน้าที่โดยมิชอบ**

**๑. ชื่อโครงการ** : **มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**๒. หลักการและเหตุผล**

ด้วยองค์การบริหารส่วนตำบลหัวหนอง มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคําร้องเรียนผ่านช่องทางต่าง ๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง ฉะนั้น เพื่อให้การดําเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทํางานรับผิดชอบการรับเรื่องร้องเรียนประจําองค์การบริหารส่วนตำบลหัวหนอง รวมถึงจัดทําคู่มือดําเนินการเรื่องร้องเรียนขององค์การบริหารส่วนตำบลหัวหนอง ขึ้น เพื่อดําเนินการมาตรการจัดการในกรณีได้รับทราบหรือรับแจ้งเรื่องร้องเรียนต่าง ๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**๓. วัตถุประสงค์**

๓.๑ เพื่อจัดให้มีเจ้าหน้าที่ผู้รับผิดชอบดําเนินการรับแจ้งเรื่องร้องเรียนต่าง ๆ

๓.๒ เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบ และหลักเกณฑ์เกี่ยวข้องอย่างถูกต้อง

**๔. เป้าหมาย/ผลผลิต** มีการมอบหมายแต่งตั้งเจ้าหน้าที่รับผิดชอบดําเนินการเกี่ยวกับเรื่องร้องเรียน

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ กําหนดผู้รับผิดชอบเรื่องร้องเรียน

๖.๒ จัดทําคู่มือดําเนินการเรื่องร้องเรียนขององค์การบริหารส่วนตำบลหัวหนอง

๖.๓ จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดําเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่าง ๆ ให้เป็นไปในทิศทางเดียวกัน โดยโปร่งใสและเป็นธรรม

๖.๔ เผยแพร่กระบวนการและขั้นตอนในการดําเนินงานเกี่ยวกับเรื่องร้องเรียนขององค์การบริหารส่วนตำบลหัวหนอง ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** เจ้าหน้าที่รับผิดชอบดําเนินการเกี่ยวกับเรื่องร้องเรียนดําเนินการจัดการเรื่องร้องเรียนขององค์การบริหารส่วนตำบลหัวหนอง ตามคู่มือดําเนินการเรื่องร้องเรียนขององค์การบริหารส่วนตำบล หัวหนอง โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบ และหลักเกณฑ์ที่เกี่ยวข้องอย่างถูกต้อง

**๑. ชื่อโครงการ** : **มาตรการ “ดําเนินการเกี่ยวกับเรื่องร้องเรียน กรณีมีบุคคลภายนอกหรือประชาชน**

**กล่าวหาเจ้าหน้าที่ขององค์การบริหารส่วนตำบลตำบลหัวหนอง ว่าทุจริตและปฏิบัติราชการตาม**

**อํานาจหน้าที่โดยมิชอบ”**

**๒. หลักการและเหตุผล**

สืบเนื่องจากคําสั่งคณะรักษาความสงบแห่งชาติ ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตประพฤติมิชอบได้กําหนดให้ทุกส่วนราชการและหน่วยงานของรัฐ กําหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ ๑๒ กันยายน ๒๕๕๗ ก็ได้กําหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติ มิชอบในภาครัฐ เป็นนโยบายสําคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลหัวหนอง จึงได้จัดทํามาตรการการดําเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลหัวหนอง ว่าปฏิบัติราชการตามอํานาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียน แนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทําการทุจริตหรือประพฤติมิชอบนอกเหนืออํานาจที่ตนมีได้อีกทางหนึ่งด้วย

**๓. วัตถุประสงค์**

๓.๑ เพื่อสร้างจิตสํานึกให้แก่พนักงานส่วนตําบล บุคลากรทางการศึกษาในองค์การบริหารส่วนตําบล พนักงานจ้างตามภารกิจ และลูกจ้างขององค์การบริหารส่วนตำบลหัวหนอง ยึดมั่นในคุณธรรมจริยธรรมที่ดี และตระหนักถึงความสําคัญของภัยของการทุจริตและประพฤติมิชอบ

๓.๒ เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**๔. เป้าหมาย**

“**เจ้าหน้าที่**” หมายถึง พนักงานส่วนตำบล บุคลากรทางการศึกษา พนักงานจ้างตามภารกิจ และลูกจ้างขององค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ดําเนินการกําหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

๖.๒ แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอํานาจหน้าที่โดยมิชอบ

๖.๓ กําหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการ ร้องเรียนให้ง่าย สะดวก และวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูลในการให้ข้อมูลที่เป็นประโยชน์แก่หน่วยงาน

๖.๔ แจ้งผลการพิจารณาให้ผู้ร้องเรียนทราบผลและความคืบหน้าของการดําเนินการภายใน ๕ วัน

**๗. ระยะเวลาดําเนินการ**  ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**ตัวชี้วัด** ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์** ภาคประชาชนมีบทบาทในการเฝ้าระวัง และติดตาม ตรวจสอบการทํางานของเจ้าหน้าที่

**มิติที่ ๓ การส่งเสริมบทบาทและการมีส่วนร่วมของภาคประชาชน**

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอํานวยความสะดวกแก่ประชาชนได้มี**

**ส่วนร่วมตรวจสอบการปฏิบัติราชการตามอํานาจหน้าที่ขององค์กรปกครองส่วนท้องถิ่นได้ทุกขั้นตอน**

**๓.๑.๑ จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**๑. ชื่อโครงการ** : **มาตรการ “ปรับปรุงศูนย์ข้อมูลข่าวสารขององค์การบริหารส่วนตำบลหัวหนอง**

**ให้มีประสิทธิภาพมากยิ่งขึ้น”**

**๒. หลักการและเหตุผล**

ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกําหนดไว้ให้ประชาชน เข้าตรวจดูได้ ณ ที่ทําการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดําเนินการต่า งๆ ของรัฐ ดังนั้น เพื่อให้การดําเนินการดังกล่าวเป็นไปตามที่กฎหมายกําหนด องค์การบริหารส่วนตำบลหัวหนอง จึงได้ให้มีสถานที่สําหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลหัวหนอง ให้บริการ ณ ศูนย์บริการร่วมองค์การบริหารส่วนตำบลหัวหนอง โดยมีงานศูนย์บริการข้อมูลฝ่ายประชาสัมพันธ์ สำนักปลัด เป็นผู้รับผิดชอบข้อมูลข่าวสารต่าง ๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**๓. วัตถุประสงค์**

๓.๑ เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้อง และไม่บิดเบือนข้อเท็จจริง

๓.๒ เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลหัวหนอง

**๔. เป้าหมาย/ผลผลิต** ศูนย์ข้อมูลข่าวสารองค์การบริหารส่วนตำบลตำบลหัวหนอง จํานวน ๑ แห่ง

**๕. พื้นที่ดําเนินการ** ณ ศูนย์ข้อมูลข่าวสารขององค์การบริหารส่วนตำบลหัวหนอง (ภายในศูนย์บริการร่วม องค์การบริหารส่วนตำบลหัวหนอง)

**๖. วิธีดําเนินการ**

๖.๑ มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

๖.๒ มีการแต่งตั้งเจ้าหน้าที่ผู้รับผิดชอบเป็นปัจจุบัน

๖.๓ มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคํานวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กําหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กําหนด

๖.๔ มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. ๒๕๔๐

๖.๕ มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. ๒๕๔๐

๖.๖ มีบริการอินเตอร์เน็ตสําหรับให้บริการประชาชนทั่วไป

๖.๗ มีการจัดเก็บสถิติผู้มารับบริการและสรุปผลเสนอผู้บริหาร

**๗. ระยะเวลาดําเนินการ** ปีงบประมาณ พ.ศ. ๒๕๖๑-๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนศูนย์ข้อมูลข่าวสารขององค์การบริหารส่วนตำบลหัวหนอง

**๑. ชื่อโครงการ** : **กิจกรรม“การออกระเบียบจัดตั้งศูนย์ข้อมูลข่าวสารขององค์การบริหารส่วนตำบล**

**หัวหนอง”**

**๒. หลักการและเหตุผล**

อาศัยอํานาจตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งบัญญัติไว้ว่าภายใต้บังคับ มาตรา ๑๔ และมาตรา ๑๕ หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกําหนด และเพื่อให้เป็นไปตามพระราชบัญญัติการบริหาราชการที่ดี พ.ศ. ๒๕๔๖ เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**๓. วัตถุประสงค์**

๓.๑ เพื่อให้เป็นไปตามกฎหมาย จึงจัดทําระเบียบองค์การบริหารส่วนตำบลหัวหนอง ว่าด้วยข้อมูลข่าวสารของราชการ พ.ศ. ๒๕๕๖ และประกาศองค์การบริหารส่วนตำบลหัวหนอง เรื่อง ค่าธรรมเนียมการทําสําเนาและการรับรองสําเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลหัวหนอง ขึ้น

๓.๒ เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จําหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้

๓.๓ เพื่ออํานวยความสะดวกให้กับประชาชนในการจัดระบบข้อมูลข่าวสาร ดังนี้

๓.๑ ข้อมูลข่าวสารที่ลงพิมพ์ในราชกิจจานุเบกษา

๓.๒ ข้อมูลข่าวสารที่ต้องจัดไว้ให้ประชาชนตรวจดูได้

๓.๓ ข้อมูลข่าวสารอื่น

๓.๔ ข้อมูลข่าวสารส่วนบุคคล

**๔. เป้าหมาย**

๔.๑ จัดเตรียมสถานที่จัดตั้งศูนย์ข้อมูลข่าวสารของราชการ จํานวน ๑ แห่ง

๔.๒ ระเบียบองค์การบริหารส่วนตำบลหัวหนอง ว่าด้วยข้อมูลข่าวสารของราชการ พ.ศ. ๒๕๕๕ จํานวน ๑ ชุด

๔.๓ ประกาศองค์การบริหารส่วนตำบลหัวหนอง เรื่อง ค่าธรรมเนียมการทําสําเนาและการับรองสําเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลหัวหนอง จํานวน ๑ ฉบับ

๔.๔ แบบคําร้องขอตรวจดูข้อมูลข่าวสาร จํานวน ๑ ฉบับ

**๕. พื้นที่ดําเนินการ** ภายในองค์การบริหารส่วนตำบลหัวหนอง

**๖. วิธีการดําเนินงานโครงการ**

๖.๑ จัดทําบันทึกขออนุมัติจัดตั้งศูนย์ข้อมูลข่าวสารของราชการ

๖.๒ เมื่ออนุมัติแล้ว แจ้งเวียนทราบภายในทุกส่วนราชการ

๖.๓ จัดทําร่างระเบียบ ฯ ว่าด้วยข้อมูลข่าวสารของราชการ พ.ศ. ๒๕๕๕ เสนอต่อผู้บริหารเพื่อพิจารณาอนุมัติ

๖.๔ จัดทําร่างประกาศ ฯ เรื่อง ค่าธรรมเนียมการทําสําเนาและการรับรองสําเนาข้อมูลข่าวสาร เสนอต่อผู้บริหารเพื่อพิจารณาอนุมัติ

๖.๕ จัดทําร่างแบบคําร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

๖.๖ จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกําหนด

**๗. ระยะเวลาและสถานที่ดําเนินการ**  เริ่มตั้งแต่เดือนสิงหาคม เป็นต้นไป ณ สํานักงานองค์การบริหารส่วนตำบลหัวหนอง

**๘. งบประมาณ** ไม่ใช้งบประมาณ

**๙. หน่วยงานที่รับผิดชอบ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ มีการจัดตั้งศูนย์ข้อมูลข่าวสารของราชการองค์การบริหารส่วนตำบลหัวหนอง ณ สํานักงานองค์การบริหารส่วนตำบลหัวหนอง

๑๐.๒ มีการจัดระบบข้อมูลข่าวสารที่ครบถ้วนไว้สําหรับอํานวยความสะดวกให้กับประชาชน

๑๐.๓ มีประชาชนขอตรวจดูข้อมูลข่าวสารทางราชการ

**๑. ชื่อโครงการ** : **กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. ๒๕๔๐”**

**๒. หลักการและเหตุผล**

คุณธรรม จริยธรรม เป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดี และส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใส การทํางานที่จําเป็นต้องมีในทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทํางานคือการเปิดเผยข้อมูลข่าวสารตามที่รัฐธรรมนูญแห่งราชอาณาจักรไทย พ.ศ. ๒๕๔๐ มาตรา ๕๘ บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ. ๒๕๔๐ ได้ระบุหลักการและ เหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดําเนินการต่าง ๆ ของรัฐเป็นสิ่งจําเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น การเปิดเผยข้อมูลข่าวสารขององค์การบริหารส่วนตำบลหัวหนอง ให้ประชาชนรับรู้อย่างถูกต้อง รวดเร็วจากการทํางานที่มีประสิทธิภาพ จึงเป็นสิ่งที่จําเป็นอย่างยิ่งซึ่งสอดคล้องกับแผนการดําเนินงานขององค์การบริหารส่วนตำบลหัวหนอง ดังนั้น เพื่อเสริมสร้างให้องค์การบริหารส่วนตำบลหัวหนอง มีความโปร่งใสในการทํางานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นําความโปร่งใสสู่องค์กร เพื่อให้บุคลากรขององค์การบริหารส่วนตำบลและตัวแทนหมู่บ้านได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างองค์การบริหารส่วนตำบลกับภาคประชาชนให้มีความเข้มแข็งยิ่งขึ้น

**๓. วัตถุประสงค์**

เพื่อให้ผู้เข้าร่วมกิจกรรมตระหนักถึงความสําคัญของการมีคุณธรรม จริยธรรม และความโปร่งใสในการทํางาน และมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐

**๔. เป้าหมาย/ผลผลิต** ผู้เข้าร่วมอบรม จํานวน ๗๐ คน (ตัวแทนสํานัก/กอง จํานวน ๑๐ คน , ตัวแทนหมู่บ้าน จํานวน ๖๐ คน) ผลการเรียนรู้เฉลี่ย ร้อยละ ๘๐ ผู้เข้าร่วมกิจกรรมมีความพึงพอใจ ร้อยละ ๘๐

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

ขั้นตอนที่ ๑ สํารวจความต้องการอบรม

ขั้นตอนที่ ๒ ออกแบบหลักสูตร

ขั้นตอนที่ ๓ ดําเนินกิจกรรม

ขั้นตอนที่ ๔ วัดผลความรู้

ขั้นตอนที่ ๕ ติดตามและประเมินผล

**๗. ระยะเวลาดําเนินการ** ปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนผู้เข้าร่วมอบรม ร้อยละของผลการเรียนรู้เฉลี่ย ร้อยละความพึงพอใจของผู้เข้าร่วมกิจกรรม

**๓.๑.๒ มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน**

**การจัดหาพัสดุ การคํานวณราคากลาง รายงานผลการปฏิบัติงาน เป็นไปตามหลักเกณฑ์**

**วิธีการที่กฎหมาย ระเบียบ กฎข้อบังคับ ที่กําหนดให้องค์กรปกครองส่วนท้องถิ่นต้องเผยแพร่ให้**

**ประชาชนทราบและ ตรวจสอบได้**

**๑. ชื่อโครงการ** : **มาตรการ “เผยแพร่ข้อมูลข่าวสารที่สําคัญและหลากหลาย”**

**๒. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ และมาตรา ๙ กําหนดให้หน่วยงานของรัฐจะต้องจัดให้มีการเผยแพร่ข้อมูลที่สําคัญ ๆ ของหน่วยงาน เช่น โครงสร้างและการจัดองค์กร อํานาจหน้าที่ แผนงาน โครงการ และอื่น ๆ ดังนั้น องค์การบริหารส่วนตำบลหัวหนอง จึงได้จัดทํามาตรการ “เผยแพร่ข้อมูลข่าวสารที่สําคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอํานาจหน้าที่และเข้าถึงข้อมูลตามภารกิจหลักขององค์การบริหารส่วนตำบลหัวหนอง ได้ง่ายและสะดวกมากขึ้น

**๓. วัตถุประสงค์**

๓.๑ เพื่อให้มีการเผยแพร่ข้อมูลข่าวสารที่สําคัญและเข้าถึงง่าย

๓.๒ เพื่อให้มีการเผยแพร่ข้อมูลข่าวสารที่หลากหลาย

๓.๓ เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**๔. เป้าหมาย/ผลผลิต** มีข้อมูลประเภทต่าง ๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า ๑๐ ประเภทขึ้นไป

**๕. พื้นที่ดําเนินการ** พื้นที่ทั้งในและนอกเขตองค์การบริหารส่วนตำบลหัวหนอง

**๖. วิธีดําเนินการ** จัดให้มีข้อมูลข่าวสารประเภทต่าง ๆ เผยแพร่ให้ประชาชนทั้งในและนอกพื้นที่ ได้แก่

- แผนพัฒนาท้องถิ่น

- งบประมาณรายจ่ายประจําปี

- แผนการดําเนินงาน

- แผนอัตรากําลัง

- แผนการจัดหาพัสดุ

- ประกาศสอบราคา/ประกวดราคา

- สรุปผลการจัดซื้อจัดจ้าง

- ข้อมูลรายรับและรายจ่าย

- งบแสดงฐานะทางการเงิน

- รายงานการประชุมคณะผู้บริหารท้องถิ่น

- รายงานผลการปฏิบัติงานประจําปี

- รายงานผลคะแนนการประเมินมาตรฐานการปฏิบัติราชการ

- ผลสํารวจความพึงพอใจของประชาชน

**๗. ระยะเวลาดําเนินการ** ปีงบประมาณ พ.ศ. ๒๕๖๑ - ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** สำนักปลัด กองคลัง กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนข้อมูลข่าวสารที่ได้รับการเผยแพร่

**๑. ชื่อโครงการ** : **กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของ**

**เทศบาล และการรับ เรื่องร้องเรียนเกี่ยวกับการเงินการคลัง”**

**๒. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่าง ๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูลข่าวสารในการดําเนินกิจกรรมต่าง ๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**๓. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐ เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติ มิชอบในภาครัฐให้มีความเข้มแข็งเพื่อให้มีระบบ และกลไก ในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**๔. เป้าหมาย/ผลผลิต** ประชาชนภายในเขตองค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจําปี และการจัดซื้อจัดจ้าง จัดหาพัสดุต่าง ๆ รวมถึงการประชาสัมพันธ์เกี่ยวกับการชําระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลหัวหนอง และปิดประกาศข้อมูลดังกล่าวที่บอร์ดประชาสัมพันธ์องค์การบริหารส่วนตำบลหัวหนอง

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ประชาชนได้รับรู้ข้อมูลข่าวสารที่สําคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบลหัวหนอง ทําให้ลดการทุจริตและประพฤติมิชอบ มีความโปร่งใสในการปฏิบัติงาน

**๓.๑.๓ มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมี**

**ส่วนร่วมตรวจสอบของประชาชน**

**๑. ชื่อโครงการ** : **มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วน**

**ตำบลหัวหนอง”**

**๒. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ และมาตรา ๙ กําหนดให้หน่วยงานของรัฐจะต้องจัดให้มีการเผยแพร่ข้อมูลที่สําคัญ ๆ ของหน่วยงาน เช่น โครงสร้างและการจัดองค์กร อํานาจหน้าที่ แผนงาน โครงการ และอื่น ๆ ดังนั้น องค์การบริหารส่วนตำบลหัวหนอง จึงได้ตระหนักและเห็นความสําคัญของการเผยแพร่ข้อมูลที่สําคัญ ๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทําการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่าง ๆ โทรทัศน์ วิทยุ สื่ออิเล็กทรอนิกส์อื่น ๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอํานาจหน้าที่ และเข้าถึงข้อมูลตามภารกิจหลักขององค์การบริหารส่วนตำบลหัวหนอง ได้ง่ายและสะดวกมากขึ้น

**๓. วัตถุประสงค์**

๓.๑ เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

๓.๒ เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

๓.๓ เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**๔. เป้าหมาย/ผลผลิต** ช่องทางในการเผยแพร่ข้อมูลข่าวสารของหน่วยงาน จํ านวนไม่น้อยกว่า ๗ ช่องทาง  **๕. พื้นที่ดําเนินการ** พื้นที่ทั้งในและนอกเขตองค์การบริหารส่วนตำบลหัวหนอง

**๖. วิธีดําเนินการ** จัดให้มีและเผยแพร่ข้อมูลข่าวสารในช่องทางที่เป็นการอํานวยความสะดวกแก่ประชาชน ได้แก่

- บอร์ดหน้าสํานักงานองค์การบริหารส่วนตำบลหัวหนอง

- บอร์ดประชาสัมพันธ์ขององค์การบริหารส่วนตำบลหัวหนอง ร้านค้าชุมชนตามชุมชน/หมู่บ้าน

- ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่

- ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจําและให้ประชาชนสืบค้นได้เอง

- จัดส่งเอกสารเผยแพร่รายงานประจําปี

- ประชาสัมพันธ์ข้อมูลการดําเนินงานขององค์กรปกครองส่วนท้องถิ่น ผ่านสื่อมวลชน/การจัดแถลงข่าว

- หนังสือพิมพ์หรือวิทยุท้องถิ่น

- ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดําเนินงานขององค์กรปกครองส่วนท้องถิ่น

- รายการ TV

- รายการทาง Youtube ออนไลน์

**๗. ระยะเวลาดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด กองคลัง กองช่าง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** จํานวนช่องทางในการเผยแพร่ข้อมูลข่าวสารของหน่วยงาน

**๑. ชื่อโครงการ : โครงการสื่อประชาสัมพันธ์**

**๒. หลักการและเหตุผล/ที่มาของมาตรการ**

ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่าง ๆ ก้าวหน้าไปมากเครื่องมือสื่อสารอิเล็กทรอนิกส์ต่าง ๆ ที่ทันสมัย และมีประสิทธิภาพสูง การนําเอาเทคโนโลยีต่าง ๆ เข้ามาใช้ในการดําเนินงานผ่านสื่อการประชาสัมพันธ์ เพื่อให้บรรลุผลสําเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้น ๆ หรือช่วงระยะเวลาอันจํากัดนั้นเป็นเรื่องที่ต้อง ปูพื้นฐานสร้างความน่าเชื่อถือ และน่าสนใจให้กับกิจกรรม/โครงการขององค์การบริหารส่วนตำบลให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่าง ๆ ได้ชัดเจนถูกต้อง ฉะนั้นการสร้าง ความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจขององค์การบริหารส่วนตำบล จึงจําเป็นต้องพิจารณาในการเลือกสื่อให้เหมาะสมกับสภาวการณ์นั้น ๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสําคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใส และยุติธรรม

**๓. วัตถุประสงค์**

๓.๑ เพื่อประชาสัมพันธ์การดําเนินงานขององค์การบริหารส่วนตำบลให้ประชาชนได้รับทราบโดยผ่านทางสื่อประเภทต่าง ๆ ได้แก่ สื่อสิ่งพิมพ์ , สื่อวิทยุ , โทรทัศน์ , สื่อ Social network ผ่านทางจดหมายอิเล็กทรอนิกส์

๓.๒ เพื่อสร้างจิตสํานึกให้เกิดการเรียนรู้ รับรู้ และเข้าใจในภารกิจการปฏิบัติงานขององค์การบริหารส่วนตำบลอย่างถูกต้องและโปร่งใส

๓.๓ เพื่อส่งเสริมให้ประชาชนมีส่วนร่วมและรับผิดชอบในภารกิจขององค์การบริหารส่วนตำบล

๓.๔ เพื่อให้เกิดความหวงแหนและภาคภูมิใจในท้องถิ่นของตน

๓.๕ เพื่อนําเสนอผลงาน/โครงการโดดเด่น ให้เป็นที่ทราบกันอย่างแพร่หลาย

๓.๖ เพื่อความสัมพันธ์ที่ดีและเชื่อมความสามัคคีระหว่างองค์การบริหารส่วนตำบล สื่อมวลชน และประชาชน

**๔. เป้าหมาย** เพื่อผลิตสื่อประชาสัมพันธ์เผยแพร่ภารกิจขององค์การบริหารส่วนตำบลหัวหนอง ให้แก่ประชาชนโดยทั่วไปอย่างกว้างขวาง

๔.๑ จัดทําวารสารรายงานประจําปี เพื่อรวบรวมภารกิจ การดําเนินงานขององค์การบริหารส่วนตำบล

๔.๒ จัดทําวารสารแถลงผลงานคณะผู้บริหาร

๔.๓ จัดทําแผ่นพับประชาสัมพันธ์องค์การบริหารส่วนตำบล และคู่มือการให้บริการประชาชน

๔.๔ จัดทํา Presentation นําเสนอผลงานกิจกรรม/โครงการขององค์การบริหารส่วนตำบล

๔.๕ จัดทําภาพเคลื่อนไหว/ภาพยนตร์

๔.๖ จัดทําคู่มือสําหรับประชาชน

๔.๗ จัดแถลงข่าวสื่อมวลชน

๔.๘ จัดงานเลี้ยงขอบคุณสื่อมวลชน

๔.๙ จัดทําของที่ระลึก

๔.๑๐ รถโฆษณาเคลื่อนที่

๔.๑๑ ป้ายประชาสัมพันธ์

๔.๑๒ จดหมายอิเล็กทรอนิกส์

๔.๑๓ จัดทํา spot

๔.๑๔ เสียงตามสาย

๔.๑๕ อื่นๆ

**๕. พื้นที่ดําเนินการ** ในเขตองค์การบริหารส่วนตำบลหัวหนอง

**๖. วิธีดําเนินการ**

๖.๑ เสนออนุมัติโครงการ

๖.๒ ดําเนินการประชุม

๖.๓ มอบหมายงาน/จัดทําการร่วมนําเสนอร่างรูปแบบ

๖.๔ ผลิตสื่อประเภทต่าง ๆ เพื่อให้เกิดการเรียนรู้อย่างเหมาะสมตามภารกิจขององค์การบริหารส่วนตำบล

๖.๕ ติดตามและประเมินผลโครงการ

**๗. ระยะเวลาดําเนินการ** ปีงบประมาณ พ.ศ. ๒๕๖๑ - ๒๕๖๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

- ใช้แบบสอบถามความพึงพอใจในการดําเนินงานขององค์การบริหารส่วนตำบลหัวหนอง ซึ่งออกแบบโดยคณะกรรมการติดตามและประเมินผลแผนพัฒนาองค์การบริหารส่วนตำบลหัวหนอง เป็นตัวชี้วัด โดยกําหนดตัวชี้วัด ดังนี้

- ประชาชนได้รับทราบเข้าใจถึงบทบาท ภารกิจขององค์การบริหารส่วนตำบล และมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ ๖๐

**๓.๒ การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**๓.๒.๑ มีกระบวนการรับฟังความคิดเห็นของประชาชน ในการดําเนินกิจการตามอํานาจหน้าที่ของ**

**องค์กรปกครองส่วนท้องถิ่น โดยเฉพาะการดําเนินกิจการที่จะมีผลกระทบต่อความเป็นอยู่ และ**

**สุขอนามัย ของประชาชนในท้องถิ่น**

**๑. ชื่อโครงการ** : **โครงการจัดประชาคมแผนชุมชน**

**๒. หลักการและเหตุผล/ที่มาของโครงการ**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทํางานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทํา ทบทวน ปรับปรุงแผน ชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่น นําแผนชุมชนสู่การปฏิบัติ ซึ่งเป็นกลไกสําคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน องค์การบริหารส่วนตำบลหัวหนอง ได้ดําเนินการจัดโครงการประชุมประชาคมแผนแม่บทชุมชน ประจําปีงบประมาณ ๒๕๖๑ เพื่อนํามาบรรจุไว้ในแผนพัฒนาสี่ปีขององค์การบริหารส่วนตำบลหัวหนอง ประจําปี พ.ศ. ๒๕๖๑ – ๒๕๖๔ รวมถึงการนําเข้าบรรจุไว้ในร่างข้อบัญญัติงบประมาณขององค์การบริหารส่วนตำบลหัวหนองในปีถัดไป งานพัฒนาชุมชน องค์การบริหารส่วนตำบลหัวหนอง จึงได้จัดให้มีโครงการประชุมประชาคมแผนแม่บทชุมชนประจําปี ขึ้น

**๓. วัตถุประสงค์**

๓.๑ เพื่อจัดเก็บข้อมูลพื้นฐานที่เป็นมาตรฐานสามารถนําไปใช้ประโยชน์ในการจัดทําแผนชุมชนและวางแผนพัฒนาท้องถิ่น

๓.๒ เพื่อระดมความคิดเห็นและกําหนดแนวทางการแก้ไขปัญหาของผู้นําชุมชน

๓.๓ เพื่อให้ได้แผนงานโครงการของชุมชน นํามาบรรจุไว้ในแผนพัฒนาสี่ปีขององค์การบริหารส่วนตำบล

๓.๔ เพื่อรับทราบปัญหาและความต้องการที่แท้จริงของประชาชน

๓.๕ เพื่อฝึกให้ประชาชนได้ร่วมกระบวนการ ร่วมคิด ร่วมทํา ร่วมแก้ปัญหา และส่งเสริมระบอบประชาธิปไตยแบบมีส่วนร่วม

๓.๖ เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**๔. เป้าหมาย/ผลผลิต**

จัดเก็บข้อมูลพื้นฐานหมู่บ้าน และจัดให้มีประชุมเวทีประชาคม จํานวน ๖ หมู่บ้าน ในเขตองค์การบริหารส่วนตำบลหัวหนอง สําหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนํามาบรรจุไว้ในแผนพัฒนาสี่ปีขององค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ เสนอขออนุมัติโครงการ

๖.๒ ประสานชุมชนเพื่อคัดเลือกผู้จัดเก็บข้อมูลพื้นฐาน

๖.๓ ประสานวิทยากร และหน่วยงานที่เกี่ยวข้อง

๖.๔ จัดประชุมชี้แจงทําความเข้าใจ

๖.๕ ดําเนินการจัดเก็บข้อมูลพื้นฐาน , ตรวจสอบข้อมูล , ทําการบันทึกและประมวลผลข้อมูล

๖.๖ จัดประชุมผู้นําชุมชนและเวทีประชาคมตามตารางที่กําหนด

๖.๗ จัดประชุมเพื่อพิจารณาร่างแผนชุมชน

๖.๘ จัดทําแผนชุมชนเพื่อส่งให้กองวิชาการ ฯ และหน่วยงานที่เกี่ยวข้อง

๖.๙ ประเมินผล และรายงานผลให้ผู้บริหารทราบ

**๗. ระยะเวลาดําเนินการ** จัดเวทีประชุมประชาคมหมู่บ้าน และจัดให้มีการพิจารณาร่างแผนชุมชน จํานวน ๖ ระหว่างเดือนมกราคม – กุมภาพันธ์ ๒๕๖๑ - ๒๕๖๔

**๘. งบประมาณดําเนินการ** ๑๐,๐๐๐ บาท

**๙. ผู้รับผิดชอบ** งานพัฒนาชุมชน องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ มีข้อมูลพื้นฐานชุมชนที่ได้มาตรฐานสําหรับใช้ในการวางแผนพัฒนาชุมชนและพัฒนาท้องถิ่น

๑๐.๒ ได้รับทราบปัญหาและความต้องการที่แท้จริงของประชาชนในแต่ละหมู่บ้าน

๑๐.๓ ได้แผนงานโครงการของหมู่บ้าน เพื่อนํามาบรรจุไว้ในแผนพัฒนาสี่ปีองค์การบริหารส่วนตำบล

๑๐.๔ ประชาชนได้แสดงความคิดเห็นและร่วมกันแก้ไขปัญหาของหมู่บ้าน

๑๐.๕ ประชาชนได้เข้ามามีส่วนร่วมในการตัดสินใจตามระบอบประชาธิปไตย

๑๐.๖ ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**๑. ชื่อโครงการ** : **การดําเนินงานศูนย์รับเรื่องราวร้องทุกข์องค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่าง ๆ ที่อยู่ในอํานาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสําคัญ ดังนั้น เพื่อให้การดําเนินงานด้านบริการเป็นไปอย่างต่อเนื่องและเป็นการอํานวยความสะดวกและตอบสนองความต้องการขององค์การบริหารส่วนตำบล หัวหนอง จึงมีการจัดตั้งศูนย์รับเรื่องราวร้องทุกข์เพื่อไว้สําหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่าง ๆ

**๓. วัตถุประสงค์**

๓.๑ เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนํามาเป็นข้อมูลในการทําแผนงานโครงการแก้ไขปัญหาต่อไป

๓.๒ เพื่ออํานวยความสะดวกแก่ประชาชนที่มาติดต่อราชการ ณ สํานักงานองค์การบริหารส่วนตำบลหัวหนอง

๓.๓ เพื่อเสริมสร้างความสัมพันธ์อันดีระหว่างบุลากรขององค์การบริหารส่วนตำบลกับประชาชนในพื้นที่

**๔. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรําคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดําเนินการแล้วเสร็จภายในระยะเวลาที่กําหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหา และผลกระทบใด ๆ ที่อาจจะเกิดขึ้นตามมาได้

**๕. วิธีดําเนินการ**

๕.๑ จัดทําคําสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

๕.๒ เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

๕.๓ นําเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจําเป็นและเร่งด่วน

๕.๔ แจ้งผลการปฏิบัติงานให้ผู้ร้องทราบ

**๖. ระยะเวลาดําเนินการ** ให้บริการในวัน เวลาราชการวันจันทร์ – วันศุกร์ ตั้งแต่เวลา ๐๘.๓๐ น. – ๑๖.๓๐ น. โดยช่องทางร้องทุกข์/ ร้องเรียน ดังนี้

๖.๑ สํานักงานองค์การบริหารส่วนตำบลหัวหนอง

๖.๒ ทางโทรศัพท์หมายเลข ๐๔๓-๒๗๒๒๕๘ ทางโทรสารหมายเลข ๐๔๓ – ๒๗๔๘๖๓

๖.๓ ทางเว็บไซต์

๖.๔ ทางไปรษณีย์

**๗. งบประมาณดําเนินการ** จำนวน ๔,๐๐๐ บาท

**๘. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๙. ตัวชี้วัด/ผลลัพธ์**

๙.๑ มีสถิติจํานวนเรื่องร้องทุกข์/ร้องเรียน ประจําสัปดาห์/ประจําเดือน ทําให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดําเนินงานขององค์การบริหารส่วนตำบลหัวหนอง

๙.๒ สามารถดําเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

๙.๓ แจ้งผลการดําเนินการให้ผู้ร้องเรียนทราบภายใน ๑๕ วัน

**๓.๒.๒ มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**๑. ชื่อโครงการ** : **มาตรการกําหนดขั้นตอน/กระบวนการเรื่องร้องเรียน (งานสาธารณสุข)**

**๒. หลักการและเหตุผล/ที่มาของโครงการ**

ศูนย์บริการสาธารณสุของค์การบริหารส่วนตำบลหัวหนอง เป็นหน่วยบริการด้านสาธารณสุข ในการให้บริการแก่ประชาชนแบบองค์รวมผสมผสานและต่อเนื่อง สามารถตอบสนองความต้องการของประชาชนทั้งในด้านการรักษาพยาบาลและการส่งเสริมสุขภาพ และการป้องกันโรค เพื่อมุ่งเน้นให้ประชาชนได้รับบริการที่มีมาตรฐานอย่างเท่าเทียมกัน ทั่วถึงเสมอภาคตามรัฐธรรมนูญของประเทศไทย การแสดงความคิดเห็นของประชาชน เป็นกลไกหนึ่งในการนํามาพัฒนาปรับปรุงบริการให้ดียิ่งขึ้น รวมทั้งเป็นช่องทางที่เปิดให้ประชาชนได้มีส่วนร่วม และได้รับบริการที่มีความเท่าเทียมและโปร่งใส

**๓. วัตถุประสงค์**

๓.๑ เพื่อเป็นช่องทางในการรับเรื่องร้องเรียน หรือรับความคิดเห็น ข้อเสนอแนะจากประชาชน

๓.๒ เพื่อให้ประชาชนได้ทราบขั้นตอน และกระบวนการในการร้องเรียน

**๔. เป้าหมาย/ผลผลิต** มีช่องทางและกําหนดขั้นตอนกระบวนการในการร้องเรียน

**๕. พื้นที่ดําเนินการ** ศูนย์บริการสาธารณสุข องค์การบริหารส่วนตำบลหัวหนอง

**๖. วิธีดําเนินการ** จัดทําขั้นตอนกระบวนการ และช่องทางในการรับเรื่องร้องเรียนจากประชาชน ได้แก่

- กล่องรับความคิดเห็นติดตั้งไว้ ณ ศูนย์บริการสาธารณสุของค์การบริหารส่วนตำบลหัวหนอง

- ผ่านเว็บไซต์องค์การบริหารส่วนตำบลหัวหนอง

**๗. ระยะเวลาดําเนินการ** ตุลาคม ๒๕๖๑ – กันยายน ๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบ** ศูนย์บริการสาธารณสุ ของค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ประชาชนได้รับทราบขั้นตอน กระบวนการ และแสดงความคิดเห็นผ่านช่องทางในการรับเรื่องร้องเรียน

**๑. ชื่อโครงการ** : **โครงการองค์การบริหารส่วนตำบลหัวหนองเคลื่อนที่**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่าง ๆ ที่อยู่ในอํานาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสําคัญ ดังนั้น เพื่อให้การดําเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทํา โครงการองค์การบริหารส่วนตำบลหัวหนองเคลื่อนที่ เพื่อสํารวจความต้องการของประชาชนตามครัวเรือนว่าต้องการให้องค์การบริหารส่วนตำบล หัวหนองดําเนินการให้บริการในด้านใดบ้าง และให้บริการงานด้านต่าง ๆ ซึ่งอยู่ในอํานาจหน้าที่อาจดําเนินการด้วยตนเองหรือร่วมมือกับองค์กรเอกชน โดยเน้นให้บริการฟรีแก่ประชาชนหรือหากจําเป็นต้องคิดว่าบริการ ก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุด ร่วมกับการประชุมเวทีประชาคมทําแผนพัฒนาชุมชน

**๓. วัตถุประสงค์**

๓.๑ เพื่ออํานวยความสะดวกแก่ประชาชนโดยไม่ต้องเดินทางมารับบริการ ณ องค์การบริหารส่วนตำบลหัวหนอง ซึ่งอาจเสียค่าใช้จ่าย หรือเสียเวลาเพิ่มขึ้น

๓.๒ เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนํามาเป็นข้อมูลในการทําแผนงาน / โครงการแก้ไขปัญหาต่อไป

๓.๓ เพื่อเสริมสร้างความสัมพันธ์อันดีระหว่างบุคลากรขององค์การบริหารส่วนตำบลหัวหนองกับประชาชนในพื้นที่

**๔. เป้าหมาย/ผลลัพธ์**

นํางานบริการในหน้าที่ของทุกส่วนงานขององค์การบริหารส่วนตำบล ออกไปให้บริการแก่ประชาชนหมุนเวียนชุมชนต่าง ๆ ในเขตองค์การบริหารส่วนตำบล ทั้งหมด ร่วมกับการประชุมเวทีประชาคมทําแผนพัฒนาชุมชน

**๕. พื้นที่ดําเนินการ**

กําหนดให้ออกองค์การบริหารส่วนตำบลหัวหนองเคลื่อนที่ร่วมกับการประชุมเวทีประชาคม ทําแผนพัฒนาชุมชน ในเขตองค์การบริหารส่วนตำบลหัวหนอง โดยแบ่งเป็นแต่ละหมู่บ้าน

**๖. วิธีดําเนินการ**

๖.๑ จัดทําร่างโครงการเสนอคณะผู้บริหารพิจารณาอนุมัติ

๖.๒ จัดหางบประมาณเพื่อสนับสนุนโครงการให้บรรลุผลตามเป้าหมาย

๖.๓ ประสานงานกับทุกสำนัก/กอง เพื่อคัดเลือกกิจกรรมและงานในหน้าที่ที่จะนําไปให้บริการแก่ประชาชน ทั้ง ๖ หมู่บ้าน

๖.๔ กําหนดสถานที่ วัน เวลา ในการออกให้บริการเคลื่อนที่ (ร่วมกับงานพัฒนาชุมชนในการประชาคมทําแผนพัฒนาชุมชน)

๖.๕ ประสานงานกับทุกส่วนการงาน

๖.๖ ประชาสัมพันธ์ให้ประชาชนทราบล่วงหน้าทางเสียงตามสาย และรถประชาสัมพันธ์เคลื่อนที่

๖.๗ นํากิจกรรมงานในหน้าที่ออกบริการประชาชน

๖.๘ ประเมินผลการปฏิบัติงาน

**๗. ระยะเวลาดําเนินการ** กําหนดออกให้องค์การบริหารส่วนตำบลหัวหนองเคลื่อนที่ร่วมกับการประชุมเวทีประชาคมทําแผนพัฒนาชุมชน ในเดือนมกราคม – กุมภาพันธ์ ของทุกปี

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ มีสถิติจํานวนประชาชนทุกหมู่บ้านที่อยู่ในเขตองค์การบริหารส่วนตำบลหัวหนอง ซึ่งได้เข้าร่วมโครงการ ฯ ได้รับบริการที่สะดวก รวดเร็ว ประหยัด พร้อมทั้งได้รับทราบนโยบายต่างๆ ขององค์การบริหารส่วนตำบลหัวหนองอย่างทั่วถึง

๑๐.๒ ประชาชนทุกชุมชนที่อยู่ในเขตองค์การบริหารส่วนตำบลหัวหนอง มีโอกาสได้แสดงความคิดเห็นโดยมีเจ้าหน้าที่ขององค์การบริหารส่วนตำบลหัวหนองร่วมรับฟัง ทั้งในเรื่องการดําเนินงานขององค์การบริหารส่วนตำบลหัวหนอง และความต้องการด้านสาธารณูปโภคของประชาชน

**๓.๒.๓ มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับ**

**เรื่อง ระยะเวลา และผลการดําเนินการเกี่ยวกับเรื่องร้องเรียน/ร้องทุกข์**

**๑. ชื่อโครงการ : มาตรการแก้ไขเหตุเดือดร้อนรําคาญ ด้านการสาธารณสุขและสิ่งแวดล้อม**

**๒. หลักการและเหตุผล/ที่มาของโครงการ**

งานสาธารณสุขและสิ่งแวดล้อม องค์การบริหารส่วนตำบลหัวหนอง เป็นส่วนงานที่มีอํานาจหน้าที่โดยตรงในการดูแลด้านการสาธารณสุขและสิ่งแวดล้อมให้แก่ประชาชน ตามพระราชบัญญัติการสาธารณสุข พ.ศ. ๒๕๓๕ ซึ่งมุ่งเน้นการบริการให้ประชาชนอยู่ในสภาพสิ่งแวดล้อมที่ดีเอื้อต่อการดํารงชีวิตได้อย่างปกติสุข ดังนั้น เมื่อมีกรณีการแจ้งเรื่องราวหรือร้องทุกข์อันมีลักษณะที่เกี่ยวข้องกับสภาพสิ่งแวดล้อมที่มีเหตุเดือดร้อนรําคาญ เช่น กลิ่นเหม็น เสียงดัง งานสาธารณสุขและสิ่งแวดล้อมจึงมีหน้าที่เร่ง ดําเนินการตรวจสอบและแก้ไขเหตุเดือดร้อนรําคาญนั้นเพื่อแก้ไขปัญหาให้ประชาชนโดยเร็ว

**๓. วัตถุประสงค์**

๓.๑ เพื่อรับแจ้งปัญหาความเดือดร้อนของประชาชนในพื้นที่เกี่ยวกับเหตุเดือดร้อนรําคาญตามพระราชบัญญัติการสาธารณสุข พ.ศ. ๒๕๓๕ และจะได้แก้ไขปัญหาได้อย่างถูกต้องรวดเร็ว

๓.๒ เพื่อเป็นการบริการประชาชนให้อยู่ในสภาพแวดล้อมที่ดีเสมอ

๓.๓ เพื่อเป็นการกําหนดขั้นตอนการดําเนินงานของเจ้าหน้าที่

**๔. เป้าหมาย**

รับแจ้งเรื่องร้องเรียน/ร้องทุกข์เกี่ยวกับเหตุเดือดร้อนรําคาญ จากประชาชนในพื้นที่องค์การบริหารส่วนตำบลหัวหนอง

**๕. วิธีดําเนินการ**

๕.๑ จัดทําคําสั่งแต่งตั้งเจ้าหน้าที่ผู้รับผิดชอบดําเนินการเกี่ยวกับเหตุเดือดร้อนรําคาญ (เจ้าหน้าที่ภายในงานสาธารณสุขและสิ่งแวดล้อม)

๕.๒ เผยแพร่ประชาสัมพันธ์ให้ประชาชนทราบช่องทางในการแจ้งเหตุเดือดร้อนรําคาญ

๕.๓ รับแจ้งโดยตรงหรือรับเรื่องผ่านศูนย์รับเรื่องราวร้องทุกข์องค์การบริหารส่วนตำบลหัวหนอง

๕.๔ ดําเนินการออกตรวจพื้นที่เรื่องร้องเรียน/ร้องทุกข์ และนําเรื่องเสนอต่อคณะผู้บริหารพิจารณาสั่งการเจ้าหน้าที่/ผู้เกี่ยวข้อง เพื่อแก้ไขปัญหาตามความจําเป็นและเร่งด่วน

๕.๕ แจ้งผลการปฏิบัติงานให้ผู้ร้องทราบ ๑๕ วัน นับแต่วันรับแจ้ง

**๖. ระยะเวลาดําเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา ๐๘.๓๐ น. – ๑๖.๓๐ น. โดยช่องทางร้องทุกข์/ ร้องเรียน ได้แก่

๑) ไปรษณีย์

๒) โทรศัพท์

๓) โทรสาร

๔) เว็บไซต์

๕) เฟสบุ๊ค

**๗. งบประมาณดําเนินการ** จำนวน ๒๐,๐๐๐ บาท

**๘. ผู้รับผิดชอบโครงการ** งานสาธารณสุขและสิ่งแวดล้อม สำนักปลัด องค์การบริหารส่วนตำบลหัวหนอง

**๙. ตัวชี้วัด/ผลลัพธ์**

๙.๑ มีสถิติจํานวนเรื่องร้องทุกข์/ร้องเรียนเหตุเดือดร้อนรําคาญเป็นประจําทุกเดือน ทําให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการสอดส่องดูแลการดําเนินงานขององค์การบริหารส่วนตำบลหัวหนอง

๙.๒ สามารถดําเนินการแก้ไขปรับปรุงเหตุเดือดร้อนรําคาญตามเรื่องที่ประชาชนแจ้งเหตุหรือร้องเรียน/ร้องทุกข์

๙.๓ ออกตรวจพื้นที่และแจ้งผลการดําเนินการให้ผู้ร้องเรียนทราบภายใน ๑๕ วัน

**๑. ชื่อโครงการ** : **กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**๒. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสําคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อํานาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดําเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน ๑๕ วัน

**๓. วัตถุประสงค์**

๓.๑ เพื่อปฏิบัติตามระเบียบ กฎหมายที่เกี่ยวข้องอย่างเคร่งครัด ลดปัญหาทุจริต

๓.๒ เพื่อให้เกิดการปฏิบัติหน้าที่ราชการอย่างถูกต้อง โดยการนําข้อเสนอแนะจากหน่วยตรวจสอบมาปฏิบัติ

๓.๓ เพื่อให้ผู้ร้องได้รับทราบขั้นตอนของการดําเนินการเรื่องร้องเรียนร้องทุกข์ และส่งเสริมภาคประชาชนร่วมตรวจสอบการดําเนินงานของทางราชการ

**๔. เป้าหมายการดําเนินการ** ผู้ร้องเรียนร้องทุกข์ทุกราย

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีการดําเนินการ** ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน ๑๕ วันทําการ

**๗. ระยะเวลาดําเนินการ** ปีงบประมาณ ๒๕๖๑ – ๒๕๖๔

**๘. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๙. งบประมาณดําเนินการ** ไม่ใช้งบประมาณ

**๑๐. ตัวชี้วัด/ผลลัพธ์**

๑๐.๑ การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

๑๐.๒ ใช้เป็นแนวทางปฏิบัติงานด้านการร้องเรียนร้องทุกข์

**๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**๓.๓.๑ ดําเนินการให้ประชาชนมีส่วนร่วมในการจัดทําแผนพัฒนา การจัดทํางบประมาณ**

**๑. ชื่อโครงการ** : **มาตรการแต่งตั้งคณะกรรมการสนับสนุนการจัดทําแผนพัฒนาองค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

ตามระเบียบกระทรวงมหาดไทย ว่าด้วยการจัดทําแผนพัฒนาองค์กรปกครองส่วนท้องถิ่น พ.ศ. ๒๕๔๘ หมวด ๑ องค์กรจัดทําแผนพัฒนา ข้อ ๗ (๒) และข้อ ๙ กําหนดให้มีองค์กรและโครงสร้างขององค์กรจัดทําแผนพัฒนาขององค์กรปกครองส่วนท้องถิ่นในรูปของคณะกรรมการ ดังนั้น เพื่อให้องค์การบริหารส่วนตำบลหัวหนองในฐานะองค์กรปกครองส่วนท้องถิ่นรูปแบบองค์การบริหารส่วนตำบลมีองค์กรในการจัดทําแผนพัฒนาตามระเบียบกระทรวงมหาดไทย ว่าด้วยการจัดทําแผนพัฒนาขององค์กรปกครองส่วนท้องถิ่น พ.ศ. ๒๕๔๘ องค์การบริหารส่วนตำบลหัวหนอง โดยงานนโยบายและแผน จึงแต่งตั้งคณะกรรมการสนับสนุนการจัดทําแผนพัฒนาองค์การบริหารส่วนตำบลหัวหนองขึ้น

**๓. วัตถุประสงค์**

เพื่อส่งเสริมให้บุคลากรขององค์การบริหารส่วนตำบลหัวหนอง และตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทําร่างแผนยุทธศาสตร์การพัฒนาองค์การบริหารส่วนตำบล หัวหนอง และแผนพัฒนาสี่ปีองค์การบริหารส่วนตำบลหัวหนอง ให้สอดคล้องกับประเด็นหลักการพัฒนาที่ ประชาคมหมู่บ้าน / ตำบล ฯ และคณะกรรมการพัฒนาองค์การบริหารส่วนตำบลหัวหนองกําหนดด้วยความถูกต้อง โปร่งใส และสุจริต

**๔. เป้าหมาย/ผลผลิต**

คณะกรรมการสนับสนุนการจัดทําแผนพัฒนาเทศบาลตำบลหนองสรวง จํานวน ๑๕ คน

**๕. พื้นที่ดําเนินการ**  องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดประชุมคณะกรรมการหมู่บ้าน เพื่อคัดเลือกผู้แทนประชาคมองค์การบริหารส่วนตำบล

**๗. ระยะเวลาดําเนินการ**

คณะกรรมการสนับสนุนการจัดทําแผนพัฒนาองค์การบริหารส่วนตำบลหัวหนอง บางตําแหน่งในปัจจุบันจะครบวาระการดํารงตําแหน่ง ๒ ปี ตามที่ระเบียบ ฯ กําหนด องค์การบริหารส่วนตำบลหัวหนอง จึงต้องดําเนินการคัดเลือกบุคคลในตําแหน่งดังกล่าวมาดํารงตําแหน่งคณะกรรมการสนับสนุนการจัดทําแผนพัฒนาองค์การบริหารส่วนตำบลหัวหนองแทนกรรมการ ฯ ที่ครบวาระการดํารงตําแหน่ง ภายในระเบียบกำหนดเพื่อให้เป็นไปตามระเบียบกระทรวงมหาดไทย ว่าด้วยการจัดทําแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติมฉบับที่ ๒ พ.ศ. ๒๕๕๙

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานนโยบายและแผน สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

องค์การบริหารส่วนตำบลหัวหนอง มีคณะกรรมการสนับสนุนการจัดทําแผนพัฒนาองค์การบริหารส่วนตำบลหัวหนอง เพื่อเป็นองค์กรในการยกร่างหรือจัดทําร่างแผนยุทธศาสตร์การพัฒนาองค์การบริหารส่วนตำบลหัวหนองและร่างแผนพัฒนาสี่ปีองค์การบริหารส่วนตำบลหัวหนอง เพื่อใช้เป็นแผนในการพัฒนาองค์การบริหารส่วนตำบลหัวหนอง ตามความต้องการของประชาคมและหมู่บ้านในเขตองค์การบริหารส่วนตำบล หัวหนอง ด้วยความถูกต้อง โปร่งใส สุจริต และให้ความสําคัญในการต่อต้านการทุจริต

**๑. ชื่อโครงการ** : **ประชุมประชาคมหมู่บ้านและประชาคมตําบลประจําปี**

**๒. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอํานาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจํานวนหลายฉบับด้วยกัน ทําให้ประชาชนยังไม่อาจได้รับทราบถึงความสําคัญของการกระจายอํานาจและการมีส่วนร่วมของประชาชนต่อการกระจายอํานาจ องค์การบริหารส่วนตำบลหัวหนอง จึงได้จัดทําโครงการประชุมประชาคมหมู่บ้านและประชาคมตําบลประจําปี ขึ้น เพื่อให้ประชาชนมีความรู้ความเข้าใจและตระหนักถึงความสําคัญของการกระจายอํานาจการมีส่วนร่วมของประชาชนต่อการพัฒนาท้องถิ่นตนเอง

**๓. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดําเนินงานประจําปีงบประมาณ อีกทางหนึ่งด้วย

**๔. เป้าหมาย**

ผู้นําองค์กรประชาชน เช่น กํานัน ผู้ใหญ่บ้าน ผู้ช่วยผู้ใหญ่บ้าน สารวัตรกํานัน ผู้นําชุมชนแพทย์ประจําตําบล อาสาสมัครสาธารณสุข สมาชิกสภาองค์การบริหารส่วนตําบล กลุ่มอาชีพต่าง ๆ ตลอดจนประชาชนทั่วไป จํานวนไม่น้อยกว่า ๕๐๐ คน

**๕. วิธีดําเนินการ**

๕.๑ ติดต่อ ประสานงานกับเจ้าของสถานที่

๕.๒ แต่งตั้งคณะทํางาน

๕.๓ วางแผนกําหนด วัน เวลา สถานที่ การฝึกอบรม พร้อมกําหนดตารางการฝึกอบรม

๕.๔ เสนอโครงการเพื่อขออนุมัติงบประมาณจากองค์การบริหารส่วนตำบลหัวหนอง

๕.๕ ดําเนินโครงการตามวัน เวลา ที่กําหนด

**๖. ระยะเวลาการดําเนินการ** ๔ ปี (ปีงบประมาณ ๒๕๖๑ – ๒๕๖๔)

**๗. งบประมาณ** จำนวน ๓๐,๐๐๐ บาท

**๘. ผู้รับผิดชอบโครงการ** งานนโยบายและแผน สํานักปลัด องค์การบริหารส่วนตำบลหัวหนอง

**๙. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสําคัญของการกระจายอํานาจ และเป็นการสร้างทัศนคติที่ดีระหว่างประชาชน และหน่วยการบริหารราชการส่วนท้องถิ่น

**๑. ชื่อโครงการ** : **การส่งเสริมและสนับสนุนการจัดทําแผนชุมชน**

**๒. หลักการและเหตุผล/ที่มาของโครงการ**

การพัฒนาและสร้างการเรียนรู้ เพื่อมุ่งเน้นยกระดับการมีส่วนร่วมของประชาชนในการพัฒนาท้องถิ่นเป็นสําคัญ จึงควรให้คณะกรรมการหมู่บ้านซึ่งถือว่าเป็นประชาชนกลุ่มหนึ่งในหมู่บ้าน สร้างแผนชุมชนขึ้นมาด้วยตนเอง ดังความหมายของ แผนแม่บทชมชุนที่ว่า “แผนชุมชนเป็นการทํางานเพื่อต้องการให้ชุมชนสามารถบริหารจัดการเอง กําหนดทิศทางของตนเอง” การสร้างภูมิคุ้มกัน ป้องกันเงื่อนไขจากภายนอกเข้าไปทําให้ชุมชนเปลี่ยนแนวคิดวัฒนธรรมดั้งเดิม และวิ่งตามกระแสเงิน ทําให้ชุมชนได้รับการเรียนรู้ รู้จักชุมชนของตนเองสามารถค้นหาทรัพยากรและศักยภาพของตนเอง ตลอดจนการทําโครงการแก้ไข ปัญหาในอนาคตได้ และการประสานกับหน่วยงานทุกภาคส่วน เพื่อให้เกิดความร่วมมือเป็นพลังสําคัญในการแก้ไขปัญหาที่ตอบสนองความต้องการของชุมชนในปัจจุบันและป้องกันปัญหาที่จะเกิดขึ้นในอนาคตได้

**๓. วัตถุประสงค์**

เพื่อให้คนในหมู่บ้านได้แลกเปลี่ยนเรียนรู้ร่วมกันได้เห็นข้อเด่น ข้อดี โอกาสและข้อจํากัดของหมู่บ้านในการพัฒนาอย่างมีเป้าหมาย มีช่องทางในการแก้ไขปัญหาของหมู่บ้านได้อย่างเหมาะสมและครอบคลุมสามารถกําหนดกิจกรรมที่ตอบสนองความต้องการของหมู่บ้าน ได้คิดเป็นและกล้าที่จะตัดสินใจด้วยตนเองได้

**๔. เป้าหมาย** ทุกหมู่บ้านในเขตองค์การบริหารส่วนตำบลหัวหนอง

**๕. วิธีดําเนินการ**

๕.๑ ประชุมผู้บริหาร กํานันผู้ใหญ่บ้าน เจ้าหน้าที่ที่เกี่ยวข้องเพื่อวางแผนการดําเนินงาน

๕.๒ ประชาสัมพันธ์โครงการพร้อมให้ความรู้แก่ประชาชนในพื้นที่ โดยใช้หอกระจายข่าวและเสียงตามสายในหมู่บ้าน

๕.๓ ดําเนินการจัดทําแผนชุมชนของทุกหมู่บ้านตามกําหนดการ

๕.๔ ส่งแผนชุมชนให้หน่วยงานที่เกี่ยวข้อง

**๖. ระยะเวลาการดําเนินการ** ๔ ปี (ปีงบประมาณ ๒๕๖๑ – ๒๕๖๔)

**๗. งบประมาณดําเนินการ** จำนวน ๑๐,๐๐๐ บาท

**๘. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๙. ตัวชี้วัด/ผลลัพธ์**

หมู่บ้านสามารถวางแผนจัดการกับทรัพยากรหรือทุนในหมู่บ้าน ทั้งทุนบุคคลและทุนสังคมที่มีอยู่ได้อย่างเหมาะสม สอดคล้องกับสภาพชุมชนคนในหมู่บ้านได้รับผลประโยชน์ร่วมกันอย่างทั่วถึงและเท่าเทียมความร่วมมือกันของคนในหมู่บ้านจะก่อให้เกิดทัศนคติที่ดี เอื้ออาทรต่อกันได้ รวมทั้งปลูกฝังทัศนคติ ค่านิยมที่ดีให้กับลูกหลานสามารถหาแนวร่วมในการทํางานเพื่อพัฒนาชุมชนท้องถิ่นของตนเองได้

**๓.๓.๒ ดําเนินการให้ประชาชนมีส่วนร่วมในการจัดหาพัสดุ**

**๑. ชื่อโครงการ** : **มาตรการ “แต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง”**

**๒. หลักการและเหตุผล/ที่มาของโครงการ**

ตามที่องค์การบริหารส่วนตำบลหัวหนอง ได้ดําเนินการตามข้อบัญญัติงบประมาณรายจ่ายประจําปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลหัวหนองนั้น

**๓. วัตถุประสงค์**

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลหัวหนองอย่างแข็งขันสําหรับการทํางานขององค์การบริหารส่วนตำบลหัวหนอง ได้มีกฎหมาย ระเบียบ ข้อบังคับ กําหนดให้ภาคประชาชน และส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตําบลนั่นคือได้ทําหน้าที่อย่างถูกต้อง

**๔. เป้าหมาย** ตัวแทนประชาคมหมู่บ้านทั้ง ๖ หมู่บ้าน

**๕. วิธีการดําเนินการ**

๕.๑ ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลหัวหนองอย่างแข็งขัน สําหรับการทํางานขององค์การบริหารส่วนตำบลหัวหนองได้มีกฎหมายระเบียบ ข้อบังคับ กําหนดให้ภาคประชาสังคม (ตัวแทน ประชาคม) ต้องไปมีส่วนเกี่ยวข้องกับองค์การบริหารส่วนตำบลหัวหนองในหลาย ๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบ ฯ ว่าด้วยการพัสดุ เช่น เป็นกรรมการเปิดซองสอบราคา เป็นกรรมการพิจารณาผลการประกวดราคา เป็นคณะกรรมการตรวจรับพัสดุเป็นกรรมการตรวจการจ้าง ฯลฯ

๕.๒ มีการฝึกอบรมตัวแทนประชาคมให้มีความรู้ความเข้าใจเรื่องระเบียบ ฯ ว่าด้วยการพัสดุ เพื่อเรียนรู้ทําความเข้าใจ ระเบียบต่าง ๆ จะได้ปฏิบัติได้อย่างถูกต้อง

**๖. ระยะเวลาการดําเนินการ** ดําเนินการทุกปีงบประมาณ

**๗. งบประมาณดําเนินการ**  ไม่ใช้งบประมาณ

**๘. ผู้รับผิดชอบโครงการ** สํานักปลัด กองคลัง องค์การบริหารส่วนตำบลหัวหนอง

**๙. ตัวชี้วัด/ผลลัพธ์**

๙.๑ ภาคประชาชนมีส่วนร่วมในการดําเนินงานและตรวจสอบการดําเนินงานขององค์การบริหารส่วนตำบลหัวหนอง

๙.๒ ภาคประชาชนทราบและตระหนักถึงสิทธิ หน้าที่ และบทบาทในการมีส่วนร่วมและตรวจสอบการดําเนินงานของหน่วยงานท้องถิ่นของตนเอง

**๓.๓.๓ ดําเนินการให้ประชาชนมีส่วนร่วมตรวจสอบ และการประเมินผลการปฏิบัติงาน**

**๑. ชื่อโครงการ** : **กิจกรรมการประเมินผลการปฏิบัติราชการขององค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

ด้วยกรมส่งเสริมการปกครองท้องถิ่นกําหนดให้องค์การบริหารส่วนตำบลในฐานะองค์กรปกครองส่วนท้องถิ่นต้องดําเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนําผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดําเนินภารกิจต่าง ๆ ขององค์การบริหารส่วนตำบลต่อไป ดังนั้น อาศัยอํานาจตามความในมาตรา ๙ (๓) และมาตรา ๔๕ แห่งพระราชกฤษฎีกาว่าด้วยหลักเกณฑ์และวิธีการ บริหารกิจการบ้านเมืองที่ดี พ.ศ. ๒๕๔๖ องค์การบริหารส่วนตำบลหัวหนอง จึงได้จัดทําโครงการการปฏิบัติราชการขององค์การบริหารส่วนตำบลหัวหนอง ประจําปีงบประมาณ พ.ศ. ๒๕๖๑ – ๒๕๖๔ เพื่อให้การประเมินผลการปฏิบัติราชการขององค์การบริหารส่วนตำบลหัวหนอง มีการขับเคลื่อนอย่างเป็นรูปธรรม ซึ่งจะส่งเสริมให้องค์การบริหารส่วนตำบล มีมาตรฐานในการปฏิบัติราชการ ลดขั้นตอนการปฏิบัติงาน และการอํานวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คํานึงถึงการมีส่วนร่วมของประชาชน ในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกําหนด

**๓. วัตถุประสงค์**

๓.๑ เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

๓.๒ เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลหัวหนอง และเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลหัวหนอง

๓.๓ เพื่อดําเนินงานให้เป็นไปตามนโยบายของผู้บริหารท้องถิ่นองค์การบริหารส่วนตำบลหัวหนอง

**๔. เป้าหมาย/ผลผลิต**

คณะทํางาน และเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

๖.๒ จัดทําโครงการและขออนุมัติโครงการ

๖.๓ จัดทําประกาศประชาสัมพันธ์การดําเนินโครงการ

๖.๔ จัดทําคําสั่งแต่งตั้งคณะกรรมการ/คณะทํางาน และเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลหัวหนอง (ตามหนังสือสั่งการ ที่ มท ๐๘๙๒.๔/ว ๔๓๕ ลงวันที่ ๑๑ ก.พ. ๒๕๕๘) จํานวน ๗ คน ประกอบด้วย

(๑) ผู้แทนหมู่บ้าน องค์กรภาคประชาชน ภาคเอกชน จำนวน ๒ คน

(๒) ผู้แทนสมาชิกสภา อบต. จำนวน ๒ คน

(๓) ผู้ทรงคุณวุฒิ จำนวน ๒ คน

(๔) ปลัด (อบจ./เทศบาล/อบต.) เป็นกรรมการและเลขานุการ

(๕) หัวหน้าสํานักปลัด เป็นผู้ช่วยเลขานุการ

(๖) หัวหน้าฝ่ายบริหารทั่วไป เป็นผู้ช่วยเลขานุการ

ให้คณะกรรมการ ฯ ดําเนินการ ดังนี้

๑) ประเมินผลการปฏิบัติราชการขององค์การบริหารส่วนตำบลหัวหนองตามหลักเกณฑ์และวิธีการบริหารกิจการบ้านเมืองที่ดี

๒) ประเมินผลการปฏิบัติราชการขององค์การบริหารส่วนตำบลหัวหนอง ปีละ ๒ ครั้ง เป็นอย่างน้อย แล้วเสนอผลการประเมินให้นายกองค์การบริหารส่วนตำบลหัวหนองทราบ เพื่อนําผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดําเนินภารกิจต่าง ๆ ขององค์การบริหารส่วนตำบลหัวหนอง

๓) จัดทําแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลหัวหนอง สําหรับผลการปฏิบัติราชการประจําปี

๔) ดําเนินการเรื่องอื่น ๆ ตามที่องค์การบริหารส่วนตำบลหัวหนองมอบหมาย

๖.๕ ประชุมคณะกรรมการ/คณะทํางานและเจ้าหน้าที่ผู้รับผิดชอบการประเมินผลการปฏิบัติราชการ

๖.๖ การจัดทําแผนการดําเนินงาน

๖.๗ การดําเนินโครงการให้เป็นไปตามแผนการดําเนินงาน

๖.๘ จัดทําแบบสอบถามวัดความพึงพอใจในการปฏิบัติราชการของหน่วยงานต่างๆขององค์การบริหารส่วนตำบลหัวหนอง พร้อมตัวชี้วัด

๖.๙ การติดตามและประเมินผล

๖.๑๐ การจัดทําสรุปรายงานผลการดําเนินโครงการ ฯ แล้วรายงานให้ผู้บริหารพิจารณาทราบปรับปรุง ดําเนินการแก้ไขต่อไป

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** ผลการปฏิบัติราชการขององค์การบริหารส่วนตำบลหัวหนองดีขึ้น เมื่อเปรียบเทียบกับปีที่ผ่านมา

**๑. ชื่อโครงการ** : **มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการ**

**บริหารกิจการบ้านเมืองที่ดีขององค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด ๕ และหมวด ๗ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

๑. การบริหารราชการเพื่อให้เกิดผลสัมฤทธิ์ต่อภารกิจของรัฐ

๒. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

๓. การปรับปรุงภารกิจขององค์กรปกครองส่วนท้องถิ่น

๔. การประเมินผลการปฏิบัติราชการ

ดังนั้น เพื่อเพิ่มประสิทธิภาพในการบริหารงานขององค์การบริหารส่วนตำบลหัวหนองให้เกิดความโปร่งใส ตรวจสอบได้ เสริมสร้างบทบาทของประชาชน เข้ามามีส่วนร่วมกับประชาชน/ตําบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด ๕ และหมวด ๗ แห่งพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

**๓. วัตถุประสงค์**

๓.๑ เพื่อเพิ่มประสิทธิภาพในการบริหารงานองค์การบริหารส่วนตําบล ให้เกิดความโปร่งใส ตรวจสอบได้ เสริมสร้างบทบาทของประชาชน

๓.๒ เพื่อเปิดโอกาสให้ประชาชนเข้ามามีส่วนร่วม และแสดงความคิดเห็นในการบริหารงานขององค์การบริหารส่วนตำบลหัวหนอง

**๔. เป้าหมาย** ผู้แทนหมู่บ้าน ผู้แทนสภาท้องถิ่น ผู้ทรงคุณวุฒิ ผู้แทนพนักงานส่วนตําบล

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการโครงการ**

๖.๑ จัดทําคําสั่งแต่งตั้งคณะกรรมการ

๖.๒ ประเมินผลการปฏิบัติราชการในองค์การบริหารส่วนตำบลหัวหนอง ตามหลักเกณฑ์และวิธีการบริหารกิจการบ้านเมืองที่ดี

๖.๓ รายงานผลการพิจารณาให้ผู้บริหารทราบตามหลักเกณฑ์ ฯ กําหนด

**๗. ระยะเวลาดําเนินการ** ๔ ปี (ปีงบประมาณ ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์** เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานขององค์การบริหารส่วนตำบลหัวหนอง หรือโครงการที่มีผลกระทบต่อความเป็นอยู่ของประชาชนทําให้องค์การบริหารส่วนตำบลหัวหนอง มีความโปร่งใส ตรวจสอบได้

**มิติที่ ๔ การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วน**

**ท้องถิ่น**

**๔.๑ มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกําหนด**

**๔.๑.๑ มีการจัดทําและรายงานการจัดทําระบบควบคุมภายในให้ผู้กํากับดูแล**

**๑. ชื่อโครงการ : โครงการจัดทําแผนการตรวจสอบภายในประจําปี ประจําปีงบประมาณ**

**พ.ศ. ๒๕๖๑ – ๒๕๖๔**

**๒. หลักการและเหตุผล/ที่มาของโครงการ**

การตรวจสอบภายในเป็นปัจจัยสําคัญที่จะช่วยให้การดําเนินงานตามภารกิจขององค์การบริหารส่วนตำบลหัวหนอง เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดําเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสําคัญที่แทรกอยู่ในการปฏิบัติงานตามปกติ ซึ่งจะต้องมีการกระทําอย่างเป็นขั้นตอนที่ถูกต้องตามระเบียบ และกฎหมายที่กําหนด โดยผู้บริหารสามารถนําแผนการตรวจสอบภายในมาใช้โดยรวม เป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดําเนินงานอีกทั้งยังเป็น แนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทําแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่าง ๆ ที่เกี่ยวข้องจะทําให้การปฏิบัติงานขององค์การบริหารส่วนตำบลหัวหนอง เป็นไปอย่างถูกต้องและเป็นไปตามวัตถุประสงค์ของทางราชการ

**๓. วัตถุประสงค์**

๓.๑ เพื่อจัดวางระบบการควบคุมภายในตามระเบียบ คตง. ว่าด้วยการกําหนดมาตรฐานควบคุมภายใน พ.ศ. ๒๕๔๔

๓.๒ เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆ ทางด้านการบัญชี และด้านอื่น ๆ ที่เกี่ยวข้อง

๓.๓ เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คําสั่ง มติ คณะรัฐมนตรี และนโยบายที่กําหนด

๓.๔ เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

๓.๕ เพื่อเป็นหลักประกันการใช้และระวังทรัพย์สินต่าง ๆ ของส่วนราชการเป็นไปอย่างเหมาะสม

**๔. เป้าหมาย/ผลผลิต** พนักงานส่วนตำบลทุกสำนัก / กอง และเจ้าหน้าที่ศูนย์พัฒนาเด็กเล็ก ขององค์การบริหารส่วนตำบลหัวหนอง

**๕. พื้นที่ดําเนินการ** ส่วนราชการทุกสำนัก / กอง และศูนย์พัฒนาเด็กเล็กขององค์การบริหารส่วนตำบล หัวหนอง

**๖. วิธีการดําเนินการ**

๖.๑ จัดทําแผนปฏิบัติงานตรวจสอบภายใน

๖.๒ ตรวจสอบความถูกต้องและเชื่อถือได้ของข้อมูลและตัวเลขต่าง ๆ ด้วยเทคนิค และวิธีการตรวจสอบที่ยอมรับ โดยทั่วไป ปริมาณมากน้อยตามความจําเป็นและเหมาะสม โดยคํานึงถึงประสิทธิภาพของระบบการควบคุมภายในและความสําคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

๖.๓ ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่น ๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คําสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

๖.๔ สอบทานระบบการปฏิบัติงานตามมาตรฐาน และ/หรือระเบียบ ข้อบังคับ คําสั่งที่ทางราชการกําหนด เพื่อให้มั่นใจได้ว่าสามารถนําไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

๖.๕ รายงานผลการตรวจสอบและติดตามประเมินผล

**๗. ระยะเวลาการดําเนินการ** ปีงบประมาณ พ.ศ. ๒๕๖๑-๒๕๖๔

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** หน่วยงานตรวจสอบภายใน องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

๑๐.๒ ความเสี่ยงในการเบิกจ่ายเงินลดน้อยลง

๑๐.๓ การใช้ทรัพยากรของสํานัก/กอง/หน่วยงานที่มีอยู่อย่างคุ้มค่า ประหยัด

๑๐.๔ ลูกหนี้ภาษีโรงเรือนและที่ดินค้างชําระลดน้อยลง

**๑. ชื่อโครงการ** : **โครงการจัดทํารายงานการควบคุมภายใน**

**๒. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกําหนดมาตรฐานการควบคุมภายใน พ.ศ. ๒๕๔๔ กําหนดให้หน่วยรับตรวจติดตามประเมินผลการควบคุมภายในที่ได้กําหนดไว้ รายงานต่อ ผู้กํากับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ ดังนั้น เพื่อให้การปฏิบัติถูกต้องและเป็นไปตามที่ระเบียบ ฯ กําหนด องค์การบริหารส่วนตำบลหัวหนอง จึงได้มีการจัดทําและรายงานการควบคุมภายในตามที่คณะกรรมการตรวจเงินแผ่นดินกําหนด เป็นประจําทุกปี

**๓. วัตถุประสงค์**

๓.๑ เพื่อติดตามและประเมินผลการควบคุมภายใน ระดับองค์กรองค์การบริหารส่วนตำบลหัวหนอง

๓.๒ เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบล หัวหนองทราบ ตามแบบที่ระเบียบ ฯ กําหนด

๓.๓ เพื่อรายงานการติดตามและประเมินผลการควบคุมภายในต่อผู้กํากับดูแลและคณะกรรมการตรวจเงินแผ่นดิน ตามกําหนด

**๔. เป้าหมาย/ผลผลิต** ส่วนราชการทุกสำนัก /กอง ขององค์การบริหารส่วนตำบลหัวหนอง

**๕. พื้นที่ดําเนินการ** ส่วนราชการทุกสำนัก /กอง ขององค์การบริหารส่วนตำบลหัวหนอง

**๖. วิธีดําเนินการ**

๖.๑ แต่งตั้งคณะกรรมการติดตามและประเมินผลการควบคุมภายใน ระดับองค์กร

๖.๒ แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

๖.๓ ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

๖.๔ คณะกรรมการติดตามและประเมินผลการควบคุมภายใน ระดับหน่วยงานย่อย ดําเนินการประเมินองค์ประกอบ ตามแบบ ปย. ๑ และประเมินผลการปรับปรุงการควบคุมภายในตามแบบ ปย. ๒

๖.๕ คณะกรรมการติดตามและประเมินผลการควบคุมภายในระดับองค์กร ดําเนินการรวบรวม เพื่อจัดทํารายงานการควบคุมภายใน ตามระเบียบ ฯ ข้อ ๖ ระดับองค์กร และนําเสนอผู้บริหาร พร้อมจัดส่งรายงานให้ผู้กํากับดูแล และคณะกรรมการตรวจเงินแผ่นดิน

**๗. ระยะเวลาการดําเนินการ** ปีงบประมาณ พ.ศ. ๒๕๖๑ – ๒๕๖๔

**๘. งบประมาณดําเนินการ** ไม่ใช้งบประมาณดําเนินการ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

๑๐.๒ ลดโอกาสความผิดพลาด ป้องกันและลดความเสี่ยงต่อการปฏิบัติงาน

๑๐.๓ เกิดประโยชน์สูงสุดต่อองค์กรและประชาชนโดยรวม

**๔.๑.๒ มีการติดตามประเมินระบบควบคุมภายใน โดยดําเนินการให้มีการจัดทําแผนการปรับปรุง หรือ**

**บริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายใน**

**ให้ผู้กํากับ ดูแล**

**๑. ชื่อโครงการ** : **กิจกรรมติดตามประเมินผลการควบคุมภายใน**

**๒. หลักการและเหตุผล/ที่มาของโครงการ**

ระบบการควบคุมภายในเป็นกลไกที่สําคัญ และเป็นเครื่องมือในการบริหารงานในหน่วยงานไม่ว่าจะเป็นในภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทําให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐได้มีการควบคุมภายในตามที่กระทรวงการคลังประกาศให้ใช้เป็นเรื่อง ๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่าง ๆ โดยส่วนใหญ่จะเน้นไปที่การควบคุมด้านการเงินและบัญชี และการปฏิบัติให้ถูกต้องตามระเบียบหรือกฎเกณฑ์ที่ทางราชการกําหนดไว้ ซึ่งไม่ครอบคลุมถึงการจัดการด้านอื่น ๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดําเนินงานในภาพรวมของหน่วยงานได้ ระบบการควบคุมภายในที่ดีควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้น ๆ ว่ามีการดําเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงานอาจเป็นช่องทางรั่วไหล ทําให้เกิดความเสียหายในหน่วยงานและการดําเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกําหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กําหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ องค์การบริหารส่วนตำบลหัวหนอง พิจารณาแล้วเห็นว่าเพื่อให้องค์กรมีแนวทางในการกําหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กําหนดกิจกรรมการติดตามประเมินผลการควบคุมภายในขององค์การบริหารส่วนตำบลหัวหนอง ขึ้น

**๓. วัตถุประสงค์**

๓.๑ เพื่อให้การปฏิบัติงานเป็นไปอย่างมีประสิทธิภาพและประสิทธิผล ทําให้การใช้ทรัพยากรเป็นไปอย่างประหยัด และคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จําเป็น ลดความเสี่ยงหรือผลเสียหายด้านการเงินหรือด้านอื่น ๆ ที่อาจมีขึ้น

๓.๒ เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

๓.๓ เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่าง ๆ ของหน่วยงานอย่างถูกต้องและครบถ้วน

**๔. เป้าหมาย**

เพื่อให้การควบคุมภายในขององค์การบริหารส่วนตำบลหัวหนอง เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทําให้การปฏิบัติงานและการจัดงานของหน่วยงานบรรลุตามวัตถุประสงค์

**๕. วิธีดําเนินการ**

๕.๑ แต่งตั้งคณะทํางานติดตามประเมินผลการควบคุมภายในตามระเบียบคณะกรรมการตรวจเงินแผ่นดิน ว่าด้วยการกําหนดมาตรฐานการควบคุมภายใน พ.ศ. ๒๕๔๔ ข้อ ๖

๕.๒ ประชุมคณะทํางานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลหัวหนอง เป็นไปอย่างมีประสิทธิภาพและประสิทธิผล

๕.๓ การรวบรวมผลการติดตามและประเมินผลการควบคุมภายในให้คณะทํางาน ฯ เพื่อสรุปข้อมูล

๕.๔ รายงานผลการปฏิบัติงาน ความคิดเห็นและอุปสรรคต่าง ๆ ให้ผู้บริหารทราบ

**๖. สถานที่/ระยะเวลาดําเนินการ** องค์การบริหารส่วนตำบลหัวหนอง / ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. หน่วยงานรับผิดชอบ** ทุกกอง/สํานัก ขององค์การบริหารส่วนตำบลหัวหนอง

**๘. งบประมาณดําเนินการ** ไม่ใช้งบประมาณ

**๙. ประโยชน์ที่คาดว่าจะได้รับ**

๙.๑ การดําเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

๙.๒ การใช้ทรัพยากรเป็นไปอย่างมีประสิทธิภาพ ประหยัด แ ละคุ้มค่า

๙.๓ มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนําไปใช้ในการตัดสินใจ

๙.๔ การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

๙.๕ เป็นเครื่องมือช่วยผู้บริหารในการกํากับดูแลการปฏิบัติงานดีอย่างดียิ่ง

**๑๐. ตัวชี้วัด/ผลลัพธ์**

๑๐.๑ มีรายงานการประเมินผลการควบคุมภายใน ตามมาตรฐาน ข้อ ๖ ที่เสร็จตามกําหนดเวลา

๑๐.๒ กิจกรรมการควบคุมภายใน ร้อยละ ๘๐ ได้ดําเนินการแก้ไข

๑๐.๓ ร้อยละของหน่วยงานรายงานการประเมินผลการควบคุมภายในครบทุกงาน

๑๐.๔ มีการจัดการความรู้ที่เกี่ยวข้องกับการควบคุมภายใน

๑๐.๕ ระดับความพึงพอใจของผู้ที่เกี่ยวข้องในการจัดทํารายงานการประเมินผลการควบคุมภายใน (ร้อยละ ๘๐ ในระดับมาก)

**๑. ชื่อโครงการ** :  **มาตรการติดตามประเมินผลระบบควบคุมภายในองค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกําหนดมาตรฐานการควบคุมภายใน พ.ศ. ๒๕๔๔ กําหนดให้องค์การบริหารส่วนตำบลหัวหนองฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมภายในเป็นแนวทางหรือเครื่องมือในการบริหารจัดการความเสี่ยงที่เกิดจากการดําเนินกิจกรรม หรือโครงการต่าง ๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กํากับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้น ปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดําเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดําเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการรั่วไหล การสิ้นเปลือง หรือการทุจริตในหน่วยรับตรวจ ด้านความเชื่อถือได้ของรายงานทางการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรี การดําเนินการจัดวางระบบควบคุมภายใน เพื่อนําความเสี่ยงที่มีหรือคาดว่าจะมีและจัดให้มีกิจกรรมการควบคุมที่มีประสิทธิภาพและประสิทธิผลเพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กําหนดมาตรการการติดตามประเมินผลการควบคุมภายใน

**๓. วัตถุประสงค์**

๓.๑ เพื่อให้ส่วนราชการที่รับผิดชอบจัดทําและนําแผนการปรับปรุงหรือบริหารจัดการความเสี่ยงไปดําเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยรับตรวจ

๓.๒ เพื่อให้มีการติดตามประเมินผลการปฏิบัติตามแผนการปรับปรุงหรือบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กํากับดูแลภายในเวลาที่กําหนด

๓.๓ เพื่อเป็นการเสริมสร้างและปรับปรุงกลไกการควบคุมภายในให้เกิดประสิทธิภาพ และมีประสิทธิผล

**๔. เป้าหมาย/ผลผลิต** ทุกสำนัก / กอง องค์การบริหารส่วนตำบลหัวหนอง

**๕. พื้นที่ดําเนินการ** สํานักงานองค์การบริหารส่วนตำบลหัวหนอง

**๖. วิธีดําเนินการ**

๖.๑ ประธานคณะกรรมการติดตามประเมินผลการควบคุมภายในองค์การบริหารส่วนตำบลหัวหนอง(ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ. ๓) ให้ทุกส่วนราชการไปดําเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

๖.๒ หัวหน้าส่วนราชการขององค์การบริหารส่วนตำบลหัวหนอง นําแผนการปรับปรุงการควบคุมภายใน (แบบ ปอ. ๓) ไปดําเนินการบริหารจัดการความเสี่ยงภายในเวลาที่กําหนด และรายงานผลการดําเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

๖.๓ หัวหน้าส่วนราชการขององค์การบริหารส่วนตำบลหัวหนอง รายงานผลการดําเนินการแผนการปรับปรุงการควบคุมภายใน (แบบ ปอ. ๓) พร้อมปัญหาอุปสรรคต่อประธานคณะกรรมการติดตามประเมินผลการควบคุมภายในองค์การบริหารส่วนตำบลหัวหนอง

๖.๔ คณะกรรมการติดตามประเมินผลการควบคุมภายในองค์การบริหารส่วนตำบลหัวหนอง ประชุมพิจารณาและประเมินผลการควบคุม และบริหารจัดการความเสี่ยงของแต่ละส่วนราชการ ว่ามีความเพียงพอหรือไม่ หรือจะต้องดําเนินการบริหารจัดการความเสี่ยง ต่อไป

๖.๕ รายงานผลการติดตามการปฏิบัติตามแผนการปรับปรุงการควบคุมภายใน ต่อคณะกรรมการตรวจเงินแผ่นดิน ผู้กํากับดูแล อย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ส่วนราชการที่รับผิดชอบมีการนําแผนการปรับปรุงการควบคุมภายในไปดําเนินการบริหารจัดการความเสี่ยง

๑๐.๒ มีการติดตามผลการปฏิบัติตามแผนการปรับปรุงการควบคุมภายใน

๑๐.๓ มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดิน ผู้กํากับดูแล ภายในเวลาที่กําหนด

**๔.๒ การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทาง**

**ที่สามารถดําเนินการได้**

**๔.๒.๑ ส่งเสริมให้ประชาชนมีส่วนร่วมตรวจสอบ กํากับ ดูแลการบริหารงานบุคคล เกี่ยวกับการ บรรจุ**

**แต่งตั้ง โอน ย้าย ข้าราชการ พนักงาน ลูกจ้าง**

**๑. ชื่อโครงการ** :  **มาตรการส่งเสริมให้ประชาชนมีส่วนร่วม ตรวจสอบ กํากับ ดูแลการบริหารงาน**

**บุคคล เกี่ยวกับการบรรจุ แต่งตั้ง การโอน ย้าย**

**๒. หลักการและเหตุผล/ที่มาของโครงการ**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสําคัญหรือเป็นหัวใจขององค์กรจึงมักจะกําหนดหน้าที่ของงานเป็นเรื่อง ๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์ องค์การบริหารส่วนตำบลหัวหนอง จึงได้กําหนดมาตรการส่งเสริมให้ประชาชนมีส่วนร่วม ตรวจสอบ กํากับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรม ในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลหัวหนอง เป็นไปอย่างโปร่งใส และสามารถตรวจสอบได้

**๓. วัตถุประสงค์**

๓.๑ เพื่อให้ประชาชนมีส่วนร่วม การตรวจสอบ กํากับ ดูแลการบริหารงานบุคคลให้เป็นไปด้วยความโปร่งใส และเป็นธรรม

๓.๒ เพื่อให้เป็นแนวทางในการตรวจสอบ กํากับ ดูแลการบริหารงานบุคคล เกี่ยวกับการบรรจุแต่งตั้ง การโอน ย้าย

**๔. เป้าหมาย/ผลผลิต** พนักงานส่วนตําบล พนักงานจ้าง ที่มีการดําเนินการด้านการบริหารงานบุคคล

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีการดําเนินการ** ตรวจสอบ กํากับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

**การบรรจุ/แต่งตั้ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กํากับ ดูแลบริหารงานบุคคลในการบรรจุแต่งตั้ง องค์การบริหารส่วนตำบลหัวหนอง ได้ดําเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตําบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ขององค์การบริหารส่วนตำบลหัวหนอง

- มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลหัวหนอง

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชน เพื่อตรวจสอบขั้นตอนการดําเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการคณะกรรมการพนักงานองค์การบริหารส่วนตำบล (ก.อบต.จังหวัด) ก่อน

- ในการออกคําสั่งการบรรจุแต่งตั้ง องค์การบริหารส่วนตำบลหัวหนองจะออกคําสั่งแต่งตั้งได้ต้องไม่ก่อนวันที่องค์การบริหารส่วนตำบลหัวหนองรับมติคณะกรรมการพนักงานองค์การบริหารส่วนตำบล (ก.อบต.จังหวัด)

**การเลื่อนระดับ/เลื่อนตําแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กํากับ ดูแลการบริหารงานบุคคลในการเลื่อนระดับ/การเลื่อนตําแหน่ง องค์การบริหารส่วนตำบลหัวหนอง ได้ดําเนินการตามกฎหมาย ระเบียบ หนังสือสั่งการข้อบังคับที่เกี่ยวข้องอย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตําแหน่ง

- มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตําบล ทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบลหัวหนอง

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตําแหน่ง

- มีการแต่งตั้งคณะกรรมการจากหน่วยงานอื่น เข้าร่วมเป็นกรรมการประเมินผลงานการเลื่อนระดับ/การเลื่อนตําแหน่งเพื่อความโปร่งใส

- มีการออกคําสั่งแต่งตั้งคณะกรรมการในการดําเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดําเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตําแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานองค์การบริหารส่วนตำบล (ก.อบต.จังหวัด) ก่อน

- ในการออกคําสั่งการเลื่อนระดับ/การเลื่อนตําแหน่ง เทศบาลตำบลหนองสรวง จะออกคําสั่งแต่งตั้งได้ต้องไม่ก่อน วันที่มีมติคณะกรรมการพนักงานองค์การบริหารส่วนตำบล (ก.อบต.จังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กํากับ ดูแลบริหารงานบุคคล ในการที่องค์การบริหารส่วนตำบลหัวหนอง ได้ดําเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้องอย่างเคร่งครัด

- มีการจัดทําประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้น เงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้น เงินเดือน มีการนําข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกองค์การบริหารส่วนตำบลหัวหนอง ออกคําสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้น เงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**๗. ระยะเวลาการดําเนินการ** ๔ ปี (ปีงบประมาณ พ.ศ. ๒๕๖๑ – พ.ศ. ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานบุคลากร สํานักงานปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

**ตัวชี้วัด** กําหนดเป็นระดับขั้นของความสําเร็จ แบ่งเกณฑ์การให้คะแนนเป็น ๕ ระดับ โดยพิจารณาจากความก้าวหน้าของขั้นตอนการดําเนินงานตามเป้าหมายของแต่ละระดับ

**ผลลัพธ์** ประชาชนมีส่วนร่วมในการตรวจสอบ กํากับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลหัวหนอง และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**๔.๒.๒ ส่งเสริมให้ประชาชนมีส่วนร่วมตรวจสอบ กํากับ ดูแลการบริหารงบประมาณ การรับ – จ่ายเงิน**

**การหาประโยชน์จากทรัพย์สินของทางราชการ**

**๑. ชื่อโครงการ** : **กิจกรรมการรายงานผลการใช้จ่ายเงินให้ประชาชนได้รับทราบ**

**๒. หลักการและเหตุผล/ที่มาของโครงการ**

การปฏิบัติงานด้านการคลังเป็นการทํางานที่ต้องอาศัยระเบียบ กฎหมาย หนังสือสั่งการ ตลอดจนมติคณะรัฐมนตรี วิธีการทํางานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจ สร้างความสะดวกให้แก่ประชาชนมากที่สุด ถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชัน มีการทํางานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**๓. วัตถุประสงค์**

๓.๑ เพื่อให้เกิดความโปร่งใสสามารถตรวจสอบได้

๓.๒ การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

๓.๓ ปฏิบัติงานถูกต้องตามระเบียบที่เกี่ยวข้อง

๓.๔ ในการบริหารจัดการต้องทําอย่างเปิดเผยสามารถตรวจสอบได้ จึงต้องมีการปรับปรุงแก้ไขการทํางานขององค์กร ให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**๔. เป้าหมาย/ผลผลิต** ประชาชนในเขตองค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

จัดทํางบแสดงฐานะการเงินและงบอื่น ๆ ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติม โดยเปิดเผยเพื่อให้ประชาชนทราบ ณ สํานักงานองค์การบริหารส่วนตำบลหัวหนองภายในเก้าสิบวันนับแต่วันสิ้นปี และจัดทํารายงานแสดงผลการดําเนินงาน ตามที่กรมส่งเสริมการปกครองท้องถิ่นกําหนด เพื่อนําเสนอผู้บริหารท้องถิ่น และประกาศสําเนารายงานดังกล่าวโดยเปิดเผย เพื่อให้ประชาชนทราบทุกสามเดือน

**๗. ระยะเวลาดําเนินการ** ตลอดปีงบประมาณ ๒๕๖๑ – ๒๕๖๔ และดําเนินการอย่างต่อเนื่อง

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** กองคลัง องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ มีการพัฒนาการบริหารด้านการเงินการคลังและงบประมาณอย่างมีประสิทธิภาพ

๑๐.๒ มีการเบิกจ่ายถูกต้อง รวดเร็ว เกิดความประหยัด

๑๐.๓ มีการเสริมสร้างการมีส่วนร่วมของประชาชนในพื้นที่หรือผู้รับบริการ

**๑. ชื่อโครงการ** : **กิจกรรมการมีส่วนร่วมของประชาชนในการตรวจสอบการรับ การจ่าย และการใช้**

**ประโยชน์ทรัพย์สิน ขององค์การบริหารส่วนตำบลหัวหนอง**

**๒. หลักการและเหตุผล/ที่มาของโครงการ**

การเบิกจ่ายเงินขององค์กรปกครองส่วนท้องถิ่น เป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอํานาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อย จึงจัดทําใบนําฝากเป็นรายรับ จัดทําใบฎีกาเพื่อเป็นรายจ่ายเบิกเงินออกจากคลังขององค์กรปกครองส่วนท้องถิ่นได้ สําหรับการใช้ประโยชน์ในทรัพย์สินขององค์กรปกครองส่วนท้องถิ่นก็เช่นเดียวกันต้องมีการดําเนินงาน ให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจําเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดําเนินงานเกิดประสิทธิภาพ กองคลัง องค์การบริหารส่วนตำบลหัวหนอง จึงได้ริเริ่มกิจกรรมเพื่อให้การรับ จ่ายเงิน และการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย ขององค์การบริหารส่วนตำบลหัวหนอง

**๓. วัตถุประสงค์**

เพื่อให้การรับ จ่ายเงินขององค์การบริหารส่วนตำบลหัวหนอง เกิดความโปร่งใสตรวจสอบได้

**๔. พื้นที่ดําเนินการ** องค์การบริหารส่วนตำบลหัวหนอง

**๕. วิธีการดําเนินการ**

- มีการแต่งตั้งกรรมการพิจารณางบประมาณ

- มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

- เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

- สรุปผลการรับ จ่ายเงิน ขององค์การบริหารส่วนตำบลหัวหนอง ให้ประชาชนทราบทางช่องทางต่าง ๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ

**๖. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๗. งบประมาณดําเนินการ** ไม่ใช้งบประมาณ

**๘. ผู้รับผิดชอบโครงการ** งานการเงินและบัญชี กองคลัง องค์การบริหารส่วนตำบลหัวหนอง

**๙. ตัวชี้วัด** มีการดําเนินงานตามวิธีการดําเนินงานครบทุกขั้นตอน

**๑๐. ผลลัพธ์** ประชาชนมีส่วนร่วมตรวจสอบและได้รับทราบข้อมูลการรับ จ่ายเงิน ขององค์การบริหารส่วนตำบลหัวหนอง ทําให้เกิดความโปร่งใส ในการรับ จ่ายเงิน ขององค์การบริหารส่วนตำบลหัวหนอง

**๔.๒.๓ ส่งเสริมให้ประชาชนมีส่วนร่วมตรวจสอบ กํากับ ดูแลการจัดหาพัสดุ**

**๑. ชื่อโครงการ** : **กิจกรรมการจัดหาคณะกรรมการจัดซื้อจัดจ้างจากตัวแทนหมู่บ้าน**

**๒. หลักการและเหตุผล/ที่มาของโครงการ**

องค์การบริหารส่วนตำบลหัวหนอง เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ และแผนยุทธศาสตร์การพัฒนาระบบราชการไทย (พ.ศ. ๒๕๕๖ – ๒๕๖๑) องค์การบริหารส่วนตำบลหัวหนอง จึงได้ดําเนินการส่งเสริมการมีส่วนร่วมของประชาชน โดยการกําหนดให้มีการจัดหาคณะกรรมการจัดซื้อ จัดจ้างจากตัวแทนหมู่บ้าน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตําบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตําบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสําคัญ

**๓. วัตถุประสงค์**

๓.๑ เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลหัวหนอง

๓.๒ เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลหัวหนอง ให้เกิดการพัฒนาได้อย่างคุ้มค่า

**๔. เป้าหมาย** ตัวแทนหมู่บ้านในพื้นที่องค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ คัดเลือกตัวแทนชุมชนจากการประชุมประชาคม เพื่อเลือกตัวแทนหมู่บ้านเข้าร่วมเป็นคณะกรรมการจัดซื้อ จัดจ้าง ได้แก่ กรรมการตรวจการจ้าง

๖.๒ จัดทําคําสั่งแต่งตั้งคณะกรรมการจัดซื้อ จัดจ้าง ซึ่งตามระเบียบกระทรวงมหาดไทย ว่าด้วยการพัสดุขององค์กรปกครองส่วนท้องถิ่น พ.ศ. ๒๕๓๕ แก้ไขเพิ่มเติม พ.ศ. ๒๕๕๓ มิได้กําหนดให้มีการแต่งตั้งให้มีผู้แทนหมู่บ้านเข้าร่วมเป็นกรรมการ แต่องค์การบริหารส่วนตำบลหัวหนองให้ความสําคัญในการมีตัวแทนหมู่บ้านเข้าร่วมตรวจสอบเพื่อให้การดําเนินงานเป็นไปอย่างซื่อตรง โปร่งใส โดยตัวแทนหมู่บ้านไม่ต้องร่วมรับผิดหากเกิดความเสียหาย

๖.๓ จัดประชุมให้ความรู้ความเข้าใจแก่คณะกรรมการ เมื่อมีการจัดซื้อ จัดจ้างทุกครั้ง เพื่อให้เจ้าหน้าที่และตัวแทนหมู่บ้าน มีความเข้าใจในบทบาทหน้าที่ และทราบกระบวนการจัดซื้อ จัดจ้าง และตรวจการจ้างอย่างละเอียดและถูกต้อง

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานพัสดุ กองคลัง องค์การบริหารส่วนตำบลหัวหนอง

**๑๐. ผลลัพธ์** การจัดซื้อจัดจ้างขององค์การบริหารส่วนตำบลหัวหนอง มีความโปร่งใส โดยมีตัวแทนประชาชนร่วมตรวจสอบ และไม่เกิดปัญหาการทุจริตคอร์รัปชัน

**๑. ชื่อโครงการ : โครงการอบรมกรรมการตรวจการจ้าง**

**๒. หลักการและเหตุผล/ที่มาของโครงการ**

การตรวจรับพัสดุ การตรวจการจ้าง และการควบคุมงานก่อสร้าง เป็นกระบวนการที่มีความสําคัญที่จะบริหารสัญญาให้บรรลุตามวัตถุประสงค์ และเป็นไปตามเงื่อนไขที่กําหนดในสัญญาอย่างมีประสิทธิภาพ ซึ่งผู้ที่ได้รับแต่งตั้งให้ทําหน้าที่กรรมการตรวจรับ กรรมการตรวจการจ้าง และผู้ควบคุมงาน จะต้องมีความรู้ความเข้าใจในอํานาจหน้าที่ตามข้อบังคับ อ.อ.ป. ว่าด้วยการพัสดุ พ.ศ. ๒๕๔๘ รวมถึงระเบียบสํานักนายกรัฐมนตรีว่าด้วยการพัสดุ พ.ศ. ๒๕๓๕ และที่แก้ไขเพิ่มเติม และเข้าใจเงื่อนไขข้อกําหนดที่ระบุไว้ในสัญญาเป็นอย่างดี เพราะหากไม่เข้าใจหรือเข้าใจคลาดเคลื่อนหรือปฏิบัติไม่ครบถ้วนในหน้าที่ ความรับผิดชอบตามอํานาจหน้าที่ที่ตนเองได้รับการแต่งตั้งให้ทําหน้าที่แล้ว อาจทําให้เกิดความเสียหายต่อ อ.อ.ป. หรือบุคคลอื่น นอกจากนี้อาจจะต้องรับผิดชอบทางแพ่ง อาญา วินัย หรืออาจถูกฟ้องร้องต่อศาลปกครองได้ องค์การบริหารส่วนตำบลหัวหนอง เห็นถึงความสําคัญของการตรวจรับพัสดุและการตรวจ การจ้าง ประกอบกับได้มีการเชิญให้ประชาชนเข้ามามีส่วนร่วมในการตรวจรับงานจ้าง เพื่อความโปร่งใส จึงได้จัดโครงการอบรมกรรมการตรวจการจ้าง เพื่อให้ผู้ที่ได้รับแต่งตั้งให้ทําหน้าที่กรรมการตรวจการจ้างมีความรู้ ความเข้าใจ ปฏิบัติหน้าที่ตามที่ได้รับมอบหมายได้อย่างถูกต้อง

**๓. วัตถุประสงค์**

เพื่อให้ผู้ปฏิบัติงานและผู้ได้รับการแต่งตั้งให้เป็นกรรมการตรวจการจ้าง ทําหน้าที่ตรวจงานจ้างอย่างถูกต้อง สอดคล้องกับข้อบังคับหรือระเบียบที่เกี่ยวข้อง

**๔. เป้าหมาย** คณะกรรมการตรวจการจ้าง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ เสนอโครงการให้ผู้บริหารอนุมัติ

๖.๒ จัดอบรมให้ความรู้แก่คณะกรรมการตรวจการจ้าง

๖.๓ ทําหนังสือเชิญคณะกรรมการตรวจงานจ้างให้เข้าร่วมอบรม

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๒)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** งานพัสดุ กองคลัง องค์การบริหารส่วนตำบลหัวหนอง

**๑๐. ผลลัพธ์** คณะกรรมการตรวจการจ้างทําหน้าที่ตรวจงานจ้างอย่างถูกต้อง สอดคล้องกับข้อบังคับหรือระเบียบที่เกี่ยวข้อง

**๔.๓ การส่งเสริมบทบาทการตรวจสอบของสภาท้องถิ่น**

**๔.๓.๑ ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่**

**ให้เป็นไปตามกฎหมาย ระเบียบที่เกี่ยวข้องได้กําหนดไว้**

**๑. ชื่อโครงการ** : **โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภา**

**ท้องถิ่น**

**๒. หลักการและเหตุผล/ที่มาของโครงการ**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คําสั่ง เงื่อนไข และหลักเกณฑ์ต่าง ๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดําเนินการอย่างเคร่งครัด ปัญหาที่เกิดขึ้นเป็นประจําไม่ได้เกิดจากเรื่องขาดความรอบคอบ ความชํานาญ ประสบการณ์ หรือขาดความรู้ กฎหมาย ระเบียบ ประกาศ คําสั่ง เงื่อนไข และหลักเกณฑ์ต่าง ๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิด ๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทําผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทําให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจําเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบ กฎหมาย คําสั่ง และหลักเกณฑ์ต่าง ๆ ที่สําคัญและเกี่ยวข้องกับการบริหารงานขององค์กรปกครองส่วนท้องถิ่น อั นมีผลให้เกิดประสิทธิภาพและเกิด ผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทําผิดกฎหมายหรือถูกตรวจสอบ ดังนั้น เพื่อให้ผู้บริหาร และสมาชิกสภาองค์การบริหารส่วนตำบลหัวหนองเพิ่มพูนความรู้ ความเข้าใจ ระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. ๒๕๔๗ มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจมิให้ดําเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา ๑๐๐ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจ แนวทางการปฏิบัติ สําหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต องค์การบริหารส่วนตำบลหัวหนอง จึงได้จัดทําโครงการอบรมให้ความรู้ ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**๓. วัตถุประสงค์**

๓.๑ เพื่อให้ผู้บริหาร และสมาชิกสภาองค์การบริหารส่วนตำบลหัวหนอง เพิ่มพูนความรู้ความเข้าใจระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

๓.๒ เพื่อให้ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

๓.๓ เพื่อให้ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจมิให้ดําเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา ๑๐๐ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

๓.๔ เพื่อให้ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจใน แนวทางการปฏิบัติสําหรับเจ้าหน้าที่ของรัฐ เรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญ ว่าด้วยการป้องกันและปราบปรามการทุจริต

**๔. เป้าหมาย/ผลผลิต**

ผู้บริหารองค์การบริหารส่วนตำบลหัวหนอง จํานวน ๔ คน และสมาชิกสภาองค์การบริหารส่วนตำบลหัวหนอง จํานวน ๑๒ คน รวม ๑๖ คน

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ จัดทําโครงการ/แผนงาน

๖.๒ ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาองค์การบริหารส่วนตำบลหัวหนอง เข้ารับการอบรม

๖.๓ อบรมให้ความรู้โดยวิทยากร พร้อมแจกเอกสารประกอบการอบรม

๖.๔ ประเมินผลและสรุปผลการดําเนินการ

**๗. ระยะเวลาดําเนินการ** เดือนมิถุนายน พ.ศ. ๒๕๖๑ - ๒๕๖๔

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ผู้บริหาร และสมาชิกสภาองค์การบริหารส่วนตำบลหัวหนอง ได้เพิ่มพูนความรู้ความเข้าใจระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

๑๐.๒ ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

๑๐.๓ ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจมิให้ดําเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวม ตามมาตรา ๑๐๐ แห่งกฎหมายประกอบรัฐธรรมนูญ ว่าด้วยการป้องกันและปราบปรามการทุจริต

๑๐.๔ ผู้บริหาร และสมาชิกสภาองค์การบริหารส่วนตำบลหัวหนอง มีความรู้ความเข้าใจแนวทางการปฏิบัติสําหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา ๑๐๓ แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**๑. ชื่อโครงการ** : **กิจกรรมการส่งเสริมและพัฒนาศักยภาพสมาชิกสภาท้องถิ่น**

**๒. หลักการและเหตุผล/ที่มาของโครงการ**

องค์กรปกครองส่วนท้องถิ่นมีบทบาทความสําคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อม ที่จะรับภารกิจและการจัดบริการให้แก่หมู่บ้านจึงเป็นเรื่องที่สําคัญอย่างยิ่ง ประกอบกับการให้การศึกษาอบรมเป็นสิ่งสําคัญประการหนึ่งที่องค์การบริหารส่วนตำบลหัวหนองได้ดําเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่าง ๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนําความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล ดังนั้น องค์การบริหารส่วนตำบลหัวหนอง จึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนํามาพัฒนาองค์กรพัฒนาท้องถิ่น ให้ท้องถิ่นมีความ เจริญก้าวหน้า

**๓. วัตถุประสงค์**

๓.๑ เพื่อสร้างการเรียนรู้และประสบการณ์การทํางานให้กับสมาชิกสภาท้องถิ่น ให้มีความเข้าใจในการทํางานตามบทบาท และอํานาจหน้าที่

๓.๒ เพื่อให้สมาชิกสภาท้องถิ่น ได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

๓.๓ เพื่อส่งเสริมให้สมาชิกสภาท้องถิ่น ได้เพิ่มศักยภาพในการพัฒนาท้องถิ่นได้อย่างถูกต้อง

**๔. เป้าหมาย/ผลผลิต** สมาชิกองค์การบริหารส่วนตำบลหัวหนอง จํานวน ๑๒ คน

**๕. พื้นที่ดําเนินการ** ทั้งในองค์การบริหารส่วนตำบลหัวหนอง และหน่วยงานที่จัดฝึกอบรม

**๖. วิธีการดําเนินการ**

๖.๑ ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตําบลและหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

๖.๒ เมื่อพิจารณาความเหมาะสมของหลักสูตรเรียบร้อยแล้ว ดําเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดําเนินการจัดฝึกอบรมเองโดยสํานัก/กองงานที่รับผิดชอบ

๖.๓ แจ้งให้สมาชิกสภาท้องถิ่นผู้ผ่านการฝึกอบรม จัดทํารายงานสรุปผลการฝึกอบรมเสนอประธานสภาโดยผ่านนายกองค์การบริหารส่วนตำบลหัวหนอง

๖.๔ ฝ่ายบริหารงานบุคคลดําเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลหัวหนองทราบ

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๒๐,๐๐๐ บาท

**๙. ผู้รับผิดชอบโครงการ** งานบุคลากร สํานักปลัด องค์การบริหารส่วนตำบลหัวหนอง

**๑๐. ผลลัพธ์**

๑๐.๑ สมาชิกสภาท้องถิ่นมีความรู้ความเข้าใจในการทํางานตามบทบาทและอํานาจหน้าที่

๑๐.๒ สมาชิกสภาท้องถิ่นได้รับการเรียนรู้และประสบการณ์การทํางานใหม่ ๆ

๑๐.๓ การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**๑๑. ตัวชี้วัด** จํานวนสมาชิกสภาท้องถิ่นขององค์การบริหารส่วนตำบลหัวหนอง จํานวน ๑๒ คน ได้รับการฝึกอบรมและศึกษาดูงาน

**๔.๓.๒ ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตาม**

**กระบวนการ และวิธีการที่กฎหมาย ระเบียบที่เกี่ยวข้องได้กําหนดไว้ โดยไม่ฝักใฝ่ฝ่ายใด**

**๑. ชื่อโครงการ** : **กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของ**

**ฝ่ายบริหาร**

**๒. หลักการและเหตุผล/ที่มาของโครงการ**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสําคัญที่ใช้สําหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอํานาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดําเนินงาน มีงบประมาณเป็นของตนเอง แต่ถึงแม้จะเป็นอิสระส่วนกลางก็จะคอยควบคุมดูแลการดําเนินงานต่าง ๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกําหนดแนวทางการพัฒนาร่วมกัน นอกจากจะทําให้องค์การบริหารส่วนตําบล มีบรรยากาศการทํางานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนําไปสู่ความโปร่งใสในองค์กรและลดการทุจริต องค์การบริหารส่วนตำบลหัวหนอง จึงได้ดําเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกําหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดําเนินงานขององค์การบริหารส่วนตำบลหัวหนอง เพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**๓. วัตถุประสงค์**

๓.๑ เพื่อเป็นกลไกสําหรับตรวจสอบ ติดตาม และประเมินผลการปฏิบัติงานของฝ่ายบริหาร

๓.๒ เพื่อให้เกิดความโปร่งใสและลดการทุจริต สามารถตรวจสอบได้

๓.๓ สมาชิกสภาท้องถิ่นเข้าใจบทบาท หน้าที่ ของตนเองมากขึ้น

**๔. เป้าหมาย** สมาชิกสภาองค์การบริหารส่วนตำบลหัวหนอง จํานวน ๑๒ คน

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีการดําเนินงาน**

๖.๑ จัดทําคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สําหรับการประชุม

๖.๒ แต่งตั้งสมาชิกสภาท้องถิ่นเป็นคณะกรรมการตรวจสอบการดําเนินการต่าง ๆ เช่น การจัดซื้อจัดจ้างโครงการต่าง ๆ การแปรญัตติร่างข้อบัญญัติประจําปี การตรวจรายงานการประชุม การติดตามและประเมินผลแผนพัฒนา ฯลฯ

๖.๓ สมาชิกสภาท้องถิ่นตั้งกระทู้ถามการบริหารงานในการประชุมสภาองค์การบริหารส่วนตำบล หัวหนอง

**๗. ระยะเวลาดําเนินงาน** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานกิจการสภา องค์การบริหารส่วนตำบลหัวหนอง

**๑๐. ผลลัพธ์**

๑๐.๑ สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

๑๐.๒ การปฏิบัติงานต่าง ๆ มีความโปร่งใส ตรวจสอบได้

**๑. ชื่อโครงการ** : **กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบล**

**๒. หลักการและเหตุผล/ที่มาของโครงการ**

การส่งเสริมและการพัฒนาความเข้มแข็งขององค์กรปกครองส่วนท้องถิ่นเกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหาร และฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทําหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอํานาจ การตัดสินใจ และแก้ไขปัญหาภายในตําบลและตอบสนองความต้องการของประชาชน ตลอดจนมีการถ่วงดุลอํานาจ ระหว่างฝ่ายสภากับฝ่ายบริหาร และที่สําคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงาน องค์การบริหารส่วนตำบลหัวหนอง เล็งเห็นถึงความสําคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดําเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่าง ๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อํานาจหรือปฏิบัติหน้าที่ให้เกิดความสมดุลในการบริหารงาน

**๓. วัตถุประสงค์**

๓.๑ เพื่อเป็นการส่งเสริมให้สมาชิกสภาองค์การบริหารส่วนตําบล มีบทบาทในการปฏิบัติงาน และการมีส่วนร่วมในการทํางาน

๓.๒ เพื่อเป็นการตรวจสอบการปฏิบัติงานของฝ่ายบริหาร

๓.๓ เพื่อเป็นการบรรเทาความเดือดร้อนของประชาชน

**๔. เป้าหมาย** สมาชิกสภาองค์การบริหารส่วนตำบลหัวหนอง จํานวน ๑๒ คน

**๕. พื้นที่ดําเนินงาน** องค์การบริหารส่วนตำบลหัวหนอง

**๖. วิธีดําเนินงาน**

๖.๑ แต่งตั้งสมาชิกสภาองค์การบริหารส่วนตำบลหัวหนอง เป็นคณะกรรมการร่วมในการปฏิบัติงานในเรื่องต่าง ๆ เช่น

- แต่งตั้งเป็นคณะกรรมการศูนย์ยุติธรรมชุมชน ร่วมกับสํานักงานยุติธรรมจังหวัด จํานวน ๒ คน

- แต่งตั้งเป็นคณะกรรมการควบคุมการระบาดโรคไข้เลือดออก จํานวน ๔ คน

- แต่งตั้งเป็นคณะกรรมการศูนย์พัฒนาเด็กเล็กก่อนวัยเรียน จํานวน ๒ คน

๖.๒ สมาชิกสภาองค์การบริหารส่วนตำบลหัวหนอง ที่ได้รับการแต่งตั้งเข้าร่วมปฏิบัติหน้าที่นําข้อมูลแจ้งในที่ประชุมสภาองค์การบริหารส่วนตำบลหัวหนอง เพื่อทําการปรับปรุงระบบการปฏิบัติงานในส่วนที่ประชาชนได้รับความเดือดร้อนตามความต้องการของประชาชน

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** งานกิจการสภา องค์การบริหารส่วนตำบลหัวหนอง

**๑๐. ผลลัพธ์** การพัฒนาองค์การบริหารส่วนตำบลหัวหนอง เป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**๔.๔ เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้าน**

**การทุจริต**

**๔.๔.๑ ส่งเสริมให้มีการดําเนินการเฝ้าระวังการทุจริต**

**๑. ชื่อโครงการ** : **มาตรการเฝ้าระวังการคอร์รัปชั่นโดยภาคประชาชน**

**๒. หลักการและเหตุผล/ที่มาของโครงการ**

คอร์รัปชัน หมายถึง การใช้ตําแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตําแหน่งหน้าที่ที่ได้รับมอบหมายกระทําการเพื่อผลประโยชน์ส่วนตัวหรือพวกพ้อง ก็ถือว่ามีการกระทําคอร์รัปชันการป้องกันและปราบปรามการทุจริตและประพฤติมิชอบในวงราชการ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ และสอดคล้องกับเกณฑ์ คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาล อันจะทําให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**๓. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น

**๔. เป้าหมาย/ผลผลิต** คณะกรรมการหม่บ้าน หรือตัวแทนประชาชนในหมู่บ้าน องค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ เชิญคณะกรรมการหมู่บ้านหรือตัวแทนหมู่บ้าน เพื่อสร้างความรู้ความเข้าใจเรื่องการคอร์รัปชัน

๖.๒ เชิญคณะกรรมการหมู่บ้านหรือตัวแทนหมู่บ้าน เป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น

**๗. ระยะเวลาดําเนินการ**  ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** ไม่ใช้งบประมาณ

**๙. ผู้รับผิดชอบโครงการ** สํานักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ คณะกรรมการหมู่บ้าน มีความรู้ ความเข้าใจเรื่องการคอร์รัปชัน และสามารถตรวจสอบการคอร์รัปชันได้

๑๐.๒ มีการมอบหมายให้คณะกรรมการหมู่บ้าน หรือตัวแทนหมู่บ้าน เป็นหน่วยเฝ้าระวังการ คอร์รัปชันในระดับองค์การบริหารส่วนตำบล

**๑. ชื่อโครงการ** : **กิจกรรมการติดป้ายประชาสัมพันธ์กรณีพบเห็นการทุจริต**

**๒. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จําเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่าง ๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต

**๓. วัตถุประสงค์**

๓.๑ เพื่อให้ประชาชนมีส่วนร่วมในการป้องกันการทุจริต

๓.๒ เพื่อแสดงเจตนารมณ์ในการแก้ไขปัญหาการทุจริต

**๔. เป้าหมาย/ผลผลิต** ประชาชนในองค์การบริหารส่วนตำบลหัวหนอง

**๕. พื้นที่ดําเนินการ** องค์การบริหารส่วนตำบลหัวหนอง

**๖. วิธีดําเนินการ**

๖.๑ ขออนุมัติจัดทําป้ายประชาสัมพันธ์

๖.๒ ปิดประกาศประชาสัมพันธ์ ณ สำนักงานองค์การบริหารส่วนตำบลหัวหนอง และบอร์ดประชาสัมพันธ์ภายในหมู่บ้าน

๖.๓ จัดเจ้าหน้าที่รับผิดชอบรับแจ้งเหตุทางโทรศัพท์

๖.๔ บันทึกเรื่องร้องเรียน ร้องทุกข์

๖.๕ เสนอผู้บริหารพิจารณาสั่งการ

๖.๖ ดําเนินการปรับปรุงแก้ไขเรื่องที่ได้รับการร้องเรียน

**๗. ระยะเวลาดําเนินการ**  ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๑๐,๐๐๐ บาท

**๙. ผู้รับผิดชอบโครงการ** องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ จํานวนเรื่องร้องเรียนเกี่ยวกับการทุจริต

๑๐.๒ นําเรื่องที่ได้รับการร้องเรียนไปดําเนินการปรับปรุงแก้ไข

**๔.๒.๒ บูรณาการทุกภาคส่วนเพื่อต่อต้านการทุจริต**

**๑. ชื่อโครงการ** : **มาตรการการส่งเสริมและพัฒนาเครือข่ายด้านการป้องกันการทุจริต**

**๒. หลักการและเหตุผล/ที่มาของโครงการ**

พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึงฉบับปัจจุบัน กําหนดให้องค์การบริหารส่วนตำบลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คํานึงถึงการมีส่วนร่วมของประชาชนในการจัดทําแผนพัฒนาท้องถิ่น การจัดทํางบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการ เปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. ๒๕๔๖ และนโยบายของรัฐบาลในการป้องกันและปราบปรามการทุจริต ซึ่งมุ่งเน้นในการสร้างจิตสํานึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติ ซึ่งองค์การบริหารส่วนตำบลหัวหนอง มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จําเป็นจะต้องมีองค์ประกอบหลาย ๆ ด้านในการร่วมกันพัฒนาท้องถิ่น ในการนี้การมีเครือข่ายที่ดีที่คอยสนับสนุนและร่วมมือกันพัฒนาท้องถิ่นจึงเป็นสิ่งจําเป็น โดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มี ส่วนร่วมในการเป็นเครือข่ายร่วมกับองค์การบริหารส่วนตำบลหัวหนอง ในการร่วมคิด ร่วมพิจารณา ร่วมตัดสินใจ ร่วมทํา ร่วมรับผิดชอบ และร่วมตรวจสอบ เพื่อป้องกันการทุจริตคอร์รัปชันในท้องถิ่น องค์การบริหารส่วนตำบลหัวหนอง พิจารณาแล้วเห็นว่า การมีเครือข่ายดังกล่าวเป็นสิ่งจําเป็น จึงได้จัดทํามาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดําเนินงานของเครือข่ายด้านการป้องกันการทุจริตให้มีความเข้มแข็ง

**๓. วัตถุประสงค์**

๓.๑ เพื่อสร้างแกนนํา แนวร่วม และเครือข่ายในการรักษาผลประโยชน์ของท้องถิ่น

๓.๒ เพื่อพัฒนาองค์ความรู้ให้กับทุกภาคส่วนให้เกิดจิตสํานึกและตระหนักเกี่ยวกับปัญหาการทุจริต

๓.๓ เพื่อให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลหัวหนอง

**๔. เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตองค์การบริหารส่วนตำบลหัวหนอง เข้ามามีส่วนร่วมในการเป็นเครือข่ายด้านการป้องกันการทุจริตร่วมกับองค์การบริหารส่วนตำบลหัวหนอง

**๕. สถานที่ดําเนินการ** ในเขตพื้นที่องค์การบริหารส่วนตำบลหัวหนอง

**๖. วิธีดําเนินงาน**

๖.๑ แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตองค์การบริหารส่วนตำบลหัวหนอง

๖.๒ จัดทําฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

๖.๓ เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการขององค์การบริหารส่วนตำบลหัวหนอง ในการร่วมคิด ร่วมพิจารณา ร่วมตัดสินใจ ร่วมทํา และร่วมรับผิดชอบ ร่วมตรวจสอบ เพื่อป้องกันการทุจริต

๖.๔ ส่งเสริมสนับสนุนและอํานวยความสะดวกให้กับเครือข่ายในการร่วมตรวจสอบ เพื่อป้องกันการทุจริต

๖.๕ ทําบันทึกข้อตกลง (MOU) ร่วมกันระหว่างองค์การบริหารส่วนตำบลหัวหนองกับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**๗. ระยะเวลาดําเนินการ** ๔ ปี (ปีงบประมาณ พ.ศ. ๒๕๖๑ – ๒๕๖๔)

**๘. งบประมาณดําเนินการ** จำนวน ๕,๐๐๐ บาท

**๙. ผู้รับผิดชอบโครงการ** สำนักปลัด องค์การบริหารส่วนตำบลหัวหนอง

**๑๐. ตัวชี้วัด/ผลลัพธ์**

๑๐.๑ ทําให้เกิดแกนนํา แนวร่วมและเครือข่ายในการรักษาผลประโยชน์ของท้องถิ่น

๑๐.๒ ทําให้ทุกภาคส่วนมีความรู้ ก่อให้เกิดจิตสํานึกและตระหนักเกี่ยวกับปัญหาการทุจริต

๑๐.๓ ทําให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบล หัวหนอง